
Kush nuk di asgjë, nuk do asgjë, 

Kush nuk di asgjë, nuk kupton asgjë, 

Kush nuk kupton asgjë, nuk vlen asgjë, 

Kurse ai që kupton, edhe dashuron, edhe vrojton, edhe shikon, 
Sa më shumë njohuri, aq më shumë dashuri, 

Kush thotë se të gjithë frutat piqen, 

Në të njëjtën kohë me luleshtrydhen, nuk e di fare ç’është rrushi. 


Paracelsi 















NGA AUTORI 


Ky Iibër do t’i zhgënjejë ata që shpresojnë se duke e lexuar e 
duke u mbështetur në ato që shkruhen aty, do të mësojnë me 
lehtësi aitin e të dashuruarit. Përkundrazi me anë të këtij libri duam 
të tregojmë se dashuria nuk është një ndjenjë, me të cilën mund të 
merretkushdo, pavarësisht se në ç’nivel pjekurie ndodhet. Ne 
duam ta bindim lexuesin se të gjitha përpjekjet e tij për të dashumar 
do të jenë të kota, nëse ai nuk bën të gjitha përpjekjet për të 
zhvilluar personalitetin e tij në të gjitha fushat që të zhvillojë te 
vetja aftësinë për të pasur një veprimtari produktive dhe se nuk 
mund të kënaqesh me dashurinë ndaj një personi nëse në 
përgjithësi nukjeni i aftë të doni të afermit tuaj,po qe seju mungon 
modestia, burrëria, besimi dhe ndjenja e disiplinës. Në kulturat, 
në të cilat cilësi të tilla takohen rrallë, edhe aftësia për të dashumar 
është gjithashtu një dukuri e rrallë. 

Pa pyeteni pak veten: a njihni shumë njerëz që dashurojnë 
vërtet? 

Por sidoqoftë, vështirësia që paraqet ky problem, nuk mund 
të shërbejë si pretekst për të hequr dorë nga përpjekjet për të 
nxjerrë në pah të dhënat e tij kryesore dhe për të gjetur kushtet 
e përshtatshmepër zgjidhjen e tij. Që të mos i ndërlikoj gjërat 
pa pasur nevojë, jam përpjekur të shkmaj duke përdorur sa 
më pak të jetë e mundur terma teknike e speciale. Për këtë 

shkak kam përdorur vetëm një minimum referencash të 
letërsisë që trajton këtë temë. E vetmja gjë që s’ kam arritur j 
dot ta bëj është që nuk kam shmangur dot përsëritjen e j 
mendimeve që kam parashtruar në veprat që kam shkruar më 
parë. Ndër të tjera, lexuesi që është njohur me librat “Arratisja j 
ngaliria”, “Njeriupër vetveten ,, dhe“Shoqëriaeshëndoshë >, 
(Escape from Freedom “A man for Himself’, “The Sane 
Society”), këtu do të gjejë shumë mendime të trajtuara në i 
këta libra. Por “Arti i të dashuruarif'’ nuk është në asnjë menyrë 
thjesht një përgjithësim i punimeve të mia të mëparshme. Ky j 
libër përmban shumë mendime që nuk janë thënë më parë 
dhe, gjë që është plotësisht e natyrshme, disa mendime të 
vjetra këtu marrin një zhvillim të ri për shkak së këtu ato janë : j 
përqendruar rreth një teme, pra, rreth artit për të dashuruar. ; | 

. A ËSHTË DASHURIA ART? 


A është vërtet dashuria art? Në qoftë se po, atëherë ajo 
kërkon punë dhe dijeni. Nëse ajo nuk është gjë tjetër veçse 
një ndjesi e këndshme, përjetimi i së cilës është diçka e 
rastësishme, një gjendje që e provoni po t’ju ecë fati, atëherë 
puna ndryshon. 

Por në këtë libër nisemi nga mendimi se dashuria është 
art, ndërkohë që shumica e njerëzve në kohën që jetojmë 
pranojnë variantin e dytë dhe jo sepse këta njerëz nuk e marrin 
dashurinë seriozisht. Përkundrazi, ata kanë etje për dashuri, 
ata shohin një numër të paflmd filmash ku flitet për dashuri 
të lumtura e fatkeqe dhe dëgjojnë me qindra këngë vulgare 
me temë dashurie, por si zor që ndonjë prej tyre e di dhe e 
kupton se për të dashumar duhet edhe të mësosh. Kjo bazohet 
në një apo disa paragjykime. 

Për shumicën problemi i dashurisë, para së gjithash, 
qëndron në atë se si të të duan dhe jo si të dashurosh ti vetë. 
Në këtë mënyrë çështja për ta qëndron se si t'ia bëjnë që t’i 
duan e t’i dashurojnë. Drejt këtij qëllimi ata ecin me mënyra 
të ndryshme. Njëra rrugë që është sidomos karakteristike për 
burrat, bazohet në atë që të jetë i suksesshëm në jetë, të ketë 
pushtef e pasuri me aq sa ia lejon pozita e tij shoqërore. 

Rmga tjetër që preferohet nga gratë, është që të përpiqen 
të bëhen sa më tërheqëse, të kujdesen për pamjen e tyre, të 
vishen bukur etj. Ka edhe mënyra të tjera për t’u bërë tërheqës 

dashurinë romantike, përjetime personale që pastaj mund të 
përfundojnë në martesë. Për shkak të këtij koncepti të 
dashurisë së lirë, me sa duket, u rrit edhe rëndësia e objektit 
si kundërvënie e rëndësishme e funksionimit. 

Me këtë faktor është i lidhur ngushtë edhe një veçori tjetër 
karakteristike e kulturës bashkëkohore. E gjithë kultura jonë 
është e bazuar në etjen për të pasur e për të marrë, në idenë e 
shkëmbimit me leverdi reciproke. Për njeriun bashkëkohor, 
iumturia qëndron në atë që të shohë me ankth vitrinat e 
dyqaneve e të blejë çdo gjë arrin ta biejë e që ia lejon xhepi 
me para në dorë ose me kredi. Ai (ose ajo) edhe njerëzit i 
sheh në këtë mënyrë. Një vajzë tërheqëse është për një burrë 
dhe një burrë tërheqës është për një grua një send të cilën ata 
duan ta biejnë, duan ta kenë. 

Zakonisht “tërheqës ” ka kuptimin që ai ka një sërë vetish 
të mira e të këndshme, për të cilat ka shumë kërkesa në tregun 
e personave. Se çfarë e bën pikërisht njeriun tërheqës nga 
pikëpamja fizike apo shpirtërore, kjo varet nga kërkesat e 
modës. Në vitet XX tërheqëse quhej një vajzë që pinte aikooi 
e duhan, e fortë fizikisht dhe e ndjeshme. Tani në modë janë 
vajzat kursimtare dhe modeste. Në fund të shekullit XIX dhe 
në fiilirn të shekuliit tonë burri duhej të ishte këmbëngulës 
dhe ambicioz. Tani që të quhet tërheqës ai duhet të jetë i 
shoqërueshëm e i durueshëm. Zakonisht rënia në dashuri ka 
kuptim vetëm me atë njeri që i përshtatet “xhepit tonë” e në 
të cilin mund të shkëmbeheshim e të puqemi fmanciarisht. 
Unë dua të bëj një pazar. Objekti i biznesit duhet të jetë i 
përshtatshëm nga pikëpamja e vierës së tij shoqërore e në të 
njëjtën kohë duhet edhe të më dëshirojë duke mbajtur parasysh 
vlerat e meritat e mira të dukshme e të padukshme, si dhe 
mundësitë e mia. Kështu, pra, bien në dashuri me njëri-tjetrin 

vetëm kur secili prej tyre e ndien se ka gjetur objektin më të 
mirë në tregun e shitblerjes, duke mbajtur mirë parasysh edhe 
vlerat e veta që i vë në këmbim. Shpesh ashtu si në blerjet e 
vërteta ndodh që në allishverishe rol thelbësor luajnë 
mundësitë e vetitë e fshehta që mund të shfaqen më vonë. 
Kur bëhet fjalë për një kulturë të orientuar në marrëdhëniet e 
tregut, në të cilën gjendja materiale luan rolin kryesor, atëherë 
s’kemi pse të çuditemi se edhe marrëdhëniet dashurore 
ndërtohen sipas po asaj skeme të shkëmbimit që zotëron 
tregun e mallrave dhe të fuqisë punëtore. Gabimi i fundit që 
të çon në keqkuptimin se për dashurinë s’ka çfarë të mësosh, 
është ajo që ndodh kur dy veta të huaj për njëri-tjetrin ndiejnë 
se papritur bëhen të afërt dhe se bëhen një qenie, që është një 
nga çastet më emocionuese e më të gëzueshme të jetës. Kjo 
është veçanërisht e bukur dhe e mahnitshme për ata që deri 
në atë çast kanë qenë të mbyllur në vetvete dhe nuk e kanë 
njohur dashurinë. Kjo mrekulli e afrimit të papritur shpesh 
lehtësohet po qe se shkaktohet ose shoqërohet me tërheqje 
seksuale dhe afërsi fizike. Por një dashuri e tillë nga vetë 
natyra e saj është e paqëndrueshme. Gjatë kohës që ata të dy 
fillojnë ta njohin më mirë njëri-tjetrin, afërsia e tyre fillon 
gradualisht të mos jetë më një mrekulli dhe në fund të fundit 
grindjet, zhgënjimet dhe mërzia i vrasin të gjitha ato që mund 
të kenë mbetur nga kënaqësia fillestare. Por në fillim ata nuk 
kuptojnë ende asgjë dhe e kuptojnë forcën e pasionit instinktiv 
si provë të forcës së dashurisë, ndërkohë që ajo provon vetëm 
faktin sa të vetmuar kanë qenë para se të njiheshin. 

Koncepti se nuk ka asgjë më të lehtë se të dashurosh është 
më i përhapuri që ekziston për dashurinë, pavarësisht nga 
faktet e forta e të pakundërshtueshme për të kundërtën. Si zor 
se mund të gjendet ndonjë fushë tjetër veprimtarie që të fillojë 

me shpresa kaq të mëdha që pastaj të shembet si kështjellë 
prej letre si dashuria. Po të ishte Çala për ndonjë iloj tjetër 
çfarëdo veprimtarie, njerëzit pa dyshim që do të përpiqeshin 
të gjenin e të sqaronin shkaqet e dështimit dhe se si mund të 
shmangeshin ose thjesht të hiqnin dorë prej saj. Por meqë 
bëhet fjalë për dashurinë, kjo nuk është e mundur; atëherë 
mbetet vetëm një mënyrë e pranueshme për të shmangur 
dështimin dhe pikërisht të studiojmë shkaqet dhe kuptimin e 
dashurisë. Në këtë drejtim hapi i parë është që të bindim veten 
se dashuria është art, ashtu siç është edhe vetë jeta. Po qe se 
dëshirojmë të mësojmë se si të dashurojmë, atëherë duhet të 
veprojmë ashtu siç do të bënim po qe se do të dëshironim të 
zotëronim e të mësonim çdo Iloj arti tjetër, si bie fjala, 
muzikën, pikturën, mjekësinë apo inxhinierinë. 

Çfarë etapash duhet të kalosh që të mund të thuash se e 
zotërove një art? 

Procesi i zotërimit të një arti mund të ndahet në dy pjesë: 
zotërimin e teorisë dhe zotërimin e praktikës. Po qe se dua të 
mësoj artin e të shëruarit të sëmurëve, në fillim duhet të studioj 
trurin e njeriut dhe sëmundjet e ndryshme. Por edhe pasi t’i 
kem marrë këto njohuri teorike, në asnjë mënyrë nuk mund 
të quhem kompetent në mjekësi. Unë do ta kem.zotëruar këtë 
art vetëm pas një praktike të gjatë e serioze dhe vetëm kur 
rezultatet e njohurive të mia teorike e praktike të jenë shkrirë 
piotësisht në intuitën time që përbën thelbin e vërtetë të 
zotërimit të çdo Iloj arti. Por përveç studimit të teorisë dhe 
praktikës ekziston edhe një faktor i tretë që është i 
domosdoshëm për t’u bërë mjeshtër në çdo art-zotërimi i një 
arti duhet të jetë objekt i një përqendrimi të veçantë dhe për 
ju në botë nuk duhet të ekzistojë asgjë që t’ia kalojë nga 

mjekësinë, edhe për artin e zdrukthëtarit, edhe për artin e të 
dashuruarit. Dhe ndoshtakëtu qëndron edhe përgjigjja përpyetjen 
se pse në kulturën tonë ndodh që njerëzit përpiqen kaq rrallë për 
të jetuar këtë art, megjithëse në shumicën e rasteve në këtë drejtim 
janë të pasuksesshëm. Sado të etur që të jemi për dashuri, 
prapëseprapë të gjitha proceset e tjera si suksesin, prestigjin, 
paratë, pushtetin, i quajmë më të rëndësishme dhe pothuajse gjithë 
energjinë tonë e harxhojmë që të mësojmë se si arrihen këto 
qëllime dhe kështu nuk na mbetet pothuajse fare kohë për te 
mësuar artin e të dashuruarit. 

Po si ndodh që të denja për të harxhuar energji për të 
mësuar quajmë vetëm ato njohuri që të sjellin para apo 
prestigj, ndërsa dashurinë, e cila sjell “vetëm” dobi për shpirtin 
dhe është e padobishme në kuptimin modern të tjalës, e 
quajmë luks e për të cilën nuk kemi të drejtë të harxhojmë 
shumë forca? Por ja që kështu është dhe më tej do t’i 
përmbahem atij ndryshimi që përmenda më lart. Në fillim do 
të shtjelloj teorinë e dashurisë që do të zërë pjesën më të madhe 
të librit e pastaj do të ndalem shkurt për të folur për praktikën 
e dashurisë, shkurt, sepse për këtë ashtu si dhe për çdo praktikë 
tjetër, mund të thuhen vetëm pak gjëra. 

II. TEORIA E DASHURISË 


1. Dashuria është zgjidhja e problemit 
të ekzistencës njerëzore 

Çdo lloj teorie e dashurisë duhet të fillojë me teorinë e 
njeriut, të ekzistencës së njeriut. Megjithëse dashurinë mund 
ta vërejmë edhe te kafshët apo më mirë të themi diçka të 
ngjashme me të, sidoqoftë zakonet e kafshëve lidhen kryesisht 
me fushën e instinkteve, kurse te njeriu mund të vëresh vetëm 
atavizma të këtyre instinkteve. Për ekzistencën e njeriut është 
veçanërisht i rëndësishëm fakti se ai është larguar nga 
mbretëria e kafshëve, nga bota e përshtatjes instinktive, se ai 
e ka kapërcyer kufirin e natyrës, megjithëse nuk e braktis kurrë 
atë. Ai është një pjesë e natyrës, por sidoqoftë duke u shkëputur 
një herë prej saj ai tashmë nuk mund të kthehet prapë tek ajo. 

Në qofte së ai, i përzënë një herë nga parajsa, pra, nga 
gjendja fillestare e unitetit me natyrën do të përpiqej të kthehej 
prapë atje, atij do f ia ndërprisnin rrugën engjëjt me shpata të 
zjarrta. Tani ai mund të ecë përpara duke zhvilluar mendjen e 
tij, duke kërkuar një harmoni të re njerëzore në shkëmbim të 
harmonisë së humbur e të pakthyeshme të paraardhësve tanë 
“paranjerëzorë”. Kur njeriu lind-si gjithë raca njerëzore apo 
një individ- bartet nga një mjedis aq i përcaktuar, sa të 
përcaktuara janë instinktet dhe bie në një mjedis të 
papërcaktuar, të pasigurt e të hapur. Ai është i bindur vetëm 
për të shkuarën, ndërsa për të ardhmen mund të jetë i bindur 

vetëm që shpejt apo vonë do të vdesë. 

Njeriu është i pajisur me arsye. Ai është njëjetë që e kupton 
veten e tij. Ai e kupton vetveten dhe të tjerët si ai, të kaluarën 
dhe të ardhmen e tij të mundshme. Ky të kuptuar i vetvetes si 
një thelb i veçantë, i të kuptuarit e të periudhës së shkurtër të 
migës së tij jetësore, të kuptuarit e asaj që ai pavarësisht nga 
vullneti i tij, ka lindur dhe do të vdesë në kundërshtim me 
dëshirën e tij, të faktit që ose ai do të vdesë më parë se njerëzit 
që do, ose do të vdesin ata më parë, të kuptuarit e vetmisë e të 
pafuqisë së tij kundrejt natyrës dhe shoqërisë, të gjitha këto e 
shndërrojnë ekzistencën e tij në një mundim e burg të vërtetë. 
Dhe po qe se ai nuk mund të çlirohet nga ky burg e të daië në 
liri, nuk mundet që në njëfarë mënyre të bashkohet me njerëzit 
dhe me botën që e rrethon, ai me siguri do të luajë mendsh. 
Përjetimi i vetmisë lind alarmin dhe në fund të fundit alarmi 
shkaktohet pikërisht nga ky shkak. Të jesh i tërhequr e i 
vetmuar do të thotë të jesh i shkëputur nga bota pa pasur 
mundësi të përdorësh e të shfrytëzosh forcat e tua njerëzore e 
prandaj të jesh i vetmuar e i tërhequr do të thotë të jesh i 
pafuqishëm e i pazoti për të ndikuar aktivisht mbi botën që të 
rrethon, mbi sendet, mbi njerëzit. Kjo do të thotë se bota mund 
të vërë dorë mbi të drejtat e mia dhe unë nuk do të jem i zoti 
të mbrohem. Në këtë mënyrë vetmia dhe mënjanimi janë burimi 
i shqetësimit tonë të brendshëm. Përveç kësaj, ato Iindin turpin 
dhe ndjenjën e fajit. Një përjetim i tillë i fajit dhe i turpit në 
tërheqje e në vetmi është përshkruar në tregimin e biblës për 
Adamin dhe Evën (kur Adami dhe Eva provuan frutat që të 
bënin të kuptoje të mirën e të keqen), pra, kur ata nuk u bindën 
(kur është e pamundur të mos bindesh, atëherë nuk ka as të 
mirë e as të keqe), pra, kur ata u bënë njerëz duke u çlimar nga 
uniteti fillestar shtazor me natyrën, domethënë, kur lindën si 

njerëz, “të dyve iu hapën sytë dhe kuptuan se ishin lakuriq” 
(Të qenit 3;7) dhe u erdhi turp. A do të thotë kjo se në këtë 
legjendë të vjetër sa edhe vetë bota përmbahet thelbi i moralit 
hipokrit të shekullit XIX dhe se kryesorja, për të cilën flitet 
atje, është turpi që ndjenë Adami dhe Eva se u dukeshin organet 
gjenitale? Si zor që të jetë kështu dhe duke e kuptuar këtë 
Iegjendë sipas frymës viktoriane neve na shpëton kryesorja dhe, 
me sa duket, kryesorja këtu është se duke kuptuar vetveten dhe 
njëri tjetrin, burri dhe gruaja kuptuan individualitetin e tyre, 
por edhe ndryshimin që kushtëzohej nga fakti se u përkisnin 
gjinive të ndryshme. Por duke pranuar gjërat e tyre të ndryshme, 
ata mbetën të huaj sepse ende nuk kishin mësuar ta donin njëri- 
tjetrin (kjo duket veçanërisht qartë nga fakti se Adami 
justifikohet duke e akuzuar Evën në vend që ta mbronte). 

Të kuptuarit e ndryshimeve fizike në të dy sekset në 
mungesë të dashurisë është burimi i turpit. Po aty gjendet 
edhe burimi i ndjenjës së fajit e të alarmit. 

Në këtë mënyrë kërkesa më e thellë e njeriut është kërkesa 
për të kapërcyer vetminë e për të flakur tej burgun e vetvetes. 
Pamundësia absolute për të arritur këtë qëllim të çon në 
çmenduri sepse turbullirën e vetmisë së plotë mund ta 
përballosh vetëm duke u larguar nga bota e jashtme dhe kështu 
ndjenja e vetmisë do të zhduket meqë do të zhduket vet ajo 
botë e jashtme, prej së cilës ishte tërhequr individi. 

Njeriu i çdo epoke e çdo kulture ndeshet me të njëjtën 
çështje: si të kapërcejë vetminë, si të arrijë unitetin, si të dalë 
jashtë kufijve të jetës së tij të veçantë dhe të bashkohet me të 
tjerët. Ky është i njëjti problem si për njeriun primitiv të 
shpellave, si për nomadin që ruan e kullot kopetë e tij, për 
fshatarin egjiptian, përtregtarin fenikas, për ushtarin romak, 
për murgun e mesjetës për samurajin japonez, për nëpunësin 

bashkëkohor apo edhe për punëtorin e ditëve tona. Është e 
njëjta çështje sepse rrënjët e saj janë po ato, pra, gjendja e 
njeriut, kushtet e ekzistencës së tij. Por kësaj pyetjeje i jepen 
përgjigje të ndryshme. Si përgjigje mund të jetë kulti i kafshëve, 
theroritë njerëzore, pushtimet ushtarake, luksi dhe veprimet e 
palejueshme, asketizmi dhe puna vetëmohuese, krijimtaria 
artistike, dashuria për Zotin, dashuria për njeriun. Megjithëse 
ekzistojnë shumë përgjigje dhe përmendja-dhe numërimi i tyre 
nuk është gjë tjetër veçse historia njerëzore-nuk është e drejtë 
të mendosh se këto përgjigje janë të panumërta. Përkundrazi 
sapo të shkëputemi nga ndryshimet j.othelbësore, do të 
zbulojmë se ekziston vetëm një numër i kufizuar përgjigjesh 
që u janë dhënë e mund t’u jepeshin njerëzve që u përkisnin 
kulturave të ndryshme. Historia e fesë dhe e filozofisë është 
historia e këtyre përgjigjeve në gjithë larminë dhe kufizimet e 
tyre. 

Përgjigjja varet në një shkallë e madhe nga fakti se sa i 
vetëndërgjegjësuar është individi. Te foshnja të kuptuarit e 
“Unit’’ të tij është e zhviliuar fare pak. Ai e ndien veten ende të 
pandarë nga e ëma dhe sa kohë që ajo është me të, ai nuk e 
ndien vetminë. Ndjenjën e vetmisë atij ia heq prania e së ëmës, 
gjinjtë dhe lëkura e saj. Vetëm kur fëmija arrin një shkallë të 
tiiië individuaiiteti, saqë prania fizike e së ëmës është tashmë e 
pamjaftueshme, atëherë iind nevoja për të përballuar vetminë 
në ndonjë mënyrë tjetër. Po kështu edhe raca njerëzore në 
periudhën foshnjore të zhvillimit të saj e ndien veten ende të 
shkrirë me natyrën. Në atë periudhë toka, kafshët dhe bimët 
përbëjnë botën e njeriut. Ai e barazon veten me kafshët, dhe 
kjo shprehet kur ata vënë në fytyrë maska kafshësh, kur u 
përulen një totemi kafshe apo perëndive me pamje kafshësh. 
Por sa më shumë që njeriu të çlirohet nga këto pranga fillestare 

'e'p.rjmitiyd, s^-më.shumë.q&ai të.veçohet nga bota e.natyrëSj 
/dq më e jnadhë Bë’hët icërkesa për të gjetur .itiënyrh për t’m 
shmahgxir vetfnisë.-- e 

Një. nga rrugët për t’ia arritiir këtij qëllimt janë gjendjet 
drgjistike, të cilat mund të marrin fonnat e ekstazës, në të 
cilën njeriu e fut vetë veten apo me anë të narkotikëve. Shumë 
rituaie të fiseve primitive na japin një tablo të qartë të këtyre 
gjendjeve. Në momentin e ekzaltimit bota e jashtme zhduket 
dhe së bashku me të zhduket edhe ndjenja e vetmisë dhe e 
braktisjes, e meqë ky ritual kryhet në grup, atëherë kësaj i 
bashkohet edhe përjetimi i shkrirjes me grupin, gjë që e bën 
veprimin edhe më efektiv. Veprim orgjistik të ngjashëm jep 
edhe përjetimi seksual. Orgazma seksuale shkakton një 
gjendje të ngjashme me ekstazën ose me veprimin e disa 
preparateve narkotike. Rituali i orgjive seksuale në grup ka 
qenë pjesë e shumë ritualeve primitive. Me sa duket, pas 
përjetimeve orgjistike, njeriu nuk vuan aq shurnë nga vetmia, 
por gradualisht tensionimi dhe shqetësimi rriten e forcohen, 
duke i zbutur prapë me anë të përsëritjes së këtyre veprimeve 
rituale. 

Kur të tilla gjendje orgjistike janë të zakonshme për të 
gjithë pjesëtarët e fisit, ato nuk shkaktojnë ndjenjën e fajit 
apo të shqetësimit sepse veprime të tilla quhen të rregullta e 
madje të mira sepse kështu veprojnë të gjithë dhe kjo miratohet 
e rekomandohet nga priftërinjtë e xherahët, e prandaj nuk ka 
vend për ndjenja të fajit apo të turpit. Krejt ndryshe ndodh 
kur një vendim të tillë e bën një individ i veçantë, i cili i 
përket një kulture ku kjo gjë nuk praktikohet. Në kulturat 
“jorgjiastike” individi e zgjidh këtë gjë me format e 
alkoolizmit dhe narkomanisë. Në kundërshtim me ata, 
vendimi i të cilëve është i programuar nga shoqëria, individë 

të tillë vuajnë nga ndjenja e fajit dhe nga brejtja e ndërgjegjes. 
Duke u përpjekur të shmangësh vetminë në dalldisjet e avujve 
të alkoolit, ky individ e ndien vetminë edhe më shumë kur i 
kalon gjendja e dehjes dhe është i detyruar t’i përdorë ato 
mjete gjithmonë e më shpesh e më me shumicë. Edhe zgjidhja 
seksuale orgjiastike pak ndryshon nga përdorimi i alkoolit e i 
narkotikëve. Në njëfarë shkalle kjo është një mënyrë e 
natyrshme dhe normale për kapërcimin e vetmisë që e zgjidh 
pjesërisht problemin e izolimit. Për disa të paktë e sidomos 
për ata që nuk njohin mënyra të tjera për të lehtësuar vetminë 
e tyre, prirja drejt kënaqësisë seksuale kryen pothuajse po atë 
funksion si alkoolizmi dhe narkomania. Kjo bëhet një 
përpjekje e pashpresë për të shpëtuar nga shqetësimet e 
shkaktuara nga vetmia dhe të çon natën të rritja e forcimi i 
ndjenjës së vetmisë dhe izolimit meqë akti seksual pa dashuri 
mund të shërbejë si një urë mbi greminë vetëm për një çast të 
vetëm. 

Ekzistojnë tri veti karakteristike që janë të përbashkëta 
për të gjitha format orgjiastike: ato dallohen nga fuqia dhe 
nga pasioni, e përfshijnë njeriun krejtësisht me trup e me 
shpirt, si dhe janë kalimtare e përsëriten periodikisht. Krejt 
ndryshe qëndron puna me formën tjetër që është hasur e haset 
shumë më shpesh. E kemi fjalën për format që bazohen në 
bindjen ndaj grupit zakoneve të tij. Edhe kjo formë ka pësuar 
gjithashtu ndryshime të rëndësishme gjatë evolucionit të saj. 
Në shoqërinë primitive grupi ishte i vogël. Ai bashkonte 
farefisin dhe njerëzit që banonin në të njëjtin territor. Me 
zhvillimin e kulturës, grupi rritet në numër. Ai bashkon tashmë 
qytetarët e polisit, qytetarët e shtetit, anëtarët e një besimi 
fetar. Edhe qytetari më i varfer i Romës krenohej se mund të 
thoshte: “Unë jam qytetar i Romës” Roma dhe perandoria 

ishin familja, shtëpia dhe bota e tij. Po kështu edhe në 
shoqërinë e sotme të perëndimit, bashkimi në grupim është 
mënyra sunduese për të mposhtur vetminë. Ky është një 
bashkim ku “Uni” individual zhduket në një shkallë të 
konsiderueshme e ku qëllimi kryesor është që t’i përkasësh 
kopesë, të humbësh në mes të saj. Në qoftë se unë nuk kam 
mendime e ndjenja që të më dallojnë nga të tjerët, në qoftë se 
nga zakonet, rrobat e mendimet unë e ndjek modelin e pranuar 
nga të gjithë, atëherë unë e ndiej veten të sigurt dhe jam i 
shpëtuar nga vetmia e tmerrshme. Diktatura e arrin këtë bindje 
me kërcënime e terror, ndërsa demokracia me ndikim dhe 
propagandë. Sigurisht që ndërmjet këtyre sistemeve ekziston 
një ndryshim thelbësor. Në shtetet demokratike mosbindja 
edhe lejohet, edhe nuk është se mungon fare. Në regjimet 
totalitare vetëm disa heronj dhe martirë janë të zotët të 
refuzojnë të binden. Por pavarësisht nga ky ndryshim, në 
vendet demokratike ekzistojnë shkallë të ndryshme bindjeje. 
Puna është se këtu kërkesa për bashkim duhet të kënaqet, dhe 
në qoftë se nuk ka mënyrë tjetër më të mirë, atëherë dominuese 
bëhet mënyra e bashkimit me anë të bindjes ndaj kopesë. Dhe 
vetëm ai që e kupton se sa e thellë është kërkesa që të mos 
jesh i vetmuar, e kupton gjithë forcën e tmerrit për të qenë jo 
si të gjithë, të tmerrit që të largohesh qoftë edhe një hap nga 
kopeja. Ndonjëherë kjo frikë e mosbindjes kuptohet si frikë 
nga rreziqet reale që mund t’i kanosen të pabindurit, por në 
të vërtetë njerëzit shumë më tepër duan, dëshirojnë të binden 
se sa i detyrojnë. Të paktën,kështu ndodh në demokracitë 
perëndimore. 

Madje shumica e njerëzve as që e kuptojnë këtë nevojë 
për t’u bindur. Ata janë të bindur se veprojnë ashtu duke 
ndjekur shijet dhe prirjet e tyre, kujtonë se janë individualistë 

dhe se kanë arritur në ato përfiandime si rezultat i mendjmeye . 
e përsiatjeye të tyre dhe faktin se pikëpamjet e/tyre përkdjnë' 
me pikëpamjet e.shumicës equajnë thjeshf një koinçidence’ 
dhe se imanimitefi i përgjithshëm shërben si provë e drejtësisë 
së pikëpamjeve “të tyre”. ' 

Por edhe në qoftë se prapë se prapë ekziston nevoja që 
deri në njëfarë shkalle të ndiesh veten një individualitet, kjo 
kërkesë kënaqet me ndryshimet në hollësitë si, bie tjala, 
stampa në çantë apo në bluzë, tabela në derë, të qenit anëtar i 
partisë republikane apo demokratike, apo bërja pjesë.në 
shoqëritë e “Drerëve” apo “Shrajnersve” këto gjëra shprehin 
individualitetin e njerëzve. Reklama që thotë “Jo si të gjitha 
të tjerat” dëshmon për kërkesën përvëluese për t’u dalluar, 
por që në të vërtetë nuk shpreh asnjë ndryshim. 

Kjo tendencë në rritje për mënjanimin e ndryshimeve është 
e Iidhur ngushtë me konceptin e barazisë në atë trajtë që është 
zhvilluar ajo në vendet e përparuara industriale. Në kontekstin 
fetar barazi do të thotë se të gjithë jemi femijë të Zotit dhe se 
të gjithë ne kemi po atë thelb hyjnor, se të gjithë jemi njëlloj. 
Kjo gjithashtu ka kuptimin se vetë ndryshimet ndërmjet 
individëve duhen respektuar, edhe po qe se është e vërtetë se 
secili prej nesh është po ai thelb dhe se ai përbën gjithësinë. 
Një bindje e tillë në thelbin e individit është shprehur, për 
shembull, në thënien e shkruar në Talmud 1 ku thuhet se ai që 
shpëton një jetë mendohet se ka shpëtuar gjithë botën, ndërsa 
ai që merr në qafe me shumë se një jetë, ka vrarë të gjithë 
botën. 

Edhe filozofët e iluminizmit perëndimor e kuptonin 
gjithashtu barazinë si kusht për zhvillimin e individualitetit. 


1) Taimudi - libri i shenjtë i hebrenjve (shën. i përkth.) 

Kjo donte të thoshte (siç e ka formuluar më mirë e më qartë 
Kanti), se asnjë njeri nuk duhet të shërbejë si mjet për arritjen 
e qëlhmeve të një tjetri, se të gjithë njerëzit janë të barabartë 
me që ata janë qëllime e vetëm qëllime, dhe në asnjë mënyrë 
nuk janë mjete për njëri-tjetrin. Duke ndjekur idetë e 
iluminizmit, mendimtarët socialistë të shkollave të ndryshme 
e kanë formuluar barazinë si zhdukje të shfrytëzimit, të 
përdorimit të njeriut nga njeriu pavarësisht nëse ky shfrytëzim 
ështëi egër apo “human”. 

Në botën kapitaliste kuptimi i nocionit “barazi” ka pësuar 
ndryshime. Me “barazi” kuptohet barazia e automatëve, pra, 
barazia e njerëzve që kanë humbur individualitetin e tyre. 
Tani barazi ka më shumë kuptimin e rrafshimit sesa të unitetit. 
Ky është rrafshim i abstraksioneve, ie njerëzve që kryejnë të 
njëjtën punë, që zbaviten njëlloj, që lexojnë po ato gazeta, që 
ndiejnë dhe mendojnë njëlloj. Duke u nisur nga kjo pikëpamje, 
arritjet si shenjë e progresit duhen parë me skepticizëm. Më 
duket e tepërt të theksoj se unë nuk jam kundër barazisë së 
grave, por anët pozitive të kësaj prirjeje drejt barazisë nuk 
duhet të na mashtrojnë. Kjo është një pjesë e prirjes së 
përgjithshme përtë mënjanuarndryshimet dhe barazia blihet 
pikërisht me këtë çmim. Gratë janë të barabarta me burrat 
meqenëse ato nuk dallohen më prej tyre. Thënia e filozofisë 
së Iluminizmit se “Shpirti nuk ka seks” ka gjetur zbatim kudo. 
Antagonizmi i gjinive zhduket e bashkë me të edhe dashuria 
erotike, e bazuar në këtë antagonizëm. Burri dhe gruaja u 
bënë të njëllojtë në vend që të bëheshin të barabartë si palë 
të kundërta. Shoqëria moderne e predikon këtë ideal të 
barazisë pa individualitet sepse ka nevojë për “atomet” 
njerëzore që nuk dallohen dot nga njëri-tjetri, që f i detyrojë 
të funksionojnë së bashku si tërësi, si një mekanizëm i vetëm 

unik pa defekte e pa fërkime, që të gjithë t’u binden të njëjtëve 
urdhra duke kujtuar se në jetë veprojnë sipas dëshirave të 
tyre. Ashtu si ndodh që prodhimi modern masiv kërkon 
standardizimin e mallrave, ashtu edhe zhviliimi shoqëror 
kërkon standardizimin e njerëzve e që quhet “barazi”. 

Krijimi i unitetit me anë të bindjes nuk ka karakter të 
vrullshëm e të zjarrtë. Ai arrihet me qetësi sipas një rregulli 
të caktuar dhe pikërisht për këtë ai shpesh është i 
pamjaftueshëm që të eliminojë shqetësimin e lindur nga 
vetmia e njerëzve. Përhapja në botën modeme perëndimore e 
alkoolizmit, narkomanisë, maniakëve seksualë, vetëvrasjeve 
janë shenja se bindja ndaj kopesë nuk është edhe aq efektive. 
Përveç kësaj, një zgjidhje e tillë prek kryesisht psikikën, por 
jo trupin dhe kjo është edhe një shkak tjetër pse ajo del e 
humbur në krahasim me zgjidhjet orgjiastike. Bindja ndaj 
kopesë ka vetëm një avantazh: ajo është e përhershme dhe 
nuk ka karakter periodik. Që në moshën tre-pesëvjeçare 
individi fillon të ndjekë skemën e bindjes dhe më tutje nuk i 
humbet kurrë lidhjet me kopenë. Madje edhe procesioni i 
varrimit të tij, të cilin ai e përfytyron si veprën e tij të fundit 
shoqërore, bëhet në përputhje të rreptë me standardet 
ekzistuese. 

Krahas bindjes si mënyrë për të lehtësuar shqetësimin e 
shkaktuar nga vetmia ekziston edhe një faktor që është 
karakteristik për jetën moderne. E kemi fjalën për punën 
monotone të zakonshme si dhe zbavitjet e përditshme 
monotone të njeriut. Njeriu bëhet robot, “nga ora nëntë deri 
në orën pesë”, pjesë e armatës punëtore ose armatës së 
nëpunësve e menaxherëve burokratë. Ai nuk ka nevojë të 
shfaqë iniciativë sepse detyrat e tij janë të përcaktuara nga 
organizimi i punës. Madje edhe midis atyre që gjenden në 

shkallët me të larta e më të ulëta të pushtetit ekziston vetëm 
një ndryshim fare i vogëi. Të gjithë ata kryejnë detyra të 
paracaktuara nga struktura e organizmit me shpejtësi të caktuar 
me një mënyrë të caktuar. Edhe ndjenjat e tyre janë të 
përcaktuara që më parë: gëzimi, durimi, besimi në vetvete, 
ambicia, aftësia për të shkuar mirë me të gjithë pa fërkime. 
Edhe kënaqësitë i binden një rregulli të paracaktuar, 
megjithëse jo edhe aq me rreptësi. Librat rekomandohen nga 
klubet e leximit, filmat nga pronarët e kinostudiove dhe 
kinoteatro've me anë të reklamave të afishuara kudo. Por edhe 
gjërat e tjera janë të standardizuara si shëtitja me makinë e së 
dielës, qëndrimi para televizorit, loja me letra, mbrëmjet e 
përbashkëta. Që nga lindja e deri në vdekje, nga e hëna deri 
të hënën tjetër, nga mëngjesi e deri në mbrëmje të gjitha 
veprimet janë të programuara dhe kryhen sipas një rregulli 
që është bërë zakon. E si të mos harrojë njeriu i shkretë që bie 
në njetën e këtij rituali të përditshëm se është njeri, se është 
një individualitet i papërsëritshëm, është i vetmit që i është 
dhënë mundësia për të jetuar me shpresat e zhgënjimet e tij, 
me pikëllimet dhe frikën, ma pasionin për dashuri dhe me 
ankthin e zbrazëtisë e të vetmisë? 

Mënyra e tretë për të arritur unitetin është veprimtaria 
krijaes, rruga për t’u bërë artist apo mjeshtër. Në çdo lloj të 
veprimtarisë artistike njeriu bashkohet me materialin që 
përfaqëson botën e jashtme. Qoftë ky një marangoz që po 
bën një tavolinë, një argjendar, një bujk apo një piktor që po 
bën një tablo, në të gjitha Ilojet e krijimtarisë, punonjësi dhe 
objekti i punës së tij shkrihen në një; njeriu e arrin bashkimin 
me botën gjatë procesit të krijimit. Por kjo lidhje ka të bëjë 
vetëm me punën krijuese, punën gjatë së cilës unë vetë 
planifikoj, prodhoj dhe shoh frytet e punës time. Në procesin 

modem të punës nëpunësit apo punëtorit që punon te konvejeri 
i mbetet shumë pak për të bërë e ai bëhet thjesht një shtojcë e 
makinës apo e organizmit burokratik. Ai pushon së qeni 
vetvetja e prandaj për atë nuk ka më mënyra të tjera për t’u 
lidhur me botën përveç bindjes. 

Uniteti i arritur me anë të punës krijuese nuk lidhet me 
njerëzit e tjerë; uniteti i arritur me metodën orgjiastike është 
kalimtar, ndërsa uniteti me anë të bindjes është një 
pseudounitet. Në këtë mënyrë të gjitha këto japin vetëm një 
përgjigje të ndaj problemittë ekzistencës njerëzore. Përgjigja 
e plotë jepet me arritjen e unitetit midis njerëzve, pra, në 
arritjen e shkrirjes me një njeri tjetër, pra,vetëm dashuria. 

Kjo prirje pasionante drejt unitetit me një njeri tjetër është 
më e fortë se çdo prirje tjetër njerëzore. Ky është pasioni më 
i fuqishëm, është një fuqi që çimenton familjen, klanin, 
shoqërinë, gjithë racën njerëzore. Dështimi për të arritur një 
unitet të tillë të çon në çmenduri apo në asgjësim, qoftë ky 
vetasgjësim apo asgjësim të atyre që të rrethojnë. Pa dashuri 
njerëzimi nuk do të mund të ekzistonte asnjë ditë. Por duke e 
quajtur arritjen e unitetit midis njerëzye “dashuri”, ne ndeshim 
një vështirësi serioze. Shkrirja mund të arrihet në 'rrugë të. 
ndryshme dhe ndryshimet ndërmjet tyre kanë jo më pak 
rëndësi se ngjasimet. A mund t’i quajmë të gjithë këto forma 
“dashuri”? Apo më mirë ta lëmë mënjanë këtë fjalë e ta 
përdorim vetëm për ndonjë rast të veçantë të bashkimit që do 
të konsiderohej si ideal i virtytit në të gjitha fetë e sistemet 
fdozofike humanitare gjatë këtyre katër mijëvjeçarëve të 
fundit të historisë së Pefëndimit e të Lindjes? 

Sa herë që flitet për trajtimin e fjalëve, përgjigjen për këtë 
pyetje mund ta zgjedhim në mënyrë arbitrare. Ka vetëm 
rëndësi të dimë se çfarë bashkimi kemi parasysh kur flasim 

per dashurinë zgjedhim në mënyrë arbitrare. Ka vetëm rëndësi 
të dimë së çfarë bashkimi kemi parasysh kur flasim për 
dashurinë, zgjidhjen e pjekur të problemit të ekzistencës apo 
ato format e pa pjekura të saj të cilat mund të quajnë lidhje 
simbiotike? Në shpjegimet e më poshtme unë do quaj dashuri 
vetëm variantin e parë. For në fillim do të shqyrtojmë pak 
variantin e dytë. 

Prototipi biologjik i lidhjes simbiotike është lidhja midis 
nënës dhe foshnjës kur ai ndodhet në barkun e saj. Ata janë 
dy veta e sidoqoftë përbëjnë një unitet. Ata jetojnë “së bashku” 
(nga greqishtja symbiossis ), dhe kanë nevojë për njëri-tjetrin. 
Fetusi është një pjesë e nënës ai merr prej saj të gjitha gjerat 
e domosdoshme që i duhen. Nëna është bota e tij. Ajo e 
ushqen, e mbron, por edhe jeta e saj stimulohet prej tij. Në 
iidhjen psikike simbiotike, trupat janë të pavarur nga njëri- 
tjetri kur nga pikëpamja psikologjike lidhja është e atij tipi. 

Si formë pasive e lidhjes biologjike është edhe nënshtrimi 
ose po të shprehemi me gjuhën e mjekësisë, mazokizmi. 
Personi mazokist shkëputet e shpëton nga ndjenja e 
padurueshme e izolimit dhe e vetmisë duke u bërë pjesë e 
pandarë e një njeriu tjetër, i cili e drejton e udhëheq dhe e 
mbron. Ai bëhet pjesë e atij që bëhet për të, si të thuash, jeta 
etij, i nevojshëm si ajri. Mazokisti e stërmadhon fuqinë e atij 
që i është nënshtruar, qoftë ky njeri apo hyjni, deri në përmasa 
të krahasueshme. Ai është gjithçka, ndërsa unë një'hiç, unë 
vlej diçka vetëm se jam një pjesë e tij. 

Dhe duke qenë pjesë e tij, në këtë mënyrë unë bëhem 
pjesëmarrës në madhështinë, forcën e në besimin e tij. Personi 
mazokist nuk metr kurrë asnjë Iloj vendimi, ai nuk rrezikon 
asnjëherë. Ai nuk mbetet kurrë i vetmuar, por as edhe nuk 
është kurrë i pavarur. Ai nuk është i plotë. Ky njeri nuk ka 

lindur ende plotësisht. Në kontekstin fetar objekti, të cilit i 
nënshtrohet quhet idhull, por edhe në kontekstin civil 
mekanizmi i marrëdhënieve reciproke të krijuara në dashurinë 
mazokiste është në fakt po ajo përulje ndaj idhullit. 
Marrëdhënia mazokiste mund të ndërthuret me tërheqjen 
fizike seksuale. Në këtë rast njeriu nënshtrohet jo vetëm 
shpirtërisht, por edhe trupërisht. Ka bindje e përulje mazokiste 
ndaj fatit, sëmundjeve, muzikës pop, gjendjes orgjiastike të 
shkaktuara nga narkotikët ose hipnoza dhe në të gjitha këto 
raste personi heq dorë nga vetja e bëhet vegël e dikujt ose e 
diçkaje të jashtme për të: ai nuk ka nevojë të zgjidhë problemin 
e jetës me anë të veprimtarisë krijuese. 

Forma aktive e unitetit simbiotik është sundimi ose, po të 
përdorim një term psikologjik që lidhet me mazokizmin, 
sadizmi. Personi sadist përpiqet të çlirohet nga vetmia dhe 
mbyllja në vetvetja duke e bërë një person tjetër pjesë pandarë 
të vetvetes Ai sikur merr forcë duke gllabëruar brenda vetes 
së tij një person tjetër, i cili e adhuron. 

Personi sadist është po ashtu i varur nga ai që i nënshtrohet 
ashtu si edhe anasjelltas. Të dy nuk mund të rrojnë pa njëri 
tjetrin. Ndryshimi qëndron vetëm në atë që sadisti jep urdhra, 
shfrytëzon, poshtëron, shkakton dhimbje ndërsa personi 
mazokist u bindet urdhrave, duron shfrytëzimin, poshtërimin 
dhe dhembjen. Në kuptimin real ky është një dallim i 
rëndësishëm, por në një kuptim më të thellë emocional këtu 
ka më shumë gjëra të përbashkëta sesa ndryshime. Të dy këto 
janë plotësimi i njëri-tjetrit. Po ta kuptojmë këtë, atëherë nuk 
do çuditemi kur të zbulojmë se njeriu sillet herë si sadist dhe 
herë si mazokist. Hitleri sillej kryesisht si sadist në lidhje me 
popullin, por sillej si mazokist ndaj fatit, historisë dhe 
“pushtetit të lartësisë”, të natyrës. Dhe fundi i tij me vetëvrasje 

midis shkatërrimit total është po aq karakteristik për të si edhe 
endrrat e tij për sundim botëror. 

Në të kundërt të lidhjes simbiotike, dashuria e pjekur është 
lidhje që supozon ruajtjen e tërësisë së personit, 
individualitetit të tij. Dashuria është fuqia e natyrës, fuqia që 
shkatërron barrierën midis njeriut dhe sivëllezërve të tij, fuqia 
që e bashkon atë me të tjerët. Dashuria e ndihmon njeriun të 
kapërcejë ndjenjën e vetmisë e të izolimit dhe e lejon atë të 
mbesë vetvetja, të ruajë tërësinë e tij. Faradoksi i dashurisë 
qëndron në atë që dy qenie përbëjnë një të tërë dhe 
prapëseprapë mbeten veç, dy qenie të veçanta. 

Dulce e pranuar dashurinë si veprimtari ne hasim njëfarë 
vështirësie, e cila qëndron në kuptimin e fjalës “veprimtari” 
Në përdorim bashkëkohor të fjalës me “veprimtar” zakonisht 
kuptojmë një veprim që pasqyron njëfarë harxhimi energjie e 
që sjell ndryshimin e &jërave. Kështu, quhet veprimtar njeriu 
që merret me biznes, që studion mjekësinë, që punon në 
konvejer, që bën tavolina apo që merret me sport. Të gjitha 
këto lloje veprimtarish kanë një gjë të përbashkët se të gjitha 
janë të drejtuara për të arritur një qëllirn; për sa u përket 
motiveve të veprimtarisë ato nuk merren parasysh. ia, bie fjaia, 
një njeri që ka filluar një punë që nuk merr fund kurrë i shtyrë 
nga ndjenja e vetmisë dhe e pasigurisë. Apo një tjetër që 
vepron i shtyrë nga ambicia apo nga lakmia. Në secilën nga 
këto raste njeriu është rob i pasionit të tij dhe aktiviteti i tij 
është me të vërtetë një “pasivitet” sepse ai shtyhet nga ky 
pasion. Roli i tij është “vuajtës” dhe jo “real”. Nga ana tjetër, 
një njeri që “rri” pa iëvizur e që vrojton pa ndonjë qëllim të 
dukshëm quhet “pasiv” sepse ai nuk “bën” asgjë. Por me të 
vërtetë një gjendje e tillë e vrojtimit të përqendruar është forma 
më e iartë e veprimtarisë nga të gjitha veprimtaritë e 

mundshme sepse veprimtaria e shpirtit është e mundur vetëm 
me kusht që të kesh një liri e pavarësi të brendshme. Kuptimi 
i veprimtarisë që pranohet në kohën tonë do të thotë harxhim 
i energjisë për të arritur një qëllim të jashtëm. Një kuptim 
tjetër i veprimtarisë tregon punën e fuqive të brendshme të 
njeriut, pavarësisht nëse kjo punë ndryshon ndonjë gjë në 
botën e jashtme. Përcaktimi i veprimtarisë në këtë kuptimin 
e fundit është formuluar më qartë e më saktë nga të gjithë nga 
Spinoza. Ai'bën dallimin midis ndikimeve “aktive” e “pasive”, 
midis “veprimeve” dhe “pasioneve”. Duke bërë një ndikim 
aktiv, një “veprim”, njeriu është i lirë, ai është zot i ndikimit 
që shkakton. Duke shkaktuar një ndikim pasiv, njeriu shtyhet 
nga disa motive të jashtme dhe është objekt i tyre pa i 
përcaktuar ato. Kështu, Spinoza arrin në përfUndimin se aftësia 
dhe virtyti janë e njëjta gjë. Zilia, xhelozia, ambicia, çdo lloj 
lakmie janë ndjenja, ndërsa dashuria është gjithmonë veprim, 
një shfaqje e fuqisë njerëzore që bëhet e mundur vetëm në 
kushtet e lirisë dhe nuk mund të jetë asnjëherë pasojë e 
detyrimit. 

Dashuria është veprimtari, aktivitet e jo efekt pasiv. Ajo 
është të “qenit” në një Iloj gjendjeje dhe jo zhytje në të. 
Përcaktimin më të përgjithshëm të karakterit aktiv të dashurisë 
mund ta formulojmë kështu: Të dashurosh do të thotë para së 
gjithash tëjapësh e jo të marrësh. 

Ç’do të thotë “të japësh”? Sado që kjo pyetje është e 
thjeshtë në vështrim të parë, në të vërtetë ajo fsheh në vetvete 
shumë paqartësi e ndërlikime. Kuptimi më i përhapur është 
kuptimi i rremë i fjalës “të japësh” që ngatërrohet duke u 
kuptuar si diçka pa kthim, si heqje dorë sikur bie viktimë. 
Për njerëzit e pazhvilluar mirë “të japësh” do të thotë tamam 
ashtu. Njeriu që ka një psikologji “tregu”, jep me dëshirë, 

porama kërkon patjetër si shkëmbim të marrë edhe ai diçka. 
. 'Të jdpë pa man'ë edhe ai diçka për të do të thotë të daië i 
zhgënjyereimashtruar. Njerëzitmezhvillim tëtillëkurjapin 
e ndiejnë veten të mashtruar, e prandaj në shumicën e rasteve 
refuzojnë të japin. Ata që e mendojhë se “të japësh” do.të 
thotë “të sakrifikojnë” dhe e quajnë këtë veprimtari si virtyt. 
Atyre u duket se duhet të japin pikërisht.se kjo u “shkakton 
vuajtje”. Për ta virtyti i këtij akti është se ata kur japin, 
sakrifikojnë. Norma morale që thotë se “më mirë të japësh 
sesa të marrësh “për ta ka kuptimin “më mirë të durojmë pak 
më shumë sesa të ndiemë gëzim”. 

Për njerëzit që janë të prirur te kryejnë veprimtari “të 
japësh” ka një kuptim krejt tjetër. Për ta të japësh është shfaqja 
më e lartë e fuqisë. Kur jap, unë ndiej fuqinë time, pasurinë 
time. Dhe ky përjetim i fuqisë sime të madhe jetësore të 
pushtetit më mbush me gëzim. Më mbush e më kushton 
ndjesinë e jetës, ndjesinë e fuqisë dhe kjo fuqi më jep gëzim. 
Të japësh është shumë më e gëzueshme se të marrësh, jo se 
nuk më pëlqen të marr, por sepse duke dhënë unë ndiej që 
jetoj. 

Se sa i drejtë është ky pohim nuk është e vështirë të 
bindesh me shembuj konkretë. Shembullin më të thjeshtë e 
jep sfera ë marrëdhënieve seksuale. Shfaqja më e lartë e 
shfaqjes së funksionimit seksual mashkullor qëndron në atë 
që të japësh. Burri ia jep veten gruas, i jep organin e vet 
seksuai. Në momentet e orgazmës ai i jep asaj forcën e tij. Ai 
nuk mund të mos japë po qe se është burrë normal. Në qoftë 
se ai nuk mimd të japë, kjo do të thotë se është impotent. Për 
femrën ky akt ka po këtë kuptim, megjithëse me të puna është 
pak më e ndërlikuar. Edhe ajo jep duke lejuar hyrjen në 
qendrën e tmpit të saj femëror. Duke marrë ajo edhe jep. Po 

qe se ajo nuk mund të japë, por është e aftë vetëm të marrë, 
ajo është frigjide. Pastaj ky akt i “dhënies” përsëritet tek ajo 
jo në funksionimin dashuror, por në atë mëmësor. Ajo ia jep 
veten embrionit që rritet brenda saj, i jep foshnjës qumshtin 
dhe ngrohtësinë nga ngrohtësia e saj. Për të, të mos jepte do 
të ishte vuajtje. Në sferën mëmësore “të japësh deri në fund” 
do të thotë të jesh “e pasur”. I pasur nuk është ai që ka shumë, 
por ai që jep shumë. Koprraci që mban me xhelozi pasurinë e 
tij në të vërtetë nga pikëpamja psikologjike është i varfër, sado 
e madhe qoftë pasuria e tij. I pasur është ai që është i aftë të 
japë. Ai e ndien se është i aftë t’ua falë veten të tjerëve. Dhe 
vetëm ai që nuk ka asgjë veçse disa mjete mjerane të 
ekzistencës, ai është i privuar nga e drejta për t’iu dhënë 
materializmit. Por përvoja e përditshme tregon se minimumi i 
mjeteve më të domosdoshme për ekzistencën te njerëz të 
ndryshëm varet nga karakteri i tyre jo më pak se nga përmasat 
reale të pasurisë së tyre. Dihet mirë nga të gjithë se të varfrit 
japin më me dëshirë se sa të pasurit. Por sidoqoftë varfëria 
mund të jetë e tillë saqë ata nuk e kanë të iehtë të japin ose 
s’kanë fare ç’të japin. Atëherë fillon dekompozimi i 
personalitetitjo vetëm nga vuajtjet që i shkakton varfëria, por 
edhe nga fakti se varfanjaku privohet nga e drejta për të dhënë. 

Por më e rëndësishmja nuk është të japësh materialisht, 
por vlerat specifike njerëzore. E ç’i jep një njeri një tjetri? Ai 
i jep vetveten, gjënë më të çmuar që ka, ai jep jetën e tij. Por 
kjo nuk do të thotë medoemos se ai duhet të flijojë jetën për 
hir të një tjetri. Thjesht ai ndan me të gjithçka të gjallë që ka 
me vete: gëzimin, interesat e tij, mendimet, dijenitë, gjendjen 
shpirtërore, hallet dhe pikëllimet, të gjitha përjetimet dhe 
shqetësimet e jetës së tij. Kështu, pra, duke e ndarë jetën e tij, 
njeriu pasuron një tjetër, duke zmadhuar fuqinë e tij jetësore 

e njëkohësisht edhe të vetën. Ai nuk jep që të marrë sepse për 
të, të japësh është kënaqësi e gëzim. Por duke dhënë, njeriu i 
shton diçka jetës së tjetrit dhe kjo (diçka) në njëfarë mënyre i 
kthehet; e pastaj duke dhënë, ai merr atë që kthehet. Duke 
dhënë ne e shtyjmë edhe tjetrin që të japë edhe ai, e në këtë 
mënyrë ne e ndajmë të dy këtë gëzim që e shkaktuam vetë. 
tCur dy veta japin, diçka iind dhe atëherë të dy janë mirënjohës 
për jetën e re që iind për të dy. Për dashurinë kjo do të thotë 
se dashuria është fuqia që iind dashurinë, kurse pafuqia është 
paaftësia për të lindur dashuri. Ky mendim është shprehur në 
mënyrë të shkëlqyer nga Marksi. 

“Le ta presupozojmë tani njeriun njeri, ndërsa qëndrimin 
e tij ndaj botës qëndrim njerëzor, atëherë për dashurinë mund 
të paguash vetëm me dashuri, për besimin vetëm me besim. 
Që të kënaqesh me artin duhet të kesh edukimin përkatës. Që 
të ndikosh te të tjerët duhet të zotërosh aftësinë për t’i nxitur 
njerëzit të veprojnë, t’i udhëheqësh ata e t’i mbështetësh ku 
kanë nevojë. Në çfarëdo marrëdhëniesh që tëjemi me njeriun 
apo me natyrën, ato duhet patjetër të jenë një shprehje e caktuar 
e jetës tuaj individuale reale në përputhje me objektin e 
vullnetit tuaj. Po qe se dashuria juaj ka mbetur pa përgjigje, 
pra, po qe se dashuria juaj nuk lind dashuri, po qe se duke e 
shprehur dashurinë tuajpx nuk mermi përgjigje dhe nuk jua 
duan, do të thotë se dashuria juaj është e pafuqishme, e pra, 
do të thotë që ajo është fatkeqësi”. Por jo vetëm në dashuri. 
“të japësh” do të thotë edhe “të marrësh”. Mësuesi mëson 
nga nxënësit e tij, aktorin e frymëzon publiku, psikoterapisti 
shërohet duke pasur kontakt me pacientin e tij me kusht që 
ata të mos e shohin shoshoqin si objekt, por të komunikojnë 
me sinqeritet me fryt. 

Është e tepërt t’ju kujtojmë se aftësia për të dashuruar duke 

dhënë,varet nga veçoritë e zhvillimit të personit konkçet Ajo 
presupozon se përsonaliteti duhettë përpunojë rne vetenetij* 
gjendjerr shpirtërore dominuese ppr veprimtan fmtdhëriëse 
duke mposhtur dashurinë për vetveten, prirjen për të grum- 
bulluar sa më shumë pasuri e përtëkomanduar të tjerët, Njeiju 
duhet të besojë në forcat e veta, duh'ët të guxojë tëmbështetet 
te vetja për të arritur qëllimet, Sa më pak që të jenë të 
zhvilluara te njeriu këto cilësi, aq më shumë ai ka frikë të 
japë, që do të thotë se ka frikë të dashurojë. Përveç faktit që 
të dashurosh do të thotë gjithmonë të japësh, kjo do të thotë 
gjithashtu përherë të kujdesesh, të mbash përgjegjësi, të 
respektosh dhe të dish. Këto janë gjithashtu shfaqje të 
karakterit aktiv të dashurisë, tipare shumë të rëndësishme 
karakteristike për të gjitha format e saj. 

Fakti që dashuria është gjithmonë përkujdesje duhet më 
të qartë në dashurinë e nënës për fëmijën e vet. Asgjë nuk na 
bind se ajo e do po të shohim se ajo nuk kujdeset për foshnjën 
e saj, mban një qëndrim mospërfillës për të ushqyerit e larjen 
e tij, po qe se nuk përpiqet të bëjë çdo gjë që fëmija ta ndiejë 
vetën mirë e rehat dhe përkundrazi, nuk dyshojmë asnjëherë 
në dashurinë e mëmës së kujdesshme. Edhe në dashurinë për 
kafshët, për lulet, puna qëndron po kështu. Në qoftë se një 
grua thotë se i do lulet, kur në fakt harron f i ujisë, atëherë 
nuk do ta besojmë atë që thotë. Dashuria ështënjë veprimtari 
e kujdesshme, një interesim përjetën dhe për mbarëvajtjen e 
atij që dashurojmë. Atje ku mungon një kujdes i tillë, s’ka 
dashuri. Kjo cilësi e dashurisë është përshkruar mrekullisht 
në historinë e Jonit. Zoti e urdhëroi Jonën të shkonte në Ninevi 
dhe të paralajmëronte banorët e tij se i pret një vdekje e afërt 
në qoftë se ata nuk do të pushojnë së kryeri vepra të këqija. 
Jona nuk e kreu këtë porosi sepse kishte frikë se mos njerëzit 

pendoheshin për raëkatet e tyre dhe Zoti do t’i mëshironte e 
do t’i falte. Ai ishte një njeri që ishte mësuar të bindej, por që 
nuk dinte të donte. Duke u përpjekur t’i bënte bisht misionit 
të tij, ai me vuilnet të Zotit si dënim për mosbindjen e tij bie 
në barkun e një balene që është simboli i robërisë dhe i 
vetmisë. Zoti e çliroi atë dhe Jona niset i bindur për në Ninevi. 

Ai u predikon banorëve të Ninevisë atë që kishte urdhëruar 
Zoti. Dhe ja, ndodh ajo që ai i dmhej më shumë: Njerëzit 
pendohen për mëkatet e tyre; Zoti i fal dhe anulon vendimin 
për të shkatërmar qytetin e tyre. 

Jona mbetet i zhgënjyer e i inatosur. Ai dëshironte një “gjyq 
të drejtë” e jo mëshirë. Jona zë vend në hijen e pemës që 
ishte rritur me vullnetin e Zotit që të mante Jonën nga rrezet 
përvëluese të diellit, por Zoti bën që pema të thahet dhe Jona 
i dëshpëruar flet e ankohet kundër Zotit, ndërsa Zoti i 
përgjigjet: “Ti u zemërove për një bimë, të cilën as e ke mbjellë 
e as je kujdesur për të, e cila u rrit brenda një nate e që u tha 
po brenda një nate. E si të mos më vijë mua keq për Ninevinë, 
këtë qytet të madh që ka mbi njëqind e njëzet mijë banorë e 
që nuk dinë të dallojnë dorën e djathtë nga e majta e ka edhe 
një numër të madh bagëtish?” (Jona 4:10-11). Këtë përgjigje 
duhet ta kuptojmë simbolikisht. Zoti i shpjegon Jonës se thelbi 
i dashurisë qëndron në atë që “të lodhesh e të përpiqesh” në 
mënyrë që “diçka” të rritet dhe se dashuria dhe puna janë të 
pandara. Çdo njeri e do atë, për të cilën punon e derdh djersë 
dhe secili punon për atë që do. 

Me kujdesin është i lidhur ngushtë edhe një aspekt i 
dashurisë dhe pikërisht përgjegjësia. Në botën tonë 
përgjegjësia shpesh ngatërrohet me detyrën, me diçka të 
importuar nga jashtë. Por përgjegjësia në kuptimin e vërtetë 
të fjalës është një akt krejtësisht vullnetar. Ajo është përgjigjja 

për nevojat e tjetrit, të shprehura e të pashprehura. 

Të jesh “i përgjegjshëm” do të thotë të jesh në gjendje e i 
gatshëm të përgjigjesh. Jona nuk e ndien përgjegjësinë për 
banorët e Ninevisë. Ai, ashtu si Kaini, mund të pyeste: “Mos 
vallë unë jam roja i vëllait tim?” Ai që dashuron, edhe përgjigjet 
Jeta e vëllait i përket jo vetëm vëllait por edhe atij vetë. Ai e 
ndien veten po kaq përgjegjës për vëllezërit e tij, si edhe për 
vetveten. Në rastin e nënës dhe foshnjës së saj kjo përgjegjësi 
ka lidhje para së gjithash, me kujdesin për kërkesat fizike. Në 
dashurinë e të rriturve kjo lidhet para së gjithash me nevojat 
shpirtërore të tjetrit. Përgjegjësia mund të lihej lehtë mënjanë 
po të mos ishte pjesa tjetër përbërëse e dashurisë që është 
respekti. Respekti nuk është as frikë e as adhurim. Fjaia 
“respelct” ka kuptim të jesh i vëmendshëm, të vrojtosh e 
rijedhimisht, ka kuptimin e aftësisë për ta parë njeriun tjetër 
ashtu siç është, të kuptosh e të perceptosh individualitetin e tij. 
Ta respektosh njeriun do të thotë të jesh i interesuar që ai të 
zhvillohet sipas rrugës së tij individuale. Në këtë mënyrë 
respekti e përjeton përdorimin e një njeriut për qëllimet e një 
tjetri. Unë dëshiroj që njeriu i dashur të zhvillohet për veten e 
tij sipas mënyrës së tij e jo që të më shërbejë mua. Në qoftë se 
unë.dashuroj, e ndiej veten një me njeriun e dashur, por ashtu 
siç është , dhe jo ashtu siç më duket mua për qëllimet e mia. 
Është e qartë se unë mund ta respektoj tjetrin vetëm po qe se 
unë vetë jam njeri i pavarur, po qe se unë mund të qëndroj e të 
eci pa u mbështetur dhe kur nuk kam nevojë të përdor dikë për 
qëllimet e mia. Respekti ekziston vetëm mbi bazën e lirisë, 
ashtu siç këndohet në një këngë të vjetër franceze: “Dashuria 
është fëmijë e lirisë dhe kurrë e skllavërisë”. 

Por njeriun nuk mund ta respektosh pa e njohur. Kujdesi 
dhe përgjegjësia do të ishin të verbër po qe se nuk do të 


34 

















ARTlITË DASHURUARIT 


drejtoheshin nga dija. Ndërsa dija do të kishte qenë pa 
përmbajtje, po të mos kushtëzohej nga meraku, kujdesi dhe 
interesimi. Ekzistojnë shumë nivele të dijes: dija që është njëra 
nga elementet e dashurisë, nuk mbetet kurrë e sipërfaqshme, 
por depërton në thelbin e punëve. Kjo është e mundur vetëm 
në qoftë se njeriu është i zoti të ngrihet mbi kujdesin për vetveten 
e ta shikojë tjetrin nga pozita e interesave të veta duke menduar 
si për veten e tij. Bie fjala, unë mund ta di e ta kuptoj se ai njeri 
është i mërzitur e i inatosur edhe po qe se ai nuk e tregon 
zemërimin e tij hapur. Por unë mund të njoh atë edhe më thellë 
dhe atëherë do të shoh se ai është i alarmuar e i shqetësuar e se 
atë e toituron vetmia dhe ndjenja e fajit. E atëherë unë do ta 
kuptoj se acarimi i tij është thjeshtë një shfaqje e diçkaje më të 
thellë, do ta shoh se ai është i merakosur e se nuk është aq i 
zëmëruar, por më tepër vuan. 

Dijenia lidhet me dashurinë edhe me një marrëdhënie më 
thelbësore. Kërkesa themelore për t’u shkrirë e bërë njësh me 
tjetrin në mënyrë që të shkëputesh nga robëria e vetmisë dhe e 
trishtimit është e lidhur ngushtë edhe me një dëshirë specifike 
njerëzore. E kam fjalën për dëshirën për “të njohur të fshehtën 
e njeriut”. Po qe se jeta, madje edhe në shfaqjet e saj thjesht 
biologjike, është një mrekulli dhe një mister, atëherë njeriu në 
shfaqjet e tij njerëzore aq më tepër është një mister dhe i fshehtë 
si për vetveten, ashtu edhe për sivëllanë e tij. Ne e njohim 
vetveten, por sado që të përpiqemi, prapëseprapë nuk e njohim 
vetveten. Po kështu unë e njoh të afermin tim e sidoqoflë nuk 
e njoh atë sepse unë nuk jam send, por edhe i afërmi im nuk 
është send. Sa më tej të depërtojmë në thellësinë e qenies tonë 
apo të qenies së të afërmit, aq më shumë largohet qëilimi i 
njohjes dhe ne nuk mund të përpiqemi të arrijmë e të kuptojmë 
të fshehtën e shpirtit të njeriut, të depërtojmë në thelbin e saj 

se ç’është njeriu. 

Ekziston një mënyrë tepër e guximshme dhe e dëshpëruar 
për ta mësuar këtë të fshehtë dhe kjo është që të arrish të bësh 
një pushtet të pakufizuar mbi atë njeri, një pushtet të aftë që 
ta detyrojë atë të bëjë atë që do ti, të mendojë e të ndjejë ashtu 
si dëshirojmë ne, një pushtet të tillë që e shndërron njeriun në 
një plaçkë time, në pronën time shfaqja me e skajshme e 
njohjes me anë të kësaj mënyre është sadizmi, dëshira dhe 
aftësia për të munduar, për ti shkaktuar tjetrit vuajtje, për ta 
torturuar atë për ta detyruar që me anë të vuajtjeve ai të nxjerrë 
të fshehtat. Dhe në këtë dëshirë pasionante për të depërtuar 
në të fshehtën e njeriut që do të thotë edhe në të fshehtën e 
“Unit” tënd, qëndron edhe një nga arsyet kryesore të egërsisë 
dhe të dëshirës për shkatërrim. Këtë e ka shprehur shumë 
saktë Isaak Babeli. Heroi i tij, një pjesëmarrës i luftës civile 
në Rusi, që e kishte rrahur për vdekje ish zotërinë e tij, thotë: 
“Duke e qëliuar me armë, njeriu vdes shpejt”, por me armë 
nuk arrin deri te shpirti i tij, nuk e gjen dot ku e ka njeriu atë, 
e ç’pamje ka. Po mua më ndodh që nuk e kursej vete, e rrah 
dhe e dërmoj armikun më shumë se një orë sepse dua ta njoh 
jetën, si e ka njeriu jetën e brendshme.” 

Prirjen e sinqertë për njohje në këtë mënyrë mund të 
vrojtosh shpesh te femijët. Fëmija e thyen nje send që të marrë 
vesh se çka aty brenda. Duke u përpjekur të zbulojë të fshehtën 
e një qenieje të gjallë, ai me një egërsi e mizori të çuditshme 
i shkul krahët një fluture. Në këtë mënyrë egërsia ka një arsye 
të thelië, dëshirën për të njohur sendet dhe misterin e jetës. 

Rruga tjetër për njohjen e “misterit” është dashuria. 
Dashuria është depërtimi në një qenie tjetër, tek e cila etja 
ime për njohje kënaqet me anë të bashkimit. Në shkriijen : 
njësh me ty unë do të të njoh ty, do të njoh veten, do të njoh I 

secilin, por nuk arrij “të njoh” asgjë. Unë do të njoh të 
fshehtën e çdo qenieje të gjallë në mënyrën e vetme të 
mundshme për njeriun -duke e përjetuar këtë bashkim e jo 
me anë të menduarit. Sadizmi lind nga nevoja për të mësuar 
te fshehtën, por unë di po aq pak sa edhe më parë. Unë e 
shqyej një qenie të gjallë copa-copa, por me këtë unë e 
asgjësoj atë dhe kaq. Dhe vetëm dashuria në aktin e 
bashkimit mund të kënaqë dëshirën time për të mësuar të 
fshehtën. Vetëm duke dashuruar, duke ia dhënë veten një 
njeriu tjetër dhe duke depërtuar tek ai, unë gjej dhe zbuloj 
vetveten, zbuloj veten dhe atë, zbuloj njeriun. 

Dëshira pasionante për të njohur veten dhe të afërmit 
është shprehur në thënien e orakullit të Delfit: “Njih 
vetveten“ dhe nga kjo lindi e u formua e gjithë psikologjia. 
E meqë dëshira është që të njohësh e të marrësh vesh çdo 
gjë për njeriun, pra, të mësosh të fshehtën e tij më intime, 
këtë dëshirë nuk mund ta realizosh duke përdorur njohuritë 
e zakonshme të fituara vetëm me anë të përsiatjeve. Edhe 
po qe se do të dinim për veten tonë qoftë edhe një mijë herë 
më shumë se ç’dimë, prapëseprapë nuk do t’i mermim vesh 
të gjitha. Edhe ne vetë, edhe ata që na rrethojnë, do të 
mbeteshim po aq misteriozë. Mënyra e vetme për të arritur 
njohjen është dashuria në veprim. 

Ky veprim del nga kufiri i Çalëve dhe mendimeve meqë 
ky është një përjetim që përpin çdo gjë, përjetimi i bashkimit. 
Sidoqoftë njohuria intelektuaie, e kam fjalën përnjohurinë 
psikologjike, është kusht i domosdoshëm për njohjen e plotë 
të dashurisë si veprim. Unë kam nevojë ta njoh tjetrin dhe 
veten objektivisht në mënyrë që të kuptoj se si është ai në të 
vërtetë apo, më mirë të themi, të shpëtoj nga iiuzionet dhe 
të ndryshojmë atë përfytyrim të shtrembëruar që kam për 

të. Dhe vetëm kur të krijoj një përfytyrim objektiv, vetëm 
atëherë do të arrij të njoh thelbin e thelbit të njeriut në 
dashuri. 1 

Problemi i njohjes së njeriut ndërthuret me problemin fetar 
të njohjes së Zotit. Teologjia tradicionale e Perëndimitpërpiqet 
ta njohë Zotin mendërisht, pra, të bëjë definicione mendore 
për Zotin. Mendohet se unë mund ta njoh Zotin mendërisht, 
me anë të të menduarit. Në misticizëm, i cili lind në mënyrë 
të ligjshme nga monoteizmi (gjë që do të përpiqem ta provoj 
më poshtë), të menduarit si rrugë për njohjen e Zotit hidhet 
poshtë dhe zëvendësohet me të përjetuarit e bashkimit me 
Zotin dhe nuk ka fare nevojë për to. 

Përjetimi i unitetit me njeriun ose, po të shprehemi me 
gjuhë fetare, me Zotin nuk është aspak irracionale. 
Përkundrazi, kjo gjë, siç e ka thënë edhe Albert Shvajceri, 
është përfundimi më normal e më i guximshëm i racionalizmit. 
Në bazën e tij qëndron njohuria jonë parimore e jo e 
rastësishme e kufizimit të njohurive tona se ne nuk do të 
arrijmë kurrë të kuptojmë të fshehtat e njeriut e të gjithësisë, 
por prapëseprapë mund të arrijmë njohjen te dashuria e vërtetë. 
Psikologjia si shkencë ka kufizimet e saj dhe po ashtu si 
misticizmi që është pasojë logjike e teologjisë, dashuria është 
pasojë e domosdoshme dhe përfundimtare e psikologjisë. 

Kujdesi dhe përgjegjësia, respekti dhe njohja jonë të 
lidhura reciprokisht. Ky është një kompleks i pashkëputur 


1) Prej këtej rrjedh një diçka e rëndësishme lidhur me rolin e psikologjisë 
në kulturën moderne perëndimore. Megjithëse, pa dyshim, interesimi i madh 
për psikologjinë në kulturën moderne perëndimore dëshmon për interesin në 
rritje për njohuritë mbi njeriun, ai në të njëjtën kohë zbulon mungesën themelore 
të kësaj kulture: në marrëdhëniet midis njerëzve në ditët tona mungon dashuria. 
Në këtë mënyrë, njohuritë psikologjike zëvëndësojnë mungesën e plotë të 
njohurive për dashurinë, në vend që të përdoren si hap i parë për këtë njohje. 

parimesh që duhet të dijë një njeri i pjekur, domethënë një 
njeri që zhvillon me sukses mundësitë e veta, i cili ka hequr 
dorë nga ëndërrimet narciste se ai di çdo gjë, se mund të bëjë 
çdo gjë, që është modest, modesti e lindur nga fuqia e tij e 
brendshme. Dhe një fuqi të tiilë mund të të japë vetëm një 
veprimtari e vërtetë krijuese. 

Deri tani kam folur për dashurinë si mjet e mundësi për 
kapërcimin e vetmisë njerëzore, si mjet për kënaqjen e 
dëshirës së madhe e pasionante për t’u bashkuar. Por përveç 
kërkesës së përgjithshme ekzistenciale të bashkimit lind edhe 
një kërkesë më specifike, biologjike që është prirja për 
bashkim e poleve mashkullore e femërore. Ideja për 
polarizimin është shprehur në mënyrë më të qartë në mitin që 
thotë se në fillim burri dhe gruaja përbënin një të vetme e 
pastaj u ndanë më dysh dhe që nga ajo kohë çdo gjysmë burri 
është i dënuar të kërkojë gjysmën tjetër femërore në mënyrë 
që të bashkohet prapë më të. (Po ky mendim mbi unitetin 
fillestar të poleve ndodhet edhe në tregimin biblik që thotë se 
Eva u krijua nga brinja e Adamit, megjithëse këtu sipas shpirtit 
patriarkal femra del në rol “të dytë” në krahasim më 
mashkullinj.Kuptimi e rëndësia e këtij miti është mjaft e qartë: 
ekzistenca e sekseve të kundërta e detyron njeriun të kërkojë 
bashkimin në një rrugë të veçantë, me anë të bashkimit me 
seksin tjetër. Vënia përballë e elementit mashkullor e femëror 
ekziston edhe brenda çdo burri e çdo gruaje. Ashtu si në 
pikëpamjen fiziologjike në organizmin e burrit e gruas janë 
të pranishme hormonet e gjinisë tjetër të kundërt, ata ndahen 
në gjini të dyfishta edhe nga pikëpamja psikologjike dhe bartin 
fillesat e marrjes e të depërtimit, të materies e të shpirtit. Burri 
dhe gruaja arrijnë njësimin brenda vetes vetëm kur bashkohen 
me gjininë e kundërt. 

Po ky antagonizëm mashkullor e femëror shërben si bazë 
e krijimit të njeriut. Në planin biologjik kjo shfaqet në mënyrë 
të qartë, pra, si rezultat i shkrirjes së spermës dhe vezores së 
femrës lind jeta e re. Por edhe në marrëdhëniet e pastra 
psikologjike ndodh po e njëjta gjë: në dashuri burri dhe gruaja 
përtërihen (Në shtrembërimin, falsifikimin homoseksual këtë 
unitet të të kundërtave nuk mund ta arrish e prandaj 
homoseksuali vuan nga një vetmi e papërballueshme, porpo 
ashtu vuan edhe njeriu “normal” i tipit më të përhapur që nuk 
është i aftë të dashurojë.) 

Një antagonizëm' i tillë i mashkullores dhe femërores 
ekziston edhe në natyrë dhe jo vetëm në botën e kafshëve e të 
bimëve që duket qartë, por edhe në antagonizmin e dy 
funksioneve bazë të marrjes e të depërtimit. E kemi fjalën 
për antagonizmin e tokës dhe shiut, lumit e oqeanit, natës 
dhe ditës, errësirës dhe dritës, materies dhe shpirtit. Ky 
mendim është shprehur në mënyrë të shkëlqyer nga poeti dhe 
mistiku i madh mysliman Rumi: 

Pa fjalë që është e vërtetë që 
Atë që ka rënë në dashuri e kërkon 
Ajo që ai e dashuron. 

Kur shigjeta e dashurisë shpoi me zjarr 
Zemrën e tij, dije, pra, 

Se edhe në zemrën e tij dashuri ka 

Po qe se ti në zemrën tënde Zotin do të duash 

Mos dysho aspak se edhe ty Zoti të do 

Nuk dëgjohet trokëllima po qe se 

Të dy pëllëmbët e duarve nuk përplasen. 

Sipas vullnetit të mençur të Zotit 
Ne e dashuruam njëri-tjetrin 
Duke iu bindur thënies nga lart 

Kështu janë rregulluar gjërat në natyrë 
Që çdo copë e jetës ka aty edhe gjysmën tjetër. 

Ai është Qielli dhe ajo Toka 

Toka pranon në gjirin e saj atë, Qielli dërgon 

dhe ushqen frytet e tij. 

Kur tokës ngrohtësia s’i mjafton 
Atë asaj qielli ia dërgon, 

Është po ai që vlagën e harxhuar, 

Po ashtu edhe freskinë Tokës i kthen. 

Pra, Qielli të tijën punë bën, 

Ashtu si burri të shoqen ushqen, 

Toka vatrën familjare ruan, 

Dhe në bark foshnjat i mban e i ushqen 

Hë, si thua, a s’janë të mençurToka edhe Qielli? 

Sepse punët e tyre atyre të qenieve të mençura u ngjajnë 

Gëzimin e ndërsjellë po qe se nuk do të gjenin, 

Atëherë pse vallë drejt njëri-tjetrit 

Si dy dashnorë të papërmbajtur do të turreshin, 

Sikur Tolca të mos ishte, si lulja do t’çelte? 

Çfarë fryti do të ushqenin? 

E ngrohta dhe vlaga nga qielli që vijnë ? 

Ashtu si te burri dhe te gruaja Zoti dëshirën vuri 
Që gjithësia nga ky bashkim të ruhet. 

Po kështu çdo pjesë të botës 

Ai e bëri që drejt pjesës tjetër të turret. 

Megjithëse në sy të parë Dita dhe Nata anniq janë 
Të dy një qëllimi i shërbejnë, 

Dhe në t’ndërsjellën dashuri rriten e forcohen 
Sikur Nata të mos ishte e si mund të ndodhte 
Që te njeriu të mblidhej pasuria 
Ajo pasuri që dita na dhuron ? 

Lidhur rae problemin e antagonizmit midis poleve të . I 
kundërta, të mashkullores dhe femërores, është e j 
domosdoshme të shqyrtojmë edhe disa çështje që lidhen me 
dashurinë dhe matrëdhënien midis dy gj inive. Unë kam folur \ 
më parë' se Frojdi gabohej kur te dashuria shihte shprehjen 
ose sublimimin e instinktit seksual dhe nuk mbante parasysh 
se vetë tërheqja seksuale është një nga shfaqjet e nevojës 
për dashuri e bashkim. ; 

Por madje mund të themi se gabimi i Frojdit ishte edhe 
më serioz. Në përputhje me teorinë e tij fiziologo-materia- 
liste, ai e shihte instinktin seksual si rezultat të një tensionimi 
rraskapitës, që ai e quante tensionim kimik që kërkon të 
shkarkohet. Sipas tij, qëllimi i tërheqjes seksuale është 
shkarkimi i këtij tensioni rraskapitës dhe pikërisht realizimi ' 
i këtij shkarkimi është kënaqësia seksuale. Kjo pikëpamje . | 
do të mund të justifikohej po qe se tërheqja seksuale do të j 
vepronte në organizëm tamam si uria ose etja. Po të gjykosh 
nga ky këndvështrim, tërheqja seksuale i ngjan veprimit të 
kruajtjes, kurse kënaqja seksuale qëndron në mënjanimin e j 
kësaj kruajtjeje. Në thelb, po të nisemi nga kjo pikëpamje, ) 
atëherë mënyra më ideale për arritjen e kënaqësive seksuale 
do të ishte onanizmi. Sado paradoksal që duket, Frojdi e lë 
mënjanë sferën psikologjike të seksualitetit para 
antagonizmit mashkullor e femëror dhe dëshirën për të f 
kapërcyer këtë antagonizëm duke realizuar bashkimin. Këtë 1 
gabim të çuditshëm ka të ngjarë që e ka shkaktuar dhe | 
pikëpamja e tij e skajshme patriarkale e ciia e ka çuar atë te j 
mendimi se seksualitetin specifik të femrës. Ai e ka shprehur | 
këtë mendim në librin e tij “Tre ese” lidhur më teorinë e % 


1) Shiko “ Arratisje nga liria” 

seksit ku thotë së libidoja ka si rregull “natyrë mashkullore”, 
pavarësisht nëse dëshira rebele lind te burri apo te gruaja. 
Në një formë të racionalizuar po ky mendim është shprehur 
në thënien e Frojdit se një djalë i vogël e quan gruan si një 
burrë të tredhur, ndërsa vetë ajo përpiqet me të gjitha mënyrat 
ta kompensojë mungesën e organit mashkullor në trupin e 
saj. Por gruaja nuk është një mashkull i tredhur dhe 
seksualiteti i saj është nga natyra e tij specifike femërore 
dhe jo mashkullore. 

Tërheqja reciproke e sekseve të kundërta motivohet 
pjesërisht me kërkesën për të shkarkuar tensionimin. Ajo 
është, para së gjithash, nevojë e bashkimit me polin e 
kundërt. Në të kundërt, tërheqja erotike nuk shfaqet vetëm 
në formën e tërheqjes seksuale. Në karakter ekzistojnë tipare 
mashkullore e femërore e po ashtu edhe në funksionet 
seksuale. Karakterin mashkullor mund ta përkufizosh duke 
thënë që për të janë karakteristike aftësia për të kapërcyer 
pengesat dhe për të udhëhequr të qenit aktiv, disiplina, 
iniciativa. Për karakterin femëror janë karakteristike aftësia 
për veprimtari frytdhënëse dhe për të mbrojtur; karakteri 
femëror dallohet për realizëm, durim, qëndrimi prej nëne 
ndaj njerëzve. (Gjithmonë duhet mbajtur parasysh se në 
secilin individ janë të pranishme të dyja llojet e cilësive, 
por mbizotërojnë ato që janë karakteristika “e tij” apo të 
“saj”.) Ndodh shpesh që, në qoftë se cilësitë mashkullore 
shprehen dobët në karakterin e një burri sepse nga pikëpamja 
emocionale dhe psikike ai ka mbetur ende femijë, ai përpiqet 
ta plotësojë këtë mungesë duke i dhënë rëndësi të veçantë 
rolit të tij burrëror në marrëdhëniet seksuale. Si rezultat del 
një Don Zhuan, i cili ndien nevojën të shfaqë aftësitë e tij 
mashkullore në seks sepse nuk ka besim te burrëria e vet në 

kuptimin karakterologjik. Në format më të rënda të 
pamjaftueshmërisë së cilësive mashkullore të karakterit 
zëvendësuesi i tyre kryesor-dhe i shtrembëruar-bëhet 
sadizmi (prirja drejt dhunës). Ndjesia e shtrembëruar ose e 
dobësuar të gratë shndërrohet në mazokizëm ose në prirjen 
për të qenë e varur nga të tjerët. 

Frojdin e kanë kritikuar jo pak për zmadhim të rolit të 
selcsit. Shpesh kjo kritikë është shkaktuar nga prirja për të 
hequr nga doktrina e Frojdit ato tipare që i acaronin 
veçanërisht njerëzit konservatorë. Frojdi e kuptonte këtë gjë 
shumë mirë dhe pikërisht për këtë arsye u kundërvihej të 
gjitha përpjekjeve për të ndryshuar teorinë e tij të seksit. 
Dhe vërtet në atë kohë teoria e Frojdit kishte karakter rebel 
e revolucionar. Por ajo që ka qenë e vërtetë në vitin 1900 
del e pavërtetë 50 vjet më vonë. Zakonet kanë ndryshuar aq 
shumë saqë teoria e Frojdit tashmë nuk i shokon më klasat 
e mesme të shoqërisë perëndimore dhe kur sot psikoanalistët 
ortodoksë e quajnë ende veten të guximshëm dhe 
përparimtarë sepse mbrojnë teorinë e Frojdit për seksin, ky 
në të vërtetë është radikalizëm i denjë për Don Kishotin. 

Në të vërtetë ky lloj psikoanalizës është konformist. Ai 
nuk përpiqet të shtrojë çështje psikologjike që të çojnë në 
kritikën e shoqërisë bashkëkohore. Ndërsa unë e kritikoj 
teorinë e Frojdit jo për atë se ai e ka mbivlerësuar rolin e 
seksit, por sepse ai nuk e kuptonte seksin në të gjithë 
thellësinë e këtij problemi. Frojdi bëri hapin e parë në 
zbulimin e rëndësisë së pasioneve në marrëdhëniet midis 
njerëzve. Në përputhje me bindjet e tij filozofike ai i shpjegoi 
ato nga këndvështrimi fiziologjik. Gjatë zhvillimit të 
mëtejshëm të psikoanalizës është e domosdoshme të 
dëgjojmë e të thellojmë konceptin e Frojdit duke e kaluar 

zbulimin e tij nga aspektet fiziologjike e biologjike në 
aspektin ekzistenciaiist*. 


2, Dashuria ndërmjetprindërve dhe fëmijëve 

Në momentin e lindjes foshnja do të ndiente frikën e 
ndjekjes nëse fati bujar nuk do ta ruante nga të kuptuarit e 
çdo alarmi lidhur me ndarjen nga nëna dhe ndërprerja e 
ekzistencës brenda barkut të saj. Edhe pas lindjes fëmija dallon 
pak nga gjendja ku ndodhej para lindjes; ai ende nuk i njeh 
sendet, nuk e kupton veten dhe nuk percepton botën si diçka 
të jashtme për të. Ai përjeton vetëm ndjesi të këndshme nga 
ngrohtësia dhe ushqimi dhe nuk i dallon ende ato nga burimi 
i tyre që është nëna. Për të nëna është edhe ngrohtësi, edhe 
ushqim, edhe gjendje euforike e kënaqësisë dhe e sigurisë. 
Në terminologjinë e Frojdit kjo gjendje është gjendja e 
narcizmit. Realiteti objektiv, njerëzit dhe sendet për të kanë 
rëndësi vetëm ngaqë ato ndikojnë pozitivisht ose negativisht 
mbi gjendjen e brendshme të organizmit të tij. Reale është 
vetëm ajo që është brenda; ajo që është jashtë është reale vetëm 
në atë masë që kjo lidhet me nevojat e mia dhe jo nga 


1) Frojdi e ka bërë vetë hapin e parë në këtë drejtim në konceptin e tij të 
mëvonshëm për instinktin e jetës e të vdekjes. Koncepti i tij mbi instinktin e 
jetës (erosin) si burim i sintezës dhe bashkimit është koncept i një plani krejt 
tjetër nga libidoja. Por megjithëse psikoanalistët ortodoksë e pranuan teorinë e 
instinkteve të jetës dhe vdekjes, kjo nuk çoi në rishikimin themelor të konceptit 
të libidosë e veçanërisht në atë që ka të bëjë me praktikën klinike të fitosh e të 
meritosh. Por në dashuri anëtare ka edhe një anë negative. Atë jo vetëm që nuk 
ke nevojë ta meritosh, por edhe është e pamundur ta fitosh ose ta krijosh, atë 
nuk mund ta drejtosh. Po qe se ajo është ky është një bekim po qe se nuk është 
kjo i ngjan asaj sikur nga jeta ikën e gjithë magjia dhe s’mund të bësh asgjë që 
kjo dashuri të lindë. 

pikëpamja e cilësive vetjake ose të kërkesave të atyre që na 
rrethojnë. 

Kur fëmija rritet dhe zhvillohet, ai fiton aftësinë për t’i 
marrë sendet ashtu siç janë; ai fillon të dallojë kënaqësinë 
që lidhet me ngopjen, gjiri i nënës. 

Pak nga pak fëmija fillon f i perceptojë etjen që shuhet 
nga qumështi i saj, gjirin dhe nënën si gjëra të ndryshme. Ai 
mëson të perceptojë edhe shumë sende të tjera si gjëra që 
ekzistojnë të ndara. Në këtë kohë ai mëson si f i emërtojë 
ato. Po në këtë kohë ai mëson f i përdorë sendet; mëson se 
zjarri është i nxehtë dhe të djeg, se trupi i nënës është i 
ngrohtë e i këndshëm, se druja është e fortë dhe e rëndë, se 
letra është e lehtë dhe mund të çahet. Ai mëson të sillet edhe 
me njerëzit: mëson se nëna buzëqesh kur ai ha, kur e merr 
në dorë, kur qan, e lëvdon kur zbret nga karrigia. Të gjitha 
këto përjetime kristalizohen dhe bashkohen në një: mua më 
duan. Më duan sepse jam djalë mamaje. Më duan sepse jam 
i pafuqishëm. Më duan sepse jam i bukur dhe e meritoj të 
Iedhatohem. Më duan sepse i duhem nënës. Të gjitha këto 
mund të përmblidhen kështu: më duan sepse jam ai qëjam , 
ose, më duan sepse unëjam. Ky përjetim se duhet nga nëna 
është pasiv. Unë nuk duhet të bëj asgjë që të më duan,- 
dashuria e nënës është e padiskutueshme. Gjithçka që unë 
duhet të bëj është të jem, të jem fëmija i saj. Dashuria e 
nënës është lumturi dhe qetësi, ajo nuk fitohet dhe nuk 
meritohet. Por pakufishmëria e dashurisë së nënës ka edhe 
anën e vet negative. Ajo jo vetëm që nuk meritohet-ajo as 
mund të fitohet, nuk mund të krijohet, n nuk mund të 
drejtohet. Nëse ajo ekziston, ajo i ngjan mirëqenies; nëse 
nuk e ke-nuk ia di as shijen, joshjen, dhe nuk mund të bësh 
asgjë që kjo dashuri për të të lindë. 

Për shumicën e fëmijëve më të vegjël se 8.5 -10' vjeç 
problemi qëndron vetëm te fakti që t’i duan, që t’i duan 
ng ac l ë Deri në këtë moshë fëmija ende nuk mund të 
dojë. Ai vetëm përgjigjet me gëzim e mirënjohje për 
dashurinë që shfaqet ndaj tij. Tani hyn në veprim një faktor 
i ri: fëmija fillon të ndiejë se ai shkakton dashuri me veprimet 
që kryen. Për herë të parë fëmija mendon se si t’i japë ndonjë 
gjë nënës (apo babait), të krijojë diçka si ndonjë vjershë, 
vizatim apo ndonjë gjë tjetër. Për herë të parë kuptimi i 
dashurisë shndërrohet nga “ta duan”, në të dojë “të japë 
dashuri”. Nga ky fillim deri në njohjen e ndjenjës së 
dashurisë kalojnë shumë vite. Gradualisht e pak nga pak 
fëmija-tanimë adoleshent,-e kapërcen egocentrizmin e tij. 
Tashmë ai pushon së qeni para së gjithash mjet i kënaqjes së 
kërkesave të tij. Tani për të kërkesat e një njeriu tjetër bëhen 
po aq të rëndësishme sa edhe kërkesat e veta, madje edhe më 
të rëndësishme. Të japë bëhet më e këndshme se të marrë, të 
dojë bëhet më e rëndësishme se ta duan. Duke dashur, ai 
çlirohet nga robëria e vetmisë dhe nga izolimi, të krijuara 
nga narcizmi dhe egocentrizmi i tij. Ai provon ndjenjën e re 
të bashkimit, kujdesit, unitetit. Për më tepër ai ndien se është 
i zoti e i aftë të krijojë me dashurinë e tij dashuri e të mos 
varet nga ajo që merr kur e duan e për të cilën duhet të jetë i 
vogël e i pafuqishëm, i sëmurë, pra, të jetë “i mirë”. Dashuria 
fëminore shkon sipas parimit: “Unë dua sepse mua mëduan ”. 
Në themel të dashurisë së pjekur qëndron parimi: “Më duan 
sepse unë dashuroj ”. Dashuria e papjekur thotë: “Unë të dua 
sepse ti më duhesh ” Dashuria e pjekur thotë: “Ti më duhesh 


1) Shiko përshkrimin e këtij zhvillimi në “Psikiatria e moshave” të Salivenit 
(Suliivan H.S. The Interpersonal Theory of Psychiatry. N.Y., 1953). 

sepse unë të dashuroj 

Me zhvillimin e aftësisë për të dashuruar është i lidhur 
edhe zhvillimi i objektit të dashurisë. Në muajt e vitet e para 
fëmija është i lidhur në mënyrë shumë të ngushtë me të ëmën. 
Kjo lidhje fillon që para lindjes kur nëna dhe foshnja përbëjnë 
ende një tmp të vetëm, megjithëse janë dy veta. Në disa 
drejtime lindja e ndryshon situatën, por jo aq shumë sa mund 
të na duket. Fëmija, ndonëse tani nuk jeton në barkun e nënës, 
varet ende plotësisht nga e ëma. Por çdo ditë ai bëhet 
gjithmonë e më i pavarur. Ai mëson të ecë, të.flasë, mëson të 
vrojtojë vetë botën. Lidhja e tij më nënën e humbet deri në 
njëfarë shkalle rëndësinë jetësore, por ndërkohë fitojnë rëndësi 
gjithmonë e më të madhe marrëdhëniet me të atin. 

Për ta kuptuar këtë lëvizje nga e ëma te i ati duhet të 
mbajmë parasysh ndryshimin thelbësor midis dashurisë 
amtare dhe asaj atërore. Për dashurinë amtare tashmë kemi 
folur. Dashuria amtare është e padiskutueshme për vetë 
natyrën e saj. Nëna e do foshnjën e vet të sapolindur sepse 
ajo është foshnja e saj dhe jo sepse femija plotëson këto apo 
ato kushte apo se plotëson shpresat e saj. (Sigurisht, kur flas 
për dashuritë amtare e atërore unë kam parasysh tipat ideale 
sipas terminoiogjisë së Maks Veberit ose arketipat sipas 
terminologjisë së Jungut. Me këtë nuk dua të them aspak se 
çdo baba e çdo nënë duan pikërisht kështu. Unë kam parasysh 
parimin origjinën amtare e atërore që janë personifikuar te 
nëna dhe ati. Dashuria pa kushte i përgjigjet një prej prirjeve 
më pasionante jo vetëm të foshnjës, por edhe të çdo njeriu 
qoftë. Nga ana tjetër kur ty të duan për ca gjëra të mira të tuat, 
kur ti e meriton dashurinë, lindin gjithmonë ca dyshime: po 
sikur papritur të mos i pëlqejë më atij që me pëlqen pasi 
gjithmonë ekziston frika se dashuria mund të zhduket. Përveç 

kësaj, dashuria “e merituar” mund të lërë një shije të hidhur 
duke të bërë të mendosh se nuk të duan dhe aq shumë, vetëm 
se ti u pëlqen; se po të shohësh hollë, ty nuk të duan, por të 
shfrytëzojnë. Nuk ka ndonjë çudi që ne nuk do të pushojmë 
kurrë që të dëshirojmë me pasion dashurinë e nënës-edhe në 
fëmini, edhe kur rriten. Sidoqoftë, shumica e fëmijëve e 
provojnë dashurinë e nënës (se në çfarë shkaile do ta themi 
më poshtë), ndërsa i rrituri e ka shumë më të vështirë ta 
plotësojë këtë kërkesë. Në kushtet më të favorshme të 
zhvillimit kjo bëhet pjesë e dashurisë normale erotike. Shpesh 
ajo shfaqet në formë fetare e shumë më shpesh në formën e 
neurozave. 

Marrëdhëniet me babanë janë krejt të tjera. Për ne nëna 
është shtëpia jonë, natyra, toka, oqeani, ndërsa babanë nuk e 
përfytyrojmë si një shtëpi të tillë natyrore. Babai është pak i 
lidhur me fëmijën në vitet e para të jetës së tij dhe në këtë 
periudhë të hershme rëndësia e tij për fëmijën as që mund të 
krahasohet më rëndësinë e nënës. Por pa përfaqësuar botën e 
natyrës, botën e natyrshme, babai përfaqëson polin tjetër të 
ekzistencës njerëzore, botën e udhëtimeve e të aventurave. 
Dhe është pikërisht është babai ai që e mëson fëmijën e i 
tregon atij rrugën në këtë botë. 

Më këtë funksion të babait është i afërt edhe një funksion 
tjetër, i iidhur me zhvillimin ekonomiko-shoqëror. Kur u shfaq 
prona private e kur ajo filloi të kalojë në trashëgim nga ati te 
njëri nga djemtë, babai filloi të dëshirojë një bir të tillë, të 
cilit ai mund f i linte pronën. Sigurisht që ky do të ishte djali 
më i denjë\ sipas pikëpamjes së babait djali më i denjë do të 
ishte ai që do f i ngjante atij më shumë e prandaj edhe djali 
më i dashur. Dashuria e babait është dashuri me kushte të 
caktuara dhe parimi i kësaj dashurie është: “Unë të dua sepse 

ti i justifikon shpresat e mia, sepse ti i zbaton detyrat e tua, 
sepse ti më ngjan mua”. Në dashurinë e “kushtëzuar” atërore 
si edhe në dashurinë “pa kushte” të nënës mund të gjesh 
edhe anë negative, edhe pozitive. Ana negative qëndron 
pikërisht në atë se dashurinë e babait duhet ta meritosh, se 
atë edhe mund ta humbasësh, po qe se nuk i përligj shpresat 
që ka për ty. Në vetë natyrën e dashurisë atërore qëndron 
fakti se bindja është kushti dhe virtyti kryesor, ndërsa 
mosbindja është mëkati më i madh, i cili ndëshkohet me 
humbjen e dashurisë së babait. Por edhe ana pozitive nuk 
është më pak e rëndësishme. Po qe se dashuria lind me kushte 
të caktuara, atëherë unë mund të bëj diçka që ta fitoj atë, 
unë mund ta fitoj atë duke u përpjekur. Në dallim nga 
dashuria e nënës, dashurinë e babait mund ta drejtosh. 

Pozicionet e babait e të nënës në lidhje me fëmijën u 
përgjigjen kërkesave të tij. Foshnjës i duhet dashuria e 
pakushtëzuar e nënës dhe kujdesi si fiziologjik, ashtu edhe 
fizik. Pas moshës gjashtë vjeç fëmija fillon të ndiejë nevojën 
për dashurinë e babait, për autoritetin dhe udhëheqjen e tij. 
Funksioni i nënës është që f i japë atij sigurinë në jetë, ndërsa 
funksioni i babait është ta mësojë atë, të drejtojë zgjidhjen 
e detyrave që i vë përpara fëmijës shoqëria, në të cilën ai ka 
lindur. Në rastin ideal dashuria e nënës nuk përpiqet ta 
pengojë pjekjen e fëmijës, nuk kultivon pafuqinë e tij. Nëna 
duhet të jetë e bindur në jetë që do të thotë nuk duhet të 
alarmohet tej masës, që të mos infektojë edhe fëmijën me 
atë alarm. Dëshira që fëmija të bëhet i pavarur e të ndahet 
gradualisht prej saj, duhet të bëhet pjesë e jetës së saj. 
Dashuria e babait udhëhiqet nga parimet dhe pritja; ajo duhet 
të jetë e qetë dhe e duruar në vend që të jetë autoritare dhe 
frikësuese. Ajo duhet t’i sigurojë fëmijës që po rritet ndjenja, 

gjithmonë e më të fort sigurinë në forcat e veta dhe me kohë 
ta iejojë atë që t’ia dalë vetë pa udhëheqjen e babait. 

Pak nga pak njeriu i pjekur vjen në një situatë kur ai 
vetë bëhet për veten e tij edhe nënë edhe baba. Ai, si të 
thuash, përmbledh te vetvetja vetëdijen amësore e atërore. 
Vetëdija amësore thotë: “Asnjë veprim i keq, asnjë krim 
nuk mund të të privojë ty nga dashuria ime e unë gjithmonë 
do të dëshiroj që ti të jesh i lumtur”. Atëherë vetëdija thotë: 
“Ti ke pasoja që rrjedhin nga veprimi yt i keq dhe kryesorja 
është se ti duhet të ndryshosh sjelljen po qe se dëshiron që 
unë të të dua”. Njeriu i pjekur çlirohet nga prania e jashtme 
e nënës dhe babait dhe i krijon shembëlltyrat e tyre brenda 
vetes. Por në dallim nga koncepti frojdist i Mbiunit ai i krijon 
ato brenda vetes jo duke i bërë babanë dhe nënën pjesë të 
vetes, por krijon brenda vetes vetëdijen atërore nga logjika 
dhe ndjenja e moralit të vet. Për më tepër njeriu i rritur do 
edhe si nënë edhe si baba, pavarësisht nga fakti se vetëdija 
amësore dhe atërore tek ai, me sa duket, u kundërvihen njëra- 
tjetrës. Nëse ai do të ruante brenda vetes vetëdijen atërore, 
do të ishte bërë mizor e i panjerëzishëm; nëse do të kishte 
ruajtur në vetvete vetëm ndjenjën amtare, do të kishte 
humbur aftësinë për të bërë vlerësime duke penguar 
zhvillimin e vet dhe të tjerëve. 

Ky zhvillim nga lidhjet e përqendruara rreth nënës te 
lidhjet e përqendruara rreth babait dhe bashkimi i tyre 
gradual formojnë bazën e shëndetit shpirtëror dhe ato që të 
lejojnë të piqesh. Shmangia nga rruga normale e këtij 
zhvillimi përbën shkakun kryesor të neurozave. Megjithëse 
në këtë Iibër nuk kemi ndërmend ta zhvillojmë me hollësi 
këtë ide, sidoqoftë po e sqarojmë shkurtimisht. 

Një nga arsyet e zhvillimit neurotik mund të jetë se djali 


51 







ERICH FROMM 


ka një nënë që e do, por që është ose shumë tolerante ose 
shumë autoritare, si dhe një baba të dobët e indiferent. Në 
këtë rast ai mund të mbesë në stadin e lidhjes së hershme 
me nënën e të zhvillohet si njeri i varur nga nëna. Ai do ta 
ndiejë veten të pafuqishëm, te ai do të mbizotërojnë prirjet 
që janë karakteristike për një njeri receptiv: domethënë të 
marrë, të jetë i mbrojtur e të jetë objekt i përkujdesjes së të 
tjerëve. Ai nuk do t’i këtë cilësitë e babait si aftësia e orga- 
nizimit, pavarësia, aftësia për ta drejtuar vetë jetën e tij. Ka 
të ngjarë që ai ta kërkojë “nënën” te çdo njeri, nganjëherë 
ndër gratë, nganjëherë ndër burrat që do t’i këtë eprorë. Nga 
ana tjetër, po qe se nëna është e ftohtë, indiferente dhe 
autoritare, ai ose mund ta kalojë nevojën e vet për mbrojtjen 
mëmësore te babai e më vonë në figurat e tij e atëherë 
rezultati përfundimtar do të jetë i njëjtë si edhe në rastin e 
mëparshëm, ose do të rritet si personalitet i zhvilluar vetëm 
në një aspekt me orientim nga i ati e ky person jeton vetëm 
duke iu bindur ligjit, rregullit dhe autoritetit, duke qenë i 
paaftë të presë apo të marrë një dashuri të pakushtëzuar. 
Zhvillimi në këtë drejtim bëhet veçanërisht lehtë po qe se 
ftohtësia e nënës forcohet nga autoriteti i babait, i cili është 
edhe shumë i lidhur më të birin. Për të gjithë këta tipa me 
zhvillim neurotik ështc karakteristik fakti se një nga fillesat- 
atërore apo amtare-mbetet e pazhvilluar ose në rastin e 
ndonjë neuroze më të rëndë rolet e nënës e të babait përzihen 
e ngatërrohen si Iidhur me njerëzit e tjerë, ashtu edhe brenda 
personit. Një studirn e gjurmim më i thellë mund të tregojë 
se disa tipa neurozash, si neurozat e fiksimeve, zhvillohen 
kryesisht mbi bazën e lidhjes së njëanshme me babanë në 
një kohë që Ilojet e tjera, p.sh. histeria, alkooiizmi, paaftësia 
për t’u vetëformuar e për të pasur një pikëpamje reale për 

botën, si dhe depresionet, lindin si rrjedhim i përqendrimit 
të njëanshëm të lidhjes me nënën. 


3. Objektet e dashurisë 

Nuk do të kishte qenë e saktë po të mendonim se dashuria 
është para së gjithash qëndrim ndaj një njeriu konkret. Ajo është 
udhëzim, orientim i karakterit të personit që përcakton 
marrëdhëniet e personit me botën në tërësi dhe jo vetëm ndaj 
një “objekti” të dashurisë. Po qe se njeriu dashuron vetëm një 
njeri ndër të shumtit dhe është indiferent ndaj gjithë 
bashkëvëllezërve të tjerë, dashuria e tij nuk është dashuri, por 
vetëm lidhje simbiotike, me fjalë të tjera, një egoizëm i zgjemar. 
Por shumica e njerëzve mendon se dashuria përcaktohet nga 
objekti e jo nga aftësia. Fakti që ata nuk duan askënd tjetër 
përveç njeriut “të dashur”, e konsiderojnë madje si forcë të 
dashurisë së tyre. Ky gabim i ngjan atij të përmendur më lart. 
Meqë njerëzit nuk e kuptojnë se dashuria është veprimtari, forcë 
shpirtërore, mendojnë se mjafton të gjendet objekti i vërtetë, 
kurse të tjerat pastaj rregullohen vetvetiu. Këtë pikëpamje mund 
ta krahasosh me mendimin e njeriut, i cil i do të vizatojë, por në 
vend që të mësojë e ta studiojë këtë art, 'thotë se për të mjafton 
të gjejë një model të përshtatshëm, se po e gjeti, do të krijojë 
një pikturë të mrekullueshme. Po qe se unë e dua vërtet një 
njeri, atëherë i dua të gjithë njerëzit, dua gjithë botën, duajetën. 
Në qoftë se unë mund t’i them dikujt: “Unë të dashuroj “, atëherë 
me këtë unë duhet të kem thëhë: “Në personin tënd unë i dua të 
gjithë. Unë të dua ty, dua të gjithë botën, te ti unë dua edhe 
veten time”. 

Nga pohimi se dashuria është një rregull që u përket të 

gjithëve e jo vetëm një njeriu, nuk njedh se llojet e ndryshme 
të dashurisë nuk dallohen nga njëra-tjetra në vartësi të veçorive 
të objektit të saj. 

a) Dashuria vëllazërore 

Tipi më themelor i dashurisë që shërben si bazë e të gjitha 
llojeve të saj, është dashuria vëllazërore. Me dashuri vëllazërore 
unë kuptoj ndjenjën e përgjegjësisë, të kujdesit, respektin, 
njohjen e një njeriu tjetër, dëshirën për ta ndihmuar atë në jetë. 
Pikërisht për një dashuri të tillë flitet në Bibël: “Duaje të afërmin 
tënd ashtu si vetveten”. Dashuria vëllazërore është dashuria 
për të gjithë njerëzit; dhe pikërisht kjo mungesë eksluziviteti 
është vetia e saj kryesore. Nëse unë kam kultivuar në veten 
time aftësitë për të dashuruar, nuk mund të mos dua vëllezërit 
e mi. Në dashuri vëllazërore arrihet pëijetimi i bashkimit me të 
gjithë njerëzit, solidariteti, unitet njerëzor. Në themel të 
dashurisë vëllazërore qëndron përjetimi i asaj që të gjithë ne 
jemi një. Ndryshimet në talentet, në aftësitë mendore, në dijet 
janë të vogla e të papërfillshme në krahasim me tërësinë e thelbit 
njerëzor që është i njëjtë te të gjithë njerëzit. Në mënyrë që ta 
ndiesh këtë tipar të përbashkët duhet që nga sipërfaqja të 
depërtosh në thelb. Po qe se e perceptoj një njeri tjetër në mënyrë 
sipërfaqësore, vë re kryesisht ato gjëra që na dallojnë e që na 
ndajnë. Po të depërtojmë në theJb, do të ndiejmë të përbashkë- 
tën tonë e do ta kuptoj sa ne jemi vëllezër. Kjo lidhje nga qendra 
në qendër e jo nga periferia në periferi është edhe “lidhja 
qendrore” ose siç e ka thënë në mënyrë të shkëlqyer Simona 
Vej: “Të njëjtat fjalë (për shembull, kur burri i thotë gruas: “Të 
dua”) mund të jenë veçanërisht të rëndësishme ose të mos vlejnë 
asgjë, varet nga mënyra e toni si janë thënë. Dhe mënyra se si 

janë thënë varet nga fakti se sa centimetra e thellë është shtresa 
e personalitetit që i ka thënë ato fjaië-dhe kjo gjë nuk ka të 
bëjë me vullnetin e njeriut. Dhe në mënyrë magjike ato arrijnë 
ato thellësi të shpirtit të njeriut, për të ciiin janë thënë. E prandaj 
ky njeri mund të kuptojë (po qe se në përgjithësi është i aftë të 
kuptojë) se sa vlejnë ato fjalë. 

Dashuria vëllazërore është dashuri e të barabartëve; por 
në fakt edhe duke qenë të barabartë, nuk jemi gjithnjë “të 
barabartë” pasi, duke qenë të gjithë njerëz, të gjithë kemi nevojë 
për ndihmë, sot unë e nesër ti. Por fakti që kemi nevojë për 
ndihmë nuk do të thotë se sa nga ne janë të dobët e sa të 
fuqishëm. Dobësia është një gjendje kalimtare, ndërsa aftësia 
për të qëndruar mbi këmbët e tua është aftësi e përhershme dhe 
e përgjithshme. 

Sidoqoftë dashuria për të dobëtin, për të varfrin e të huajin 
është themeli i dashurisë vëllazërore. Të duash mishin dhe 
gjakun tënd nuk është ndonjë arritje e madhe. Edhe kafshët i 
duan këlyshët e tyre e kujdesen për ta. I dobëti e do pronarin e 
vet sepse prej tij varet jeta e tij, femija i do prindërit sepse ka 
nevojë për ta. Dhe vetëm te dashuria për ata që nuk i shërbejnë 
asnjë qëllimi fillon të zbulohet dashuria. Dhe nuk është e rastit 
që objekti kryesor i dashurisë njerëzore në Dhiatën e Vjetër, 
është varfanjaku, ardhësi, vejusha dhe bonjaku dhe më në fund 
armiku kombëtar-egjiptiani dhe edomiti. Duke të ardhur keq 
për të dobëtin, njeriu zhvillon në vetvete dashurinë për vëllain. 
Edhe në dashurinë për veten e tij ai gjithashtu do atë që ka 
nevojë për ndihmë, do të dobëtin, të pambrojturin, qenien e 
brishtë. Keqardhja nënkupton njohjen dhe barazimin. Në 
Dhiatën e Vjetër thuhet: Të ardhurin mos e ofendo... ju e njihni 
shpirtin e ardhësit sepse keni qe në vetë të huaj në tokën e 
Egjiptif’ (Po aty.23:9). 

b) Dashuria e nënës 

Ne tashmë në kapituliin e kaluar kemi shqyrtuar natyrën 
e dashurisë amtare kur kemi folur për ndryshimin midis 
dashurive amtare e atërore. Dashuria e nënës, siç e kam thënë, 
është pohim i pakushtëzuar i jetës së fëmijës dhe i kërkesave 
të tij. Por kësaj duhet t’i shtojmë edhe një hollësi të 
rëndësishme. Pohimi i jetës së femijës ka dy aspekte; njëri 
prej tyre është kujdesi dhe përgjegjësia krejtësisht të 
domosdoshme për ruajtjen e jetës dhe zhvillimin e femijës. 
Aspekti tjetër shkon më tej sesa një ruajtje e thjeshtë. Ky 
është rregulli që i injekton femijës dashurinë për jetën dhe e 
bën atë të ndiejë se të jetosh është një mrekulli, se është një 
mrekulli të jesh një djalë i vogël apo një vajzë e vogël, se 
është një mrekulli që të ekzistosh në këtë botë. Këto dy aspekte 
janë shprehur shumë saktë në tregimin biblik për krijimin e 
botës. Zoti krijon botën dhe njeriun. Kjo përputhet me 
kujdesin e thjeshtë për ekzistencën. Por Zoti shkon më tej se 
kjo kërkesë minimale. Tregimi për çdo ditë të krijimit mbaron 
më fjalët: “Dhe Zoti e pa që kjo ishte një gjë e mirë” (Të 
qenit 1:25). 

Dashuria e nënës e bën femijën të ndjejë: “Është gjë e mirë 
që'ti linde” dhe kjo i fut femijës dashurinëpërjetën dhejo 
thjesht dëshirën për të jetuar. Po këtë ide pasqyron edhe një 
simbol tjetër biblik. “Toka e premtuar përshkruhet gjithmonë 
(dhe toka gjithmonë simbolizon nënën) si një vend ku rrjedh 
qumësht e mjaltë! “Qumështi” është simboli i aspektit të parë 
të dashurisë që qëndron në kujdesin dhe pohimin. “Mjalti” 
simbolizon ëmbëlsinë e jetës, dashurinë për të dhe lumturinë 
për të jetuar. Shumica e nënave janë të afta të japin ; 

“qumështin”, por vetëm pak prej tyre japin edhe “mjaltë”, 
nënat duhet të jetë jo vetëm “nënë e mirë”, por edhe njeri i 
lumtur -dhe këtë pak prej tyre e arrijnë. Është e vështirë ta 
vierësojmë se sa fort ndikon kjo te femija. Dashuria e nënës 
përjetën është aq ngjitëse, sa dhe alarmi i saj. Si njëri, edhe 
tjetri aspekt ushtrojnë një ndikim të thellë në gjithë 
personalitetin e fëmijës dhe vërtet midis fëmijëve mund të 
dallosh (por edhe midis të rriturve) ata që kanë marrë vetëm 
“qumështin” dhe ata që kanë marrë “qumështin” dhe 
“mjaltin”. Në dallim nga dashuria erotike dhe vëllazërore 
që është dashuria midis të barabartëve, marrëdhëniet 
reciproke midis nënës dhe fëmijës nga vetë natyra e tyre 
janë marrëdhënie midis jo të barabartëve, në të cilat njëri ka 
nevojë për ndihmë, ndërsa tjetri e jep atë. Pikërisht për këtë 
arsye dashurinë amtare që është plot me altruizëm e që nuk 
e njeh egoizmin, e quajnë liojin më të lartë të dashurisë dhe 
nyjat që e iidhin atë i quajnë nyje më të shenjta ndër gjithë 
gjërat emocionale. Por si arritje të vërtetë të dashurisë amtare 
nuk quajnë dashurinë e nënës për foshnjën, por dashurinë e 
saj për fëmijën që po rritet. 

Në shumicën e tyre nënat moderne mbeten nëna të 
dashuruara, sa kohë që fëmija është ende i vogël e varet 
krejtësisht prej tyre. Në shumicën dërmuese gratë duan të 
kenë femijë, janë të lumtura për femijën që u ka lindur dhe 
kanë dëshirë pasionante të kujdesen për të dhe kjo 
pavarësisht nga fakti se ato nuk marrin nga fëmija asgjë si 
shkëmbim, përveç buzëqeshjes ose fytyrës së tyre të kënaqur. 
Kjo gjë, me sa duket, i ka rrënjët në kompleksin e instinkteve 
që janë të pranishme si te femrat e kafshëve, ashtu edhe te 
gratë. Por çfarëdo Iloj vendi që të zërë ky faktor instinktiv, 
ka edhe faktorë specifikë psikologjikë që formojnë këtë tip 

të dashurisë amtare. Meqë nëna e ndien foshnjën si pjesë të 
vetes së saj, dashuria dhe pasioni i saj instinktiv mund të 
kënaqë narcizmin e saj. Ka edhe një motiv tjetër që gjithashtu 
mund ta këtë origjinën në prirjen e nënës drejt pushtetit ose 
zotërimit. Fëmija i pafuqishëm e i tëri plotësisht nën 
pushtetin e saj shërben si mjet i natyrshëm për të kënaqur 
kërkesat e grave të pushtetshme e autoritare ose të grave me 
prirje për të zotëruar prona e pasuri. 

Sado të përhapura të jenë këto motive, sidoqoftë ato 
nuk janë aq të rëndësishme, sa një motiv tjetër, të cilin mund 
ta quajmë nevojë për të kapërcyer (transcendencë) e ky është 
më i rëndësishmi. Kjo nevojë për kapërcim është një nga 
cilësitë më themelore të njeriut; ajo i ka rrënjët në faktin që 
njeriu e kupton vetveten, se është i pakënaqur me rolin e 
qenies së krijuar dhe se nuk mund të kënaqet me rolin e 
kocke për të luajtur. Ai ka nevojë ta ndiejë veten krijues 
duke kapërcyer rolin pasiv të qenies së krijuar dhe ka shumë 
mënyra për të kënaqur këtë nevojë. Më e thjeshta dhe më e 
natyrshmja prej tyre është dashuria amtare dhe kujdesi për 
krijesën e vet. Për foshnjën e vet nëna del nga kufijtë e 
personit të saj. Dashuria për fëmijën i jep jetës së saj një 
kuptim dhe rëndësi të veçantë. (Pikërisht në pamundësinë e 
burrit për të kënaqur kërkesën e vet për të kapërcyer, për të 
mbajtur edhe ai në bark fëmijë, qëndron edhe arsyeja e 
dëshirës për të arritur sa më shumë suksese duke formuar 
mendime e sende). 

Por fëmija duhet të rritet: Ai duhet të dalë nga barku i 
nënës e të shkëputet krejtësisht prej saj. Në thelbin e saj 
dashuria e nënës është kujdesi që fëmija të rritet e prandaj 
nëna duhet të dëshirojë ndarjen e fëmijës. Këtu qëndron edhe 
dallimi kryesor i dashurisë amtare nga dashuria erotike. Me 

dashurinë erotike janë dy veta që kanë pas ekzistuar veçmas 
e pastaj bëhen njësh. Në dashurinë amtare janë dy veta që 
kanë qenë njësh e që ndahen nga njëri-tjetri. Nëna jo vetëm 
që duhet të durojë ndarjen nga femija, por edhe duhet ta 
dëshirojë vetë këtë gjë e të kontribuojë për të. Dhe vetëm në 
këtë stad dashuria e nënës bëhet një gjë kaq e vështirë, saqë 
kërkon heqjen dorë nga egoizmi dhe aftësinë për të dhënë 
çdo gjë pa dashur si shkëmbim asgjë, përveç lumturisë të 
atij që ajo e do aq shumë. Dhe pikërisht në këtë stad shumë 
nënat nuk ia dalin dot të realizojnë detyrën e dashurisë 
amtare. Një grua autoritare dhe egoiste, një grua pronare 
mund të jetë e suksesshme si nënë “e dashur” vetëm për aq 
kohë sa fëmija është i vogëi dhe vetëm një grua që gëzohet 
më shumë duke dhënë se duke marrë, vetëm ajo mund të 
jetë një nënë e dashur edhe atëherë kur fëmija ndahet prej 
saj. 

Dashuria e nënës për fëmijën që po rritet, dashuri që 
nuk kërkon si shpërblim asgjë, është, me sa duket, forma 
më e vështirë që mund të arrihet në dashuri. Me të është 
veçanërisht e lehtë të gënjehesh për shkak të asaj lehtësie, 
me të cilën nënat i duan fëmijët e tyre. Dhe pikërisht se 
është shumë e vështirë, gruaja mund të jetë e dashur vërtet 
për fëmijën vetëm po qe se ajo di të dashurojë, në qoftë se 
ajo është e aftë të dojë burrin, fëmijët e tjerë, njerëzit e huaj, 
çdo qenie njerëzore. 

Gruaja që nuk është e aftë për një dashuri të tillë, mund 
të jetë një nënë e mirë vetëm sa kohë që fëmija është i vogël, 
por ajo nuk mund të jetë një nënë vërtet e dashur dhe këtë 
gjë mund ta marrësh vesh duke parë nëse është ajo e gatshme 
të pranojë me dëshirë ndarjen prej saj të fëmijës e të vazhdojë 
ta dojë atë edhe pas kësaj ndarjeje. 

c) Dashuria erotike 

Dashuria vëllazërore është dashuri midis të barabartëve; 
dashuria e nënës është dashuri ndaj të pafuqishmit. Duke 
pasur daliimet e tyre nga njëra-tjetra, këto dy forma të 
dashurisë kanë të përbashkët se nga vetë natyra e tyre ato 
nuk kufizohen më te një njeri i vetëm. Në qoftë se unë e dua 
vëliain tim, i dua të gjithë vëllezërit e mi. Në qoftë se dua 
fëmijën tim, unë i dua të gjithë fëmijët e mi e për më tepër i 
dua të gjithë fëmijët në përgjithësi, të gjithë ata që kanë 
nevojë për ndihmën time. Në dallim nga këto dy tipe, 
dashuria erotike është dëshira më pasionante për shkrirjen 
e plotë, pra, për bashkimin në një njeri. Kjo dëshirë apo 
vetë natyra e saj është e veçantë dhe jo e përgjithshme dhe 
kjo është ndoshta forma më mashtruese e dashurisë. 

Para së gjithash ajo ngatërrohet shpesh me ndjesinë që i 
ngjet shpërthimit të “rënies në dashuri” me shkatërrimin e 
papritur të barrierave që kanë ekzistuar para së të ndodhte 
kjo gjë midis dy njerëzve të huaj. Por, siç e kemi thënë edhe 
më lart, ky përjetim i një bashkimi të papritur, nga vetë natyra 
e tij, është jetëshkurtër. Pasi ta njohim nga afër njeriun e 
huaj, nuk kemi më nevojë të kapërcejmë asnjë lloj pengese 
për të arritur afrimin e befasishëm. Ne tashmë e njohim 
njeriun “e dashurin” po aq mirë si edhe veten apo të themi 
më mirë e njohim po aq keq. Po qe se përjetimi nga ne i 
njeriut tjetër është i thelië, po qe se ndiejmë gjithë paanësinë 
e personalitetit të tij, ky njeri tjetër nuk do të ishte bërë kurrë 
kaq i njohur dhe mrekullia e kapërcimit të pengesave mund 
të përsëritej çdo ditë nga e para. Shumica e njerëzve i 
studiojnë shpejt e në thellësi si vetveten, ashtu edhe të tjerët. 

Dhe para së gjithash ata afrohen nëpërmjet lidhjeve seksuale. 
E meqë ata e perceptojnë para së gjithash ndarjen me një 
njeri tjetër si një ndarje fizike, edhe bashkimi fizik do të 
thotë për ta kapërcimi i kësaj ndarjeje. 

Përveç kësaj ka edhe faktorë të tjerë që shumë vetë i 
marrin si kapërcim të tjetërsimit. Të flasësh për jetën private, 
për shpresat e prirjet e tua, të tregosh tiparet e tua fëminore, 
të gjesh interesa të përbashkëta në lidhje me botën, të gjitha 
këto merren si kapërcim i tjetërsimit. Madje si afersi merret 
edhe shfaqja e hapur e egërsisë dhe e urrejtjes, plot paaftësi 
për t’u përmbajtur. Me këtë mund të shpjegoj lidhjen e 
degjeneruar midis tyre të bashkëshortëve që janë të afërt 
vetëm në shtrat ose atëherë kur shprehin urrejtjen dhe mllefin 
ndaj njëri tjetrit. Por të gjitha këto anë të afrimit me kalimin 
e kohës vijnë duke u dobësuar e prandaj njeriu kërkon një 
dashuri të re me një tjetër njeri. Dhe prapë njeriu i huaj bëhet 
“i afërf’, prapë kemi një përjetim të gëzueshëm e nxitës të 
rënies në dashuri e prapë ajo dobësohet gradualisht e mbaron 
me kërkesën e një fitoreje të re, me një dashuri te re dhe 
gjithmonë mbetet iluzioni se dashuria e re nuk do të jetë si 
ato të parat. Në një shkallë të madhe këto iluzione 
mbështeten nga iluzionet e tërheqjes seksuale. 

Qëllimi i tërheqjes seksuale është shkrirja në një dhe kjo 
tërheqje nuk lind vetëm nga kërkesa fizike për lehtësimin e 
një tensioni të sëmurë. Alarmi i shkaktuar nga vetmia, 
dëshira për të fituar ose për të qenë i mundur, ambicia, 
dëshira për të shkaktuar dëm e madje për të shkatërruar 
gjithçka mund të ndikojnë në shfaqen e tërheqjes seksuale 
ashtu si edhe dashuria. Me sa duket, tërheqja seksuale mund 
të kombinohet me çdo Iloj ndjenje të fortë e të lindë prej 
saj. Dhe dashuria është gjithë-gjithë një prej këtyre 

ndjenjave. Meqë për shumicën e njerëzve përfytyrimi për 
tërheqjen seksuale është i pandarë nga nocioni i dashurisë, 
ata kalojnë lehtë në përfundimin e gabuar se gjoja e duan 
njëri-tjetrin meqë e dëshirojnë njëri-tjetrin fizikisht. 
Dashuria mund të lindë prirjen për bashkim seksual dhe në 
këtë rast afërsia fizike nuk shoqërohet me asnjë lakmi, me 
asnjë dëshirë për të fituar apo për të qenë i mundur, por 
është e mbushur me ëmbëlsi. Po qe se prirja bën bashkimin 
seksual nuk lind nga dashuria, po qe se dashuria erotike nuk 
është në të njëjtën kohë edhe dashuri vëllazërore, ajo nuk të 
çon kurrë në asnjë lidhje përveç lidhjes kalimtare orgjiastike. 
Tërheqja seksuale krijon në një çast iluzionin e bashkimit, 
por pa dashuri, por njerëzit edhe duke u “bashkuar” mbeten 
po aq të huaj, si edhe më parë. Ndonjëherë prej kësaj edhe u 
vjen turp nga njëri-tjetri ose edhe urrehen ndërmjet tyre sepse 
kur iluzionet shpëmdahen, e ndiejnë veten edhe me të huaj 
se më parë. Siç thoshte Frojdi, afrimi i këndshëm nuk mund 
të quhet në asnjë mënyrë subiimin e instinktit seksual, por 
është rezultat i drejtpërdrejtë i dashurisë vëllazërore dhe ajo 
është e pranishme si në format fizike, edhe në format jo 
fizike të dashurisë. 

Dashuria erotike është dashuri e veçantë, gjë që nuk 
mund ta thuash për dashurinë vëllazërore dhe atë amtare. 
Kjo gjë e veçantë e dashurisë erotike meriton një shqyrtim 
më të hollësishëm. Jo rrallë ndodh që karakteri i veçantë i 
dashurisë erotike të interpretohet shpesh si lidhje me pronën. 
Shpesh mund të takosh dy “të dashumar” që nuk duan e 
nuk pyesin për asnjë njeri tjetër. Në të vërtetë dashuria ë 
tyre nuk është gjë tjetër veçse një autodashuri të dyfishtë, 
ata janë dy njerëz që e barazojnë me veten njëri-tjetrin dhe 
e zgjidhin problemin e vetmisë duke e bërë njëshin një çift 

dy vetësh. Atyre u duket se e kapërcyen vetminë, por, duke 
qenë të ndarë nga njerëzit e tjerë, ata mbesin të ndarë nga 
njëri tjetri dhe të huaj nga vetvetja. Ndjenja e tyre e bashkimit 
është iluzore. Dashuria erotike është e veçantë, por ajo është 
dashuri për gjithë njerëzimin, për çdo gjë të gjallë, e 
personifikuar në një njeri të vetëm. Ajo është e veçantë vetëm 
në kuptimin se unë mund të shkrihem plotësisht e gjithë 
pasion vetëm me një njeri. Dashuria erotike e përjashton 
dashurinë për të tjerët vetëm në kuptimin e bashkimit erotik, 
të dhënies së plotë në të gjitha drejtimet,~por jo në kuptimin 
e dashurisë vëllazërore. 

Për dashurinë erotike-nëse është dashuri-është i 
domosdoshëm një kusht paraprak dhe pikërisht: unë duhet 
të dashuroj me të gjithë qenien time dhe ta përjetoj njeriun 
tjetër në të gjithë thellësinë e qenies së tij. Në thelb të gjitha 
qeniet njerëzore janë të njëjta. Ne të gjithë jemi pjesë e Njërit, 
ne të gjithë jemi thelbi i Njëshit. Në qoftë se është kështu, 
atëherë nuk duhet të ketë rëndësi se kë dashurojmë. Dashuria 
duhet të ishte në thelb një akt i vullnetshëm, një vendim për 
t’ia kushtuar jetën time një njeriu tjetër. Dhe në të vërtetë 
ky mendim shërben si bazë për idenë e mosprishjes së 
martesës. Ai qëndron në themel të shumë formave 
tradicionale të martesës, në të cilat dhëndri dhe nusja nuk e 
zgjedhin asnjëherë njëri-tjetrin, por zgjidhën nga të tjerët e 
megjithatë pritet që ata ta duan njëri-tjetrin. Në kulturën 
bashkëkohore perëndimore ky mendim hidhet poshtë 
tërësisht. Aty mendojnë se dashuria është një ndriçim 
emocional, kur njeriu mbërthehet papritur nga një ndjenjë, 
së cilës njeriu nuk është në gjendje t’i rezistojë. Vënë re 
vetëm veçori të dy njerëzve të dhënë dhe jo faktin që çdo 
burrë është një pjesë e Adamit dhe çdo grua pjesë e Evës 

dhe injorohet një faktor i tillë i rëndësishëm i dashurisë 
erotike si vullneti. Të dashurosh dikë nuk është vetëm një 
ndjenjë e fortë. Ky është një vendim, është një gjykim, është 
një betim. Po qe se dashuria do të ishte vetëm ndjenjë, nuk 
kishte përse të betoheshim për dashuri të përjetshme ndaj 
njëri-tjetrit. Ndjenja vjen e edhe mund të ikë. Si mund të 
mendoj se ajo do të jetë e përjetshme në qoftë se veprimet e 
mia nuk bazohen në një vendim të ndërgjegjshëm? 

Duke u nisur nga kjo pikëpamje, mund të arrish në 
përfundimin se dashuria është krejtësisht një akt i 
vullnetshëm dhe një betim e për këtë arsye nuk ka rëndësi 
parimore se kush janë ata të dy që duhen. A do të rregullohet 
vallë martesa e tyre nga dikush tjetër apo kjo do të jetë 
zgjedhja e tyre- meqë martesa është lidhur, akti i vullnetshëm 
siguron vazhdimin e dashurisë së tyre. Duke u nisur nga kjo 
pikëpamje, nuk mbahet parasysh karakteri kontradiktor i natyrës 
njerëzore dhe i dashurisë erotike. Në të gjithë jemi Një e 
prapëseprapë secili prej nesh është një thelb i papërsëritshëm 
dhe unik. Kjo kontradiktë përsëritet në marrëdhëniet tona me 
njerëzit e tjerë. Meqë të gjithë jemi Një, ne mund t’i duam të 
gjithë njëlloj me dashuri vëllazërore. Por meqë ne sidoqoftë 
jemi të ndryshëm, dashuria erotike kërkon diçka individuale, 
tejet personale që ekziston vetëm midis njerëzve konkretë e jo 
ndërmjet të gjithë njerëzve. 

Të dyja pikëpamjet: edhe ajo, sipas së cilës dashuria erotike 
është një lidhje krejtësisht individuale e papërsëritshme 
karakteristike vetëm për dy njerëz konkretë, edhe tjetra, sipas 
së cilës dashuria erotike është vetëm një akt i vullnetshëm, të 
dyja janë të drejta ose, më mirë të themi, asnjëra prej tyre nuk 
është e drejtë. E prandaj është njëlloj gabim të mendosh se 
marrëdhëniet reciproke të pasuksesshme mund të prishen lehtë 

dhe se këto marrëdhënie nuk duhet të ndërpriten në çfarëdo 
rrethane. 

d) Dashuria për veten 1 

Ndonëse askush nuk ngrihet kundër përdorimit të nocionit 
të dashurisë për objekte të ndryshme, është përhapur 
pikëpamja se ndërsa të duash të tjerët është virtyt, të duash 
veten është mëkat. Supozohet se sa më shumë që unë e dua 
veten, aq më pak i dua të tjerët dhe se dashuria për veten 
është e njëjtë me “egoizmin”. Kjo pikëpamje ka rrënjë të thella 
në mendimin perëndimor. Kalvini e quante dashurinë për 
veten tënde “murtajë”, Frojdi e përshkruan dashurinë për veten 
nga pikëpamja e psikiatrisë e prapë se prapë kuptimi i gjykimit 
të tij është po ai Kalvinit. Për të dashuria për veten është njësoj 
si narcizmi, libidoja e drejtuar te vetvetja. Narcizmi është 
stadi më i hershëm i zhvillimit njerëzor dhe njeriu i kthyer në 
këtë stad, më vonë nuk është më në gjendje të dashurojë; 
shkalla më e skajshme e kësaj gjendjeje është sëmundja 
shpirtërore. Frojdi mendon se dashuria është shfaqje e libidos; 
libidoja e drejtuar ndaj të tjerëve është dashuri, kurse e drejtuar 
ndaj vetes është autodashuri. Në këtë mënyrë dashuria dhe 


1) Paul Tilik në recensionin për librin tim “Shoqëri e shëndoshë “ propozon 
që termin “Dashuri për veten “ ( self-love) të ndryshojë e ta quajmë “vetafirmimi 
natyror “ {self-affirmation) ose “ vetëperceptim paradoksal” (paradoxical self- 
acceptance). Duke pranuar disa përparësi të këtij propozimi, unë prapseprapë 
nuk mund të bie dakord me të. Në termin “Dashuria për veten” elementi i 
dashurisë kontradiktore për veten duket më qartë. Aty është shprehur se dashuria 
është i njëjti parim ndaj të të gjitha objekteve, përfshirë edhe mua vetë. Nga ana 
tjetër, nuk duhet të harrojmë se termi 

“Dashuri për veten” në kuptimin që përdoret këtu ka historinë e tij. Në 
Bibëi flitet për “dashurinë për veten”, kur përshkruhet dashuria për të afërmit si 
dashuri për vetveten. Po në këtë kuptim flet për dashurinë edhe Majster Ekkarti. 

autodashuria janë nocione që përjashtojnë njëra-tjetrën në atë 
kuptim që sa më e fortë të jetë njëra, aq më e dobët është 
tjetra. Në qoftë se dashuron veten është gjë e keqe, do të thotë 
që të mos jesh egoist është gjë e mirë. 

Në lidhje me këtë lindin një sërë pyetjesh. A vërtetohet 
valië teza mbi antagonizmin themelor midis dashurisë për 
veten dhe dashurisë për të tjerët me anë të vrojtimeve 
psikologjike? A është dashuria për veten po ajo dukuri si dhe 
egoizmi apo ato janë dukuri të kundërta? Më tej, vërtet 
egoizmi i njeriut bashkëkohor përfaqëson në vetvete kujdesin 
për vetveten si për një person me të gjitha mundësitë e 
intelektit, emocionet dhe ndjesitë? Mos vallë ky njeri është 
bërë shtojcë e rolit të tij social-ekonomik? Aështë e njëjta gjë 
egoizmi i tij me dashurinëpër vetveten apo, përkundrazi, është 
i kushtëzuar pikërisht në mungesë e kësaj të fundit? 

Para se të fillojmë shqyrtimin e aspektit psikologjik të 
egoizmit dhe dashurisë për veten, duhet të theksojmë se 
mendimi, sipas të cilit nocionet “dashuri” për të tjerët dhe 
“dashuri për veten” e përjashtojnë njëri-tjetrën nuk mund të 
jetë i vërtetë. 

Po ta duash të afermin tënd si njeri është shfaqje e një 
virtyti, atëherë edhe të duash veten tënde duhet të jetë një 
virtyt e jo cen, meqë edhe unë jam njeri si gjithë të tjerët. 
Është e pamundur të mendosh për njeriun pa futur aty edhe 
veten time. Çdo doktrinë tjetër që kërkon një përjashtim të 
tillë del se ka brenda një kontradiktë. Në thënien biblike 
“Duaje të afërmin tënd si veten tënde” nënkuptohet se respekti 
për veten, dashuria dhe të kuptuarit e vetvetes janë të pandara 
nga respekti, dashuria dhe të kuptuarit e një njeriu tjetër. 
Dashuria për vetveten është e pandarë dhe e lidhur me 
dashurinë për çdo qenie tjetër. 

Tani jemi afruar te premisat themelore psikologjike që 
përcaktojnë përfundimet tona. Në vija të përgjithshme këto 
premisa përmblidhen në sa vijon: jo vetëm të tjerët, por edhe 
ne vetë jemi”objekt” i ndjenjave dhe rreguliave tona. 
Marrëdhëniet tona me të tjerët dhe me vetveten jo vetëm që 
nuk janë në kontradiktë, por në thelbin e tyre janë të lidhura. 
Për problemin që po shqyrtojmë kjo do thotë se dashuria për 
të tjerët dhe dashuria për veten nuk e përjashtojnë aspak njëra- 
tjetrën, përkundrazi dashuria për vetveten vihet re te të gjithë 
ata që janë të aftë të duan të tjerët. Nëparim dashuria është e 
pandashme meqë ka të bëjë me lidhjen midis “objekteve ” të 
dashurisë dhe personalitetit të atij që dashuron. Dashuria e 
vërtetë është shfaqja e një burimi frytdhënës; ajo presupozon 
kujdesin, respektin, përgjegjësinë dhe njohjen. Ky nuk është 
“efekt” në kuptimin që njeriu i nënshtrohet një ndikimi nga 
ana e ndonjë tjetri. Kjo është një dëshirë aktive e zhvillimit 
dhe e lumturisë për njeriun e dashur, është prirje e bazuar në 
aftësitë që ka njeriu për të dashuruar. 

Në dashurinë për një njeri konkret realizohet e 
përqendrohet forca e dashurisë, aftësia për të dashuruar. 
Kryesorja që shënon fillimin e që është e përqendruar te 
dashuria, është e drejtuar nga njeriu i dashur si mishërim i 
cilësive që jep natyra njerëzore. Dashuria për njeriun 
presupozon dashurinë për njeriun në përgjithësi. Kjo është 
një lloj “ndarje e punës” siç e quan Ulijam Xhejmsi kur njeriu 
i do anëtarët e familjes së vet, por nuk ushqen asnjë ndjenjë 
“për një tjetër”, gjë që është shenjë e paaftësisë parimore për 
të dashuruar. Dashuria për njerëzit nuk është abstraksion, një 
ndjenjë abstrakte që, siç thuhet shpesh, vjen pas dashurisë 
ndaj një njeriu konkret, por premisë e kësaj të fundit, ndonëse 
në procesin e evolucionit ajo është zhvilluar nga dashuria ndaj 

individëve konkretë. 

Prej këtej del se “Uni” duhet të jetë objekt i dashurisë 
sime, ashtu si edhe çdo njeri tjetër. Fati ijetës sime, i lumturisë 
sime, i zhvillimit tim, i lirisësime janë bazuar në aftësinëpër 
të dashuruar, pra, në kujdesin, respektin, përgjegjësinë dhe 
dijet. Po qe se një individ është i aftë për një dashuri 
frytdhënëse, ai do edhe veten e tij. Po qe se një individ është 
i aftë të dojë vetëm të tjerët, ai nuk është i aftë të dashurojë në 
përgjithësi. 

Po qe se pranojmë që dashuria për vetveten dhe dashuria 
për të tjerët në parim janë të lidhura reciprokisht, atëherë si ta 
shpjegojmë egoizmin që pa asnjë dyshim përcakton çdo 
interesim të vërtetë për të tjerët? Egoisti interesohet vetëm 
për veten e tij, ai do që çdo gjë të jetë vetëm për të, ai ndien 
kënaqësi vetëm duke marrë dhe jo duke dhënë. Ai e percepton 
botën e jashtme nga pikëpamja e asaj që ai mund të vjelë prej 
saj, nuk i interesojnë nevojat e të tjerëve, ai nuk i respekton 
dinjitetin dhe personaiitetin e tyre. Përveç vetes nuk vë re 
asgjë tjetër. Ai gjykon për të gjithë e për gjithçka nga 
këndvështrimi i dobisë që mund të këtë për vete. Në parim 
nuk është i aftë të dashurojë. Mos vallë kjo është provë se 
interesimi për veten dhe interesimi për të tjerët e përjashtojnë 
në mënyrë të pashmangshme njëri tjetrin? Do të kishte qenë 
kështu nëse egoizmi do të kishte qenë i barazvlefshëm me 
dashurinë për vetveten. Por kjo nuk është vërtetë në rrënjë; 
në çështjet që na interesojnë ajo na çoi në shumë përfundime 
të gabuara. Egoizmi dhe dashuria për vetveten nukjanë aspak 
të barazvlefshëm epër më tepër atajanë antagonistë. Egoisti 
e do veten shumë më pak se ç’mund të mendojmë sepse në 
realitet ai e urren vetveten. Kjo mungesë e interesimit dhe e 
kujdesit për vetveten që është një shfaqje e personalitetit jo 

frytdhënës, e zbraz dhe e fmstron atë. Ai është në mënyrë të 
pashmangshme fatkeq dhe turret si në ethe të zhvatë nga jeta 
ato të mira, rrugën drejt të cilave ai ia mbyll vetë vetes. Të 
duket se kujdeset për veten shumë, por në të vërtetë ai gjithë- 
gjithë bën përpjekje të dështuara për të mbushur zbrazëtinë e 
kujdesit për “Unin” e tij. Frojdi mendon se egoisti është i 
prirur drejt narcizmit. Ai duket sikur ua ka marrë të tjerëve 
dashurinë e tij dhe e ka drejtuar atë te personi i tij. Është e 
vërtetë që egoisti nuk është i aftë të dojë të tjerët, kur nuk 
është i aftë të dojë as vetveten. 

Thelbin e egoizmit e kupton më lehtë po qe se e krahasojmë 
me shqetësimin e tepruar për të tjerët që mund të tregojë, po 
themi, një nënë jo edhe aq e kujdesshme. Në rrafshin e 
vetëdijes ajo është plotësisht e bindur se është shumë e 
preokupuar për fëmijën e saj, por në të vërtetë ajo ka për 
objektin e kujdesit të saj një armiqësi të fshehtë. Ajo është e 
merakosur jashtë mase jo sepse e do shumë fëmijën e saj, por 
sepse nuk e do fare dhe është e detyruar që këtë gjë ta 
kompensojë. 

Kjo teori e natyrës së egoizmit vërtetohet nga përvoja e 
punës psikoanalitike me “altruizmin” neurotik që përfaqëson 
në vetvete një simptomë të neurozës e që vërehet jo rrallë te 
njerëzit që nuk vuajnë nga kjo simptomë, por nga të tjera të 
lidhura me to si depresioni, lodhja, paaftësia për të punuar, 
dështimi në dashuri etj. Përveç kësaj, “altruizmi” ndihet si 
simptomë, por shpesh bëhet veti kompensuese e karakterit, 
me të cilën njerëzit që e kanë, edhe mburren. Një “altruist” i 
tillë nuk do asgjë për vete, “jeton vetëm për të tjerët”, mburret 
se nuk i kushton asnjë rëndësi personit të tij dhe shqetësohet 
kur zbulon se pavarësisht nga altruizmi i tij, ai është fatkeq 
dhe se nuk ka sukses në marrëdhëniet me njerëzit e tij të afërm. 

Analiza tregon se altruizmi i tij s’është diçka e shkëputur nga I 
simptoma e tij, por njëra prej tyre, dhe shpesh në thelb | 

simptoma më e rëndësishme; se aftësia e tij për të dashur e ] 

për t’u gëzuar për çfarëdo qoftë është e paralizuar, se ai është 
i mbushur plot me armiqësi për jetën dhe se pas fasadës së 
altruizmit fshihet një koncentrik që nuk hapet dot lehtë rrotull 1 
vetes së tij. Një njeri të tillë mund ta shërosh vetëm me kusht 
që edhe altruizmin e tij ta shqyrtosh si një simptomë midis të j 
tjerash, që shërben si bazë e të gjitha fatkeqësive të tij. i 

Natyra e altruizmit shfaqet sidomos qartë në ndikimin e I 
tij mbi të tjerët. Një nga fbrmat e ndikimit që takohet shpesh 1 
në ditët tona është fbrma e ndikimit të nënës “altruiste” mbi 
fëmijët. Ajo mendon se për hir të altruizmit të'saj fëmijët j 
mësojnë se ç’do të thotë të të duan dhe se kështu edhe vetë 
ata do të mësojnë të duan. Por ndikimi që ushtron altruizmi i 
saj nuk i justifikon aspak shpresat e saj. Fëmyët e saj nuk të 
lënë përshtypjen e fëmijëve të lumtur e të bindur se i duan. f 
Ata janë të shqetësuar, ndodhen vazhdimisht të tensionuar, j 
kanë frikë se mos nëna i qorton dhe shqetësohen se mos nuk 
i realizojnë shpresat e saj. Zakonisht mbi fëmijët vepron 
armiqësia e fshehtë e nënës ndaj jetës, të cilën ata më shumë 
e ndiejnë sesa e kuptojnë dhe gradualisht edhe ata vetë j 
mbushen me frymën e kësaj armiqësie. Në fund të fundit 
ndikimi i një nëne të tillë “altruiste” nuk dallohet shumë nga 
ndikimi egoist. Në të vërtetë ai shpesh është më i keq sepse 
altruizmi i nënës nuk i lejon fëmijët që të mbajnë ndaj saj një 
qëndrim kritik. Ata janë të detyruar të përpiqen të mos e j 
zhgënjejnë atë. Nën maskën e virtytit ata mësohen të urrejnë 
jetën. Po të kemi mundësi të vrojtojmë ndikimin e një nëne 
që e do veten vërtet, do të shohim se nuk ka mënyrë më të 
mirëpër t’i bërë fëmijët të kuptojnë se ç’është dashuria, gëzimi 

dhe lumturia sesa dashuria e një nëne të tillë. 

Këto përsiatje për dashurinë ndaj vetvetes nuk mund të 
përgjithësohen sesa duke iu drejtuar fjalëve të Majster 
Ekkartit:” Nëse ti e do veten tënde, e do edhe çdo njeri tjetër 
njësoj si veten tënde. Po e deshe tjetrin më pak se veten, nuk 
arrin ta vetveten vërtet; por nëse i do të gjithë njësoj, edhe 
veten tënde, do t’i duash si një të tërë, dhe një i vetëm është 
edhe Zot, edhe njeri. Pra, i madh e i drejtë është ai që duke 
dashur veten, po kështu do edhe të tjerët”. 


e) Dashuria për Zotin 

Më lart kemi folur se kërkesa jonë për të dashur bazohet 
në përjetimin e tjetërsimit e të kërkesës që rrjedh prej saj për 
të kapërcyer alarmin dhe vetminë në procesin e bashkimit. 
Forma fetare e dashurisë ,-ajo që quhet dashuri për Zotin,~në 
kuptimin psikologjik nuk dallohet nga format e tjera të 
dashurisë. Ajo lind gjithashtu nga kërkesa për të kapërcyer 
vetminë dhe për të arritur bashkimin. Në fakt dashuria për 
Zotin nuk është më pak e larmishme së dashuria për njeriun. 
Te ajo mund të dallosh afërsisht të njëjtat Iloje. 

Në të gjitha fetë teiste, si në ato politeiste, ashtu edhe në 
ato monoteiste, Zoti përfaqëson vlerën më të lartë, të mirën 
më të madhe e prandaj të kuptuarit konkret të Zotit varet nga 
ajo se ç’kupton njeriu me të mirën më të madhe, më të 
dëshirueshme. Kështu, pra, për të kuptuar konceptin e Zotit 
duhet të analizojmë strukturën e personalitetit të besimtarit. 

Zhvillimi i njerëzimit (me sa jemi të informuar) mund të 
karakterizohet si dalje e njeriut nga thellësitë e nënës natyrë, 
çlirim nga lidhjet me gjakun dhe me tokën. Në agim të 

historisë së tij njeriu, duke qenë tashmë i shkëputur nga natyra, 
që në fillim fare ka qenë njësh, ishte ende besnik i këtyre 
lidhjeve fillestare sepse ai e fiton besueshmërinë kur kthehet 
mbrapsht duke u mbajtur te këto lidhje. Ai ende e quan veten 
të njëjtë me botën e kafshëve e të bimëve dhe përpiqet të 
bashkohet me të duke mbetur njësh me botën e natyrës. Shumë 
fe të Iashta mbajnë vulën e këtij stadi të zhvillimit. Kafsha 
kthehet në totem. Gjatë kohës së ngjarjeve më solemne dhe 
në luftë vënë në fytyrë maska kafshësh. Kafshës i përulen si 
Zotit. Në një stad më të vonë të zhvillimit, kur dijenitë e 
shprehitë e njeriut arrijnë shkallën e profesionit dhe të 
krijimtarisë artistike, kur njeriu pushon së qeni plotësisht i 
vamr nga natyra, nga frytet e saj, nga kafsha e vrarë për f i 
ngrënë mishin, njeriu bën Zot krijimin e duarve të tij. Ky 
është stadi i përuljes ndaj idhujve të bërë me baltë të pjekur, 
argjend dhe ar. Njeriu i kalon forcat dhe mjeshtërinë e vet në 
sendet që prodhon ai vetë dhe në këtë mënyrë në një formë të 
tjetërsuar i përuJet fuqisë dhe vetvetes. Në një stad më të vonë 
ai u jep perëndive pamje njerëzore. Më sa duket, kjo mund të 
këtë ndodhur vetëm atëherë kur ai e kuptonte veten më mirë 
dhe ka zbuluar se njeriu është “gjëja” më e lartë e më dinjitoze 
në botë. Në këtë stad të pëmljes ndaj perëndive antropomorfe 
zhvillimi bëhet në dy përmasa: njëra prej tyre i përgjigjet 
natyrës mashkullore apo femërore të perëndive, kurse tjetra 
shkallës së pjekurisë të arritur nga njeriu që i përgjigjet natyrës 
së perëndive dhe natyrës së dashurisë për ta. 

Le të qëndrojmë në fiilim në zhvillimin e fesë nga 
“matriakrkale” në “patriarkale”. Pas studimeve themeiore të 
bëra në mesin e shekullit XIX nga Bahofeni dhe Morgani- 
megjithëse përfundimet e tyre si rregull janë hedhur poshtë 
nga rrethet akademike,-nuk ka asnjë dyshim se periudhës 

patriarkale të zhvillimit të feve, të paktën në shumë kultura, 
i ka paraprirë periudha matriarkale. Në stadin matriarkal 
nëna është qenia më e lartë. Ajo është edhe perëndeshë, edhe 
sundimtare si në familje, edhe në shoqëri. Që të kuptojmë 
më mirë thelbin e fazës matriarkale është e domosdoshme 
vetëm të kuptojmë atë që kemi thënë më lart mbi thelbin e 
dashurisë amtare. Dashuria amtare është e padiskutueshme, 
ajo i mbulon e i përfshin të gjitha. Meqë ajo është e 
padiskutueshme, atë nuk as mund ta drejtosh e as ta fitosh. 
Kur ajo është ajo, çka duam, provon kënaqësi, ndërsa kur 
ajo nuk është ajo, çka duam, provon ndjenjën e zbrazëtisë e 
të dëshpërimit. Meqë nëna i do femijët e saj ngaqë janë 
fëmijët e saj e jo se janë “të mirë”, të dëgjueshëm, zbatojnë 
detyrat e porositë e saj, atëherë dashuria amtare është e 
bazuar në barazi. Të gjithë njerëzit janë të barabartë sepse 
të gjithë ata janë bij të një nëne, sepse ata të gjithë janë bijtë 
e nënës Tokë. 

Faza tjetër e evolucionit të njerëzimit është periudha e 
patriarkatit. Ajo është faza e vetme e studiuar në hollësi dhe 
dijet për të janë marrë drejtpërdrejt e jo me anë të arsyetimeve 
e të rikonstruksionit. Në këtë periudhë nëna e humbet pozitën 
e saj drejtuese dhe qenie superiore si në fe, ashtu edhe në 
shoqëri behet babai. Nga vetë natyra e saj dashuria atërore 
shtron kërkesa, vendos parime e ligje dhe dashuria e babait 
për të birin varet nga shkalla e bindjes së këtij të fundit në 
zbatimin e këtyre kërkesave. Babai do më shumë atë djalë 
që i ngjan më shumë, më të bindurin e më të përshtatshmin 
për t’u bërë vazhdues i punës së tij, trashëgimtar i pasurisë 
së tij. (Së bashku me zhvillimin e shoqërisë patriarkale 
zhvillohet edhe prona private). Si pasojë, struktura e 
shoqërisë patriarkale është hierarkike. Barazia midis 

vëllezërve ua lë vendin rivalitetit dhe grindjeve. Kur flasim 
për kulturat indiane, egjiptiane apo greke ose për fetë 
judaisto-kristiane apo myslimane, ndodhemi në qendrën e 
botës patriarkale me hyjnitë mashkullore, mbi të cilat sundon 
një Zot i lartë ose të gjithë perënditë janë mënjanuar më 
përjashtim të një Zoti të vetëm. Por meqë kërkesën për 
dashuri amtare nuk mund ta shuash nga zemra e njeriut, 
nuk duhet të çuditemi që figura e nënës që të do nuk 
përjashtohet asnjëherë nga panteoni. 

Në fenë çifute aspektet ë të Zotit depërtojnë para së 
gjithash nëpërmjet rrymave të ndryshme mistike. Në 
katolicizëm nëna simbolizohet nga kisha dhe Shën Maria. 
E madje edhe në protestanizëm figura e nënës nuk çrrënjoset 
plotësisht, ndonëse mbetet në hije. Luteri shpalli parimin 
bazë: njeriu me asnjë veprim të tij nuk mund ta meritojë 
dashurinë e Zotit. Dashuria e Zotit është mëshira. Parimi 
fetar kërkon që të besosh në këtë mëshirë, të jesh i përulur e 
i dobët. Në kundërshtim me doktrinën katolike Zotin nuk e 
prek e mallëngjen asnjë lloj pune e mirë e nuk e bëjnë që të 
të dojë. Nuk është e vështirë të kuptosh sa doktrina katolike 
për punët e mira është një pjesë e tablosë patriarkale : Unë 
mund të meritoj dashurinë e atit duke iu bindur atij e duke 
zbatuar kërkesat e tij. Doktrina luteriane pavarësisht nga 
karakteri i saj i dallueshëm patriarkal, në të njëjtën kohë 
bart në vetvete elemente të fshehur matriarkaië. Dashurinë 
e nënës nuk mundët ta meritosh. Ajo ose është ose nuk është 
dhe e gjitha që mund të bëjë njeriu është që të besojë ( si 
ç’thotë kënga fetare: “Por ti më nxore mua nga burgu, më 
mbushe me shpresë të gjinjtë e nënës time (21:10) e të 
shndërrohet në një foshnjë të pafuqishme. Por veçoria e 
besimit të Luterit qëndron në atë që figura e nënës 

mënjanohet nga kjo tablo dhe zëvendësohet me figurën e 
babait. Në vend të besimit të dashurisë së nënës si karak- 
teristikë mbizotëruese e kësaj tabloje vihet dyshimi i thellë 
dhe ëndrra e pashpresë për dashurinë pa kushte të atit. 

E kisha të domosdoshme të shpjegoja dallimet midis 
eiementeve patriarkale e matriarkale të fesë që të tregoja se 
karakteri i dashurisë për Zotin varet në një shkallë të 
konsiderueshme nga marrëdhëniet e ndërsjella në fetë e 
drejtimit matriarkal e patriarkal. Ana patriarkale më nxit ta 
dua Zotin si atë. Unë mendoj se ai është i drejtë dhe i rreptë 
se të ndëshkon e të shpërblen dhe se me kalimin e kohës ai 
do të më zgjedhë mua si djalë të tij të dashur, ashtu zoti 
zgjodhi Abrahamin e Izraelit, ashtu si Isaaku zgjodhi 
Jakovin, ashtu si Zoti zgjedh popullin e tij. Nën ndikimin e 
aspektit matriarkal në fe, unë e dua Zotin si nënë që i ngroh 
të gjithë më ngrohtësinë e saj. Unë besoj në dashurinë e saj, 
besoj se edhe po të jem mëkatar, ajo do më dojë e do të më 
preferojë ndër gjithë bijtë e saj. Çfarë do që të ndodhë, mua 
ajo do të më japë dorën e do të më shpëtojë, ajo do të më 
falë. A duhet vallë ta them që dashuria ime për Zotin dhe 
dashuria e Zotit për mua janë të pandashme? Në qoftë se 
Zoti është atë, atëherë unë e dua atë si atë dhe ai më do mua 
si bir. Po qe se Zoti është nënë, kjo përcakton edhe dashurinë 
e saj edhe timen. Por ndryshimi midis aspekteve amtare dhe 
atërore të dashurisë për Zotin përcaktojnë natyrën e kësaj 
dashurie vetëm nga njëra anë. Faktor tjetër përcaktues është 
shkalla e pjekurisë, e arritur nga individi si në kuptimin nga 
ana e tij të Zotit, ashtu edhe në dashurinë e tij për Zotin. 

Që nga koha kur njerëzimi gjatë procesit të evolucionit 
kaloi nga struktura e shoqërisë së përqendruar rreth nënës, 
te struktura, në qendër të së cilës është babai, zhvillimi i një 

dashurie gjithmonë e më të pjekur vihet re kryesisht në fetë 
patriarkale. 1 

Në fillim të këtij zhvillimi shohim një zot despotik e 
xheloz, i cili e quan njeriun që ka krijuar si pronë të tijën dhe 
ka të drejtë të bëjë me të çdo gjë që i teket. Në këtë fazë të 
zhvillimit të fesë Zoti e dëbon njeriun nga parajsa sepse ai 
kafshoi pemën e njohjes e prandaj mund të bëhej vetë Zot. 
Në këtë periudhë Zoti vendos ta zhdukë racën njerëzore duke 
i dërguar asaj përmbytjen sepse askush nga njerëzit nuk arrinte 
f i shkonte pas qejfit, përveç Noes së tij të dashur. Në këtë 
periudhë Zoti kërkon nga Abraami të vrasë djalin e tij të vetëm 
e të dashur Isaakun që me këtë veprim të bindjes së verbër të 
provonte dashurinë e tij për Zotin. Por njëkohësisht fillon një 
periudhe e re. Zoti bën një marrëveshje me Noen, në të cilën 
ai premton të mos e asgjësojë më racën njerëzore, marrëveshje 
që e mban atë të lidhur e të detyruar. Ai është i lidhur jo vetëm 
nga premtimi i tij, por edhe nga parimi i tij i drejtësisë e prandaj 
është i detyruar ta përpushë lutjen e Abrahamit për ta falur 
Sodomin po qe se atje do të gjenden qoftë edhe dhjetë njerëz 
të mirë e të shenjtë. Por zhvillimi shkon më tej se shndërrimi 
i thjeshtë i Zotit nga një udhëheqës despotik i një fisi në një 
atë të dashur, në një atë që është i lidhur me parimet e 
vendosura nga ai vetë. Zhvillimi bëhet në drejtim të 
shndërrimit të Zotit nga atë në simbol të parimeve të tij që 
ishin drejtësia, e vërteta dhe dashuria. Zoti është vetë e vërteta 
Zot, Zoti është vetë drejtësia. Në këtë zhvillim Zoti pushon 


1) Kjo është e drejtë para së gjithash për fetë monoteiste të Perëndimit. Në 
fetë indiane figura e nënës ruan një ndikim shumë të fuqishëm-si shembull 
mund të shërbejë perëndesha Kaii; në budizëm e daocizëm kuptimi i Zotit apo 
Perëndeshës nuk kanë kuptim thelbësor. 

së qeni një person, një njeri, një baba. Ai bëhet simbol i fillimit 
unik që qëndron mbas gjithë larmisë së dukurive që shprehen 
në simbolin e lules që mbin nga fara shpirtërore brenda njeriut. 
Zoti nuk mund të këtë emër. Emri tregon gjithmonë një send 
apo diçka të fundme. E si mund të këtë Zoti emër kur ai nuk 
është as njeri as send? 

Një shembull shumë të qartë të këtij evolucioni na e jep 
tregimi biblik për zotin që i shfaqet Moisiut. Kur Moisiu i 
thotë atij se hebrenjtë nuk do ta besojnë se atë e ka dërguar 
Zoti, deri sa t’u thotë atyre emrin e Zotit (e si mund ta kuptonin 
ithtarët Zotin pa emër, kur vetë thelbi i idhullit qëndron në 
atë se ai ka emër?), atëherë Zoti bëri një lëshim. Ai i thotë 
Moisiut se emri i tij është- “Unë jam ai që jam” (3: 14) ose. 
Kjo “jam” do të thotë së Zoti nuk është “qenie”, nuk është 
person. Përkthimi adekuat i kësaj fraze do të kishte qenë ky : 
Thuaju atyre se “emri im është pa emër”. Ndalimet për të 
krijuar çfarë do lloj figure për Zotin, të shqiptosh emrin e me 
vete e me kohë edhe ta shqiptosh atë i shërbejnë po atij qëllimi 
që ta çlirojnë njeriun nga mendimi se Zoti është atë, se ai 
është person. Me zhvillimin e mëtejshëm të teknologjisë, ky 
mendim gjen vazhdimin e tij në atë parim që edhe Zotit nuk 
mund t’i japësh asnjë lloj atributi pozitiv. Të thuash për Zotin 
se ai është i mençur, i fortë, i mirë do të kishte prapë kuptimin 
se ai është person konkret. Gjëja më e madhe që lejohet është 
që të themi se Zoti nuk është, të gjej atribute negative, të 
përcaktoj se ai nuk ka kufij, se nuk është i mirë e nuk është i 
drejtë. Sa më shumë të di nga ato cilësi që Zoti nuk i ka, aq 
më shumë do të mësoj për Zotin. 

Zhvillimi konsekuent i idesë së monoteizmit mund të çojë 
vetëm në një përfundim dhe pikërisht: të mos e shqiptosh në 
përgjithësi emrin e Zotit, të mos flasësh për të e atëherë zoti 

bëhet i tillë si është ai potencialisht në teologjinë monoteiste: 
i paemër, i vetëm, i padukshëm, që lidhet me unitetin, që 
qëndron në themelet e universit, bazë e çdo thelbi. Zoti bëhet 
e vërtetë, dashuri, drejtësi. Zoti jam unë meqë unë jam njeri. 

Është më se e qartë se pikërisht në këtë zhvillim nga parimi 
antropormof në atë monoteist përcaktohen të gjitha 
ndryshimet në natyrën e dashurisë për Zotin. Zotin e Abraamit 
mund ta duash ose t’i trembesh si atë, te i cili mbizotëron 
herë inati, herë dhembshuria. Meqë Zoti është atë, unë jam 
biri. Unë nuk jam rritur akoma plotësisht e nuk kam dalë nga 
prirja autistike për të ditur gjithçka për të qenë i 
gjithëfuqishëm. Mua më mungon akoma objektiviteti që të 
kuptoj kufizimet e mundësive të mia njerëzore, injorancën 
time, pafuqinë time. Unë akoma kërkoj si fëmijë që të kem 
baba i cili do më shpëtojë nga hallet e fatkeqësitë që kujdeset 
për mua, i cili na ndëshkon kur bëj faj. Një baba që të më 
dojë kur jam i bindur që i pëlqejnë mburrjet e mia e që e 
zemëron mosbindja. Është krejt e qartë se shumica e njerëzve 
nuk kanë mundur të ngrihen në zhvillimin e personalitetit të 
tyre më lart se ky nivei fëminor e prandaj për shumicën besimi 
në Zotin është besimi në atin i eili i ndihmon pra ky është një 
iluzion fëminor. Pavarësisht nga fakti se disa mësues të 
mëdhenj të njerëzimit dhe fill mbas tyre edhe një pjesë e vogël 
e njerëzve kanë arritur të ngrihen më lart se ky koncept ai 
prapë se prapi ngelët forma mbizotëruese e fesë. 

E meqë është kështu, kritika e Frojdit për idenë e Zotit 
është plotësisht e drejtë. Por gabimi i tij qëndronte ishte se ai 
nuk mbante parasysh aspektin tjetër të fesë monoteiste që 
formon bërthamën e vërtetë të saj. Logjika e këtij aspekti të 
çon në mënyrë të pashmangshme në mohimin e këtij koncepti 
për Zotin. Njeriu vërtet fetar, nëse e ndjek idenë themelore të 

monoteizmit, nuk kërkon asgjë në lutjet e tij, nuk pret asgjë 
nga Zoti; ai e do Zotin jo ashtu si fëmijët duan babanë apo 
nënën. Duke e ndier kufizimin e tij në atë shkallë që ai di se 
nuk di asgjë për Zotin, ai është nënshtruar. Për të Zoti bëhet 
simboli, ku njeriu në fazën më të hershme të zhvillimit të tij 
ka shprehur të gjitha ato që dëshiron të arrijë, pra, botën e tij 
shpirtërore, dashurinë, të vërtetën dhe drejtësinë. Ai beson te 
parimet që përfaqëson “Zoti”; mendimet e tij janë të vërteta, 
jeta e tij është dashuria dhe drejtësia. Ai mendon se jeta e tij 
ka vlerë vetëm për aq sa ajo i jep atij mundësinë për të gjetur 
një përdorim sa më të plotë të fuqive të tij njerëzore. Ky është 
i vetmi realitet i vlefshëm, i vetmi objekt i “kujdesit sublim”; 
dhe me kalimin e kohës ai pushon së foluri për Zotin dhe të 
përmendë emrin e tij. “Të duash Zotin”, po qe se do të kishte 
mundësi ta përmendte këtë shprehje do të thoshte që synon të 
zhvillojë plotësisht aftësinë për të dashur, përpiqet për 
realizimin e saj se çfarë kupton ai me fjalën “Zot”. 

Nga kjo pikëpamje rrjedhim logjik i mendimit teist duhet 
të jetë mohimi i çdo lloj “teologjie”, pra, e çdo Iloj njohurie 
për Zotin. Por mbetet ende dallimi midis këndvështrimit 
radikal jo teologjik dhe sistemit jo teistik që mund ta gjesh, 
për shembull, në budizmin e hershme apo në daocizmin. 

Në të gjitha sistemet teistike, madje edhe në ato mistike 
që ia dalin pa përdorur teologjinë, presupozohet një ekzistence 
reale e sferës shpirtërore që del jashtë kufijve të njeriut, ujep 
kuptim forcave të tij shpirtërore dhe synimit të tij të zjarrtë 
për shpëtim e për rilindje të brendshme. Në të gjitha sistemet 
teistike nuk ka sferë shpirtërore që të qëndrojë jashtë njeriut 
apo që të jashtë kufijve të tij. Bota e dashurisë, e arsyes dhe e 
drejtësisë ekziston realisht vetëm sepse dhe për aq kohë sa 
njeriu është i aftë t’i zhvillojë në veten e tij këto forca. Nga 

kjo pikëpamje jeta nuk ka kuptim tjetër nga ai që i jep vetë 
njeriu; njeriu është pafundësisht i vetmuar po qe se nuk i 
ndihmon njerëzit e tjerë. 

Duke folur për dashurinë për Zotin, dua të nënvizoj se unë 
vetë nuk jam përkrahës i konceptit teistik, se për mua kuptimi 
i Zotit përfaqëson një nocion të kushtëzuar historikisht, në të 
cili'n njeriu në një periudhë të dhënë historike ka shprehur 
përjetimet e mundësive të tij më të mëdha, prirjen e tij 
pasionante drejt së vërtetës dhe unitetit. Por njëkohësisht unë 
mendoj se pasojat e monoteizmit të rreptë dhe kujdesi më i 
lartë jo teistik për realitetin shpirtëror, megjithëse janë të 
ndryshëm, nuk janë në kontradiktë me njëra-tjetrën. 

Pra, këtu ne ndeshim një masë tjetër të dashurisë për Zotin, 
të cilën duhet ta shqyrtojmë patjetër që ta kuptojmë këtë 
problem në të gjithë vështirësitë e tij. Këtu kam parasysh 
ndryshimin themelor të rregullave fetare në Lindje (Kina dhe 
India) dhe në Perëndim. Këtë ndryshim mund ta shprehësh 
në terma logjikë Që nga koha e Aristotelit bota perëndimore 
ndjek parimet logjike të filozofisë së tij. Kjo logjikë është e 
bazuar në ligjin e barazisë që thotë se A është e barabartë me 
A, ligjin e kontradiktës (A nuk është jo A) dhe ligjin e përjash- 
timit të të tretit (janë të mundur vetëm A dhe jo A, i treti nuk 
nevojitet). Pasazhi i mëposhtëm i Aristotelit përmban një 
parashtrim shumë të qartë të pikëpamjeve të tij: “...Nuk është 
mundur që e njëjta gjë në të njëjtën kohë të jetë dhe të mos 
jetë karakteristike për të njëjtën gjë në të njëjtin drejtim (dhe 
gjithçka tjetër që mund të saktësojmë, le të saktësohet duke 
shmangur vështirësinë e gjetjes së fjalëve),-natyrisht, kjo është 
më e sakta nga çdo parim”. 

Kjo aksiomë e logjikës aristoteliane ka depërtuar aq theilë 
në mënyrën tonë të të menduarit saqë merret si krejtësisht e 

“natyrshme” dhe evidente në një kohë knr thënia se X është e 
barabartë edhe me A edhe me jo A është e pakuptimtë. 
(Sigurisht që në këtë pohim kemi parasysh objektin X në një 
kohë të dhënë dhe jo X dhe X pak kohë më vonë, dhe jo 
ndonjë anë e X në kundërshtim me anën tjetër të tij). 

Logjikës Aristoteliane i kundërvihet e ashtuquajtura 
logjikëparadoksale ; në të presupozohet se A dhe jo A nuk 
përjashtojnë njëra-tjetrën si predikate të një X-si të dhënë. 
Logjika paradoksale ka mbizotëruar në mendimet kineze e 
indiane, në filozofinë e Heraklitit dhe pastaj me emrin 
dialektikë u bë filozofi e Hegelit dhe e Marksit. Parimi bazë 
i logjikës paradoksale është shprehur qartë nga Laoczi: 
“Drejtëza e madhe të duket jo e drejtë” (Libri XIV) kurse te 
Çuanczi: “Unë jam gjithashtu jo unë, jo unë jam gjithashtu 
unë”. Këto formulime të logjikës paradoksale janë pozitive: 
kjo gjë është kështu dhe jo kështu. Një formulim tjetër është 
negati v-kjo nuk është as kështu as ashtu. Formulimet e tipit 
të parë i gjejmë në daocizëm, te Herakliti e më vonë në 
dialektikën e Hegelit. Formulimet e tipit të dytë janë të 
përhapura gjerësisht në filozofmë indiane. 

Ndonëse karakteristika e hollësishme e ndryshimeve midis 
logjikës së Aristotelit dhe logjikës paradoksale del jashtë 
kornizave të këtij studimi, unë sidoqoftë do të sjell disa 
shembuj që ta bëj parimin e ndryshimit më të kuptueshëm. 
Shprehjen më të hershme të logjikës paradoksale në mendimin 
perëndimor e gjejmë te filozofia e Heraklitit. Ai thotë se në 
bazën e çdo ekzistence qëndron lufta e të kundërtave. “Ata 
nuk e kuptojnë, pohon ai, se si ndodh që të kundërtat 
bashkohen e puqen vetvetiu; si një harmoni që kthehet te 
vetvetja si te harku dhe lira”. Apo më qartë: “Në të njëjtin 
lumë ne edhe hyjmë edhe nuk hyjmë, ekzistojmë dhe nuk 

ekzistojmë”. Ose: “E njëjta gjë te ne është edhe e gjallë edhe 
e vdekur, edhe e zgjuar edhe në gjumë, edhe e re edhe e 
plakur”. 

Në filozofmë e Laocisë po ky mendim është shprehur në 
një formë më poetike. Si shembull karakteristik i mendimit 
daoist mund të shërbejë kjo thënie: “E rënda qëndron mbi 
bazën e së lehtës; qetësia mbretëron mbi lëvizjen”. Apo 
Askush nuk e përmend Taon, por ai është i pranishëm kudo; 
neve na duket sikur ai nuk bën asgjë, por në të vërtetë ai 
vepron më mirë.se të gjithë”. Ose: “Unë them se është shumë 
e lehtë të fitosh njohuri e të bësh punë të mira. Megjithatë 
askush në tokë nuk e di ketë e nuk bën punë të mira”. Në 
daocizëm, si edhe në mendimin indian e të Sokratit shkalla 
më e lartë që mund të arrijë ideja qëndron në faktin që të 
marrim vesh se nuk dimë asgjë.” Ai që duke ditur shumë, e 
mban veten të paditur, është burrë i mençur. Ai që paditur 
asgjë e mban veten sikur i di të gjitha me siguri është i sëmurë”. 
Pamundësia për f i vënë Zotit emër është vetëm pasojë e kësaj 
filozofie. Realiteti më i lartë nuk mund të të shprehet me fjalë 
ose me mendime. Siç thotë për këtë Laoci:” Tao që duhet të 
jetë i vërtetë, nuk është Tao i zakonshëm. Emri që duhet të 
jetë i vërtetë, nuk është emër i zakonshëm”. Apo me fjaië të 
tjera: “Objekti që vrojtojmë, po nuk e shohim, quhet “i 
pangjyrë”, tingulli që përgjojmë e nuk e dëgjojmë, quhet “i 
patingullt”; objekti që përpiqemi ta kapim e nuk e kapim dot 
quhet” shumë i imët”. Të tria këto objekte janë të 
pashqyrtueshme; prandaj, kur përzihen me njëri-tjetrin, 
formojnë “Një” të vetme. Po japim edhe një formulim të të 
njëjtit mendim: “Ai që di shumë është i heshtur, kurse ai që 
flet shumë, nuk di asgjë”. 

Filozofia e brahmanizmit bën tjalë për marrëdhëniet e 

ndërsjella midis harmonisë (së dukurive) dhe unitetit 
(Brahmanit). Por as filozofmë paradoksale indiane e as atë 
kineze nuk duhet ta ngatërrojmë me pikëpamjen dualiste. 
Harmonia (uniteti) qëndron në kundërshtinë ndaj atij pozicioni 
që ajo ka marrë si bazë për t’u ndërtuar. “Mendimi brahmanist 
në fillim sillej rreth paradoksit të ekzistencës së njëkohshme 
të fdlimeve antagoniste dhe në të njëjtën kohë ireth barazisë 
midis fuqive dhe formave të dukshme të botës së dukurive. 
Fuqia më e madhe në Gjithësi, ashtu si edhe te njeriu, del 
përtej kufijve të sferës së nocioneve dhe sferës së ndjenjave. 
Prandaj ajo “nuk është as ajo e as kjo”. Por, siç vë në dukje 
Cimeri, “midis” “reales” dhe “jo reales” në këtë kuptim 
rreptësisht jo dualist, nuk ka “antagonizëm”. Në kërkimet e 
tij të unitetit që qëndrojnë pas larmisë, mendimtarët 
brahmanistikë arritën në përfundimin se antagonizmat e 
perceptuar prej nesh nuk pasqyrojnë natyrën e sendeve, por 
natyrën e logjikës perceptuese. Për të kuptuar realitetin 
objektivë mendimi ynë duhet të dalë përtej kufijve të vetvetes. 
E kundërta është në vetvete kategori e mendimit njerëzor e jo 
element i realitetit. Te Ritvedi ky parim është shprehur kështu: 
“Unë jam dy fillesa: forca jetësore dhe materia jetësore, të 
bashkuara në një të vetme.” 

Pasoja e fundit e idesë se mendimi mund të perceptohet 
vetëm nëpërmjet antagonizmave, gjeti shprehje edhe më të 
vendosur në filozofinë e veçantës, e cila thotë se mendimi, 
megjithë aftësinë e tij për të kapur nuanca të holla, është 
“vetëm një horizont më i mjegulluar i padijes; në të vërtetë 
ky është mashtrimi më i pakapshëm i të gjitha mashtrimeve 
të majave”. 

Vëmendje meriton marrëdhënia e logjikës paradoksale me 
nocionin e Zotit. Meqë Zoti përfaqëson realitetin me anë të 

kontradiktave, për Zotin nuk mund të thuash asgjë pozitive. 
Në vedantë nocioni për Zotin e gjithëditur e të gjithëfuqishëm, 
quhet fomia më e lartë e paditurisë. Këtu shqyrtohet lidhja e 
Daos së paemër me Zotin e paemër, që iu shfaq Moisiut, me” 
hiçin absoiut” të Majster Ekhartit. Njeriu mund të njohë vetëm 
mohimin dhe asnjëherë nuk mund të njohë realitetin më të 
lartë. Siç thotë Majster Ekharti, “Njëkohësisht njeriu nuk 
mund ta dijë se ç’është Zoti, ndonëse e di se çfarë nuk është 
Zoti... Dhe arsyeja, duke u kënaqur me këtë padije, i drejtohet 
mirësisë hyjnore”. Për Majster Ekhartin: “Uniteti hyjnor është 
mohim i mohimeve, refuzim i refuzimeve... Çdo gjë e krijuar 
përmban brenda vetes mohimin: secili e mohon se ai është 
tjetër”. Pikërisht së këtejmi vijon se Zoti bëhet për Majster 
Ekhartin “Hiçi absolut”, po ashtu sikurse edhe për kabalën 
realiteti më i lartë bëhet një “En Sofnjë unitet i Pafund”. 

Kam folur për ndryshimin midis logjikës së Aristotelit 
dhe logjikës paradoksale që ta afroj lexuesin te kuptimi i 
ndryshimit thelbësor midis dy koncepteve të dashurisë për 
Zotin. Mësuesit e logjikës paradoksale thonë se njeriu mund 
ta perceptojë realitetin vetëm në kontradikta dhe nuk mund 
ta arrijë kurrë me anë të mendimit reaiitetin më të lartë dhe 
unitetin, Vetë Thelbin. Kjo të çon në atë që njeriu nuk priret 
për të gjetur përgjigjen e mendimit. Mendimi është i aftë të 
mësojë vetëm atë që nuk është i aftë të gjejë përgjigjen 
përfundimtare. Bota e mendimit mbetet në darën e 
paradokseve. E vetmja mënyrë për të njohur botën deri në 
fund nuk është mendimi, por veprimi, përjetimi i unitetit. Në 
këtë mënyrë logjika paradoksale të çon në përfundimin se 
dashuria për Zotin nuic është njohja e Zotit me anë të mendimit 
dhe as mendimi i dashurisë për të, por veprimi, përjetimi i 
unitetit me Zotin. 

Si rrjedhim rëndësi të veçantë merr mënyra e rregullt e 
jetesës. E gjithë jeta, çdo veprim i rëndësishëm apo i 
parëndësishëm i kushtohet njohjes së Zotit, veçse jo njohjes 
në mendimin e mirë, por veprimeve të mira. Kjo duket qartë 
në fetë e Lindjes. Në brahmanizëm, ashtu si në budizëm e në 
daocizëm qëllimi përflmdimtar i fesë nuk është besimi i drejtë, 
por veprimi i drejtë e i mirë. E njëjta gjë nënvizohet edhe në 
fenë judaiste. Në traditën çifute zor se mund të gjesh raste të 
përçarjes për shkaqe fetare. (I vetmi përjashtim thelbësor ishin 
mosmarrëveshjet midis farisejve dhe saldukejve, por në thelb 
grindja e tyre ishte antagonizëm i dy klasave shoqërore që i 
kundërviheshin njëra-tjetrës. Rolin kryesor në fenë judaiste 
(sidomos që nga fillimi i erës sonë) e ka luajtur mënyra e 
rregullt e jetesë-Gallaha (kjo flalë ka po atë kuptim si fjala 
Dao). 

Në kohët e reja po ai parim ka gjetur shprehjen e vet në 
idetë e Spinozës, Marksit dhe Frojdit. Në filozofinë e Spinozës 
theksi zhvendoset nga feja e rregullt në mënyrën e rregullt të 
jetesës. Marksi ka shprehur po këtë parim në fjalët “Filozofët 
nuk kanë bërë gjë tjetër veçse e kanë shpjeguar botën në 
mënyra të ndryshme, por puna është ta ndryshosh atë.” Logjika 
paradoksale e Frojdit e çoi atë në kurimin psikoanalist, 
domethënë në përjetimin e thelluar e të vazhdueshëm në veten 
tënde. 

Nga pikëpamja e logjikës paradoksale nuk është aq i 
rëndësishëm mendimi se veprimi. Nga një qëndrim i tillë dalin 
edhe disa rrjedhime. Para së gjithash ai të çon te durimi që e 
gjejmë në zhvillimin fetar të fndisë e të Kinës. Po qe se 
mendimi i rregullt nuk është e vërteta më sublime e nuk të 
çon te shpëtimi, atëherë nuk ka pse të luftojmë kundër atyre 
që në mendimet e tyre kanë arritur në formulime të tjera. Një 

durim i tillë është pasqyruar shumë bukur në një histori që j 
thotë se si disa njerëzve u thanë që ta përshkruanin një elefant j 

në errësirë pa e parë fare. Njëri, pasi preku feçkën, tha: “Kjo \ 
kafkhë i ngjan tubit të ujit”, tjetri, duke prekur veshin, tha: 
“Kjo kafshë të kujton freskoren që tundin shërbëtorët për të | 
freskuar zotërinë”, ndërsa i treti, mbasi preku këmbën, e j 
krahasoi kafshën me një kolonë. 

Së dyti, pikëpamja paradoksale të çon në atë që rëndësi 
kryesore merr shndërrimi i njeriut e jo zhvillimi i dogmës, j 
nga njëra anë, dhe i shkencës, nga ana tjetër. Nga pikëpamja j 
mistike indiane e kineze detyra fetare e njeriut nuk qëndron ; 
në atë që të arsyetojë drejt, por që të veprojë mirë e drejt dhe/ j 
ose të bashkohet me Thelbin Unik në aktin e meditimit të 
përqendruar. 

Për drejtimin kryesor të mendimit perëndimor 
karakteristike është e kundërta e kësaj që thamë. Meqë atje j 
është shpresuar të gjendet e vërteta sublime me anë të 
mendimit të drejtë, pikërisht mendimit i jepet rëndësia j 
kryesore-megjithëse edhe të vepruarit mirë e drejt quhej gjë j 
e rëndësishme. Gjatë procesit të zhvillimit të fesë një qëndrim j 
i tillë çoi në formimin e dogmave në debate të pafUnd për j 
mënyrën e formulimit të tyre e në mosdurimin ndaj “atyre që j 
nuk besonin” dhe heretikëve. Kjo bëri gjithashtu që të J 
nënvizohej rëndësia e “besimit te Zoti” si qëllimi kryesor i j 
fesë. Sigurisht, kjo nuk do të thotë se nuk kanë ekzistuar j 
mendime se njeriu duhet gjithashtu të bëjë jetë të rregullt. j 
Por sidoqoftë njeriu që besonte Zotin,-edhe nëse nuk jetonte j 
sipas porosive të tij-e ndiente veten më lart se ai që jetonte 
sipas porosive të Zotit, por nuk “besonte” tek ai. 

Nënvizimi i rolit të të menduarit ka edhe një pasojë që 
historikisht është shumë e rëndësishme. Idej a se mund të gj esh 

të vërtetën me anë të menduarit ka lindur jo vetëm dogmën, 
por edhe shkencën. Në mendimin shkencor mendimi i drejtë 
është i vetmi mendim që ka rëndësi si në kuptimin e 
ndershmërisë intelektuale, ashtu edhe në kuptimin e 
përdorimit të mendimit shkencor në praktikë, pra, në teknikë. 

Në këtë mënyrë të menduarit paradoksal lindi tolerancën 
dhe prirjen për shndërrimin e vetvetes. Parimi i Aristotelit 
çoi në dogmë dhe në shkencë, në kishën katolike e në zbulimin 
e energjisë atomik. 

Tashmë kam folur, ndonëse jo hapur, se çfarë pasojash 
rrjedhin nga ndryshimi midis këtyre dy sistemeve pikëpamjesh 
në drejtim të problemit që ka të bëjë me dashurinë për Zotin. 
Tani them se mjafton të bëjmë një përmbledhje të shkurtër. 

Në sistemin fetar që mbizotëron në perëndim, dashuria 
për Zotin në thelb është e njëjta gjë me besimin te Zoti, në 
ekzistencën e tij, në drejtësinë e tij, në dashurinë e tij. Dashuria 
për Zotin është në thelb një përjetim mendor. Në fetë e Lindjes 
dhe në misticizëm dashuria për Zotin është një përjetim i 
tensionuar i ndjenjës së unitetit e lidhur pazgjidhshmërisht 
me shprehjen e kësaj dashurie në çdo çast të jetës. Këtë qëllim 
e ka formuluar më qartë nga të gjithë Majster Ekharti : 
“Kështu, pra, nëse unë shndërrohem në Zot dhe ai më bën 
mua një me veten, atëherë meqë unë jetoj me Zotin, midis 
nesh nuk ka ndryshime. Disa kujtojnë se mund ta shohin Zotin 
tamam sikur ai rri ja atje, kurse ata këtu, por kjo nuk mund të 
ndodhë. Zoti dhe unëjemi një. Duke njohurZotin, do të mund 
ta shohim Zotin, unë e afroj atë te vetja. Me dashurinë për 
Zotin unë depërtoj tek ai”. 

Tani ne mund të kthehemi të paralelizmi që ekziston në 
një drejtim të rëndësishëm midis dashurisë për prindërit dhe 
dashuritë për Zotin. Në flllim fëmija është i lidhur me të ëmën 

si “me bazën e çdo gjëje të rëndësishme”. Ai e ndien veten të 
pafuqishëm dhe ndien nevojën për dashurinë mbrojtëse 
amtare. Më vonë ai gjen një përqendrim të ri tek i ati, meqë i 
ati i drejton mendimet e veprimet e tij. Në këtë periudhë 
fëmijën e drejton kërkesa për të merituar lëvdatat e të atit dhe 
të shmangë qortimet e tij. Në periudhën e pjekurisë së plotë 
ai çlirohet nga personaliteti i nënës dhe babait si forca 
kujdestare dhe drejtuese. Ai tashmë i ka formuar dhe e 
vendosur te vetja e tij bazat amtare e atërore. Ai është bërë 
për vetveten edhe baba edhe nënë. Të njëjtin zhvillim mund 
të vërejmë -dhe të parashikojmë- gjatë zhvillimit të historisë 
njerëzore: nga dashuria fillestare për Zotin si lidhje e 
pakufishme me Perëndeshën Nënë, e pastaj lidhja me Zotin 
Atë e më vonë në gjendjen e pjekur kur Zoti pushon së qeni 
dashuri e jashtme, kur njeriu vetë përshkohet nga nga parimet 
e dashurisë e të drejtësisë, kur ai bëhet një me Zotin dhe në 
fund arrijmë në atë çast kur njeriu flet për Zotin vetëm në 
kuptimin poetik e simbolik. 

Duke mbajtur parasysh gjithë këto që thamë, mund të 
nxjerrim përfundimin se dashuria për Zotin është e pandarë 
nga dashuria për prindërit. Po qe se njeriu nuk është larguar 
nga lidhja me nënën, klanin, kombin, po qe se ai ruan brenda 
vetes varësinë fëminore nga babai që të ndëshkon e të 
shpërblen apo nga ndonjë lloj pushteti tjetër, ai nuk është i 
aftë të zhvillojë brenda vetes një dashuri më të pjekur për 
Zotin. Feja e tij është fe e periudhës së hershme të zhvillimit, 
kur Zoti perceptohet si nëna mbrojtëse ose si babai ndëshkues 
ose shpërblyes. 

Në fetë modeme gjejmë të gjitha fazat e këtij zhvillimi 
nga ato më primitivet deri ato më të lartat. Fjala 5 Zot” mund 
të ketë kuptimin si të prijësit të fisit, ashtu edhe të “Hiçit 

absolut”. Tamam kështu edhe çdo individ, siç ka treguar 
Frojdi, ruan në vetvete, në nënvetëdijen e tij të gjitha fazat e 
zhvillimit duke filluar nga faza e foshnjës së pafuqishme. 
Pyetja është se sa ai është rritur. Një gjë është e 
padiskutueshme: natyra e dashurisë së tij për Zotin përkon 
me natyrën e dashurisë së tij për njeriun. Për më tepër, cilësia 
e vërtetë e dashurisë së tij për Zotin dhe njeriun shpesh mbetet 
në një trajtë të fshehtë në nënvetëdije dhe shprehet me atë që 
ai mendon më me pjekuri për dashurinë e tij. Përveç kësaj, 
dashuria për njeriun, duke hyrë drejtpërdrejt në lidhjet e njeriut 
me familjen e tij, në fund të fundit përcaktohet nga struktura 
e shoqërisë, në të cilën ai jeton. Nëse shoqëria është e tiilë që 
i bindet pushtetit, qoftë ky pushtet real apo pushtet anonim i 
tregut dhe i opinionit publik, kuptimi i tij për Zotin do të jetë 
fëminor, larg kuptimit të pjekur, embrionet e të cilit mund t’i 
gjejmë në historinë e feve monoteiste. 

lli. DASHURIA DHE DEGJENERiMi 
I SAJ NË SHOQËRINË E SOTME 
PERËNDIMORE 


Meqë dashuria është atribut i një karakteri të pjekur e 
frytdhënës, aftësia për të dashuruar te një person i një kulture 
të caktuar varet nga ndikimi që kjo kulturë ushtron në 
karakterin e njeriut mesatar. Kur flasim për dashuri, në 
kulturën e sotme perëndimore bëjmë pyetjen: a e ndihmon 
vallë zhvillimin e dashurisë struktura shoqërore e qytetërimit 
perëndimor dhe fryma e lindur prej saj? Mjafton ta shtrojmë 
pyetjen kështu, që përgjigjja të jetë negative. Asnjë vëzhgues 
i paanshëm i jetës sonë perëndimore nuk do të dyshojë se 
dashuria, cilado qoftë ajo, vëllazërore amtare apo erotike, 
është bërë një dukuri mjaft e rrallë dhe vendin e saj e lcanë 
zënë format e ndryshme të pseudodashurisë që në realitet janë 
forma të degjenerimit të saj. 

Shoqëria kapitaliste është bazuar, nga njëra anë, në parimin 
e lirisë politike e, nga ana tjetër, në parimin e tregut si 
rregullator i të gjitha marrëdhënieve ekonomike e, natyrisht, 
edhe atyre shoqërore; tregu i punës rregullon fitimin dhe 
shitjen e fuqisë punëtore. Si sendet e nevojës së parë, ashtu 
edhe fuqitë e aftësitë dobishme njerëzore shndërrohen në mall, 
i cili këmbehet pa detyrim e pa mashtrim sipas kushteve të 
tregut. Këpucët, sado të dobishme e të domosdoshme që janë, 

nuk kanë vlerë ekomomike (këmbimi) po qe për to nuk ka 
kërkesë në treg. Forcat dhe aftësitë njerëzore nuk kanë vlerë 
këmbimi nëse për to nuk ka kërkesë në konjunkturën 
ekzistuese të tregut. Zotëmesi i kapitalit, për ta investuar atë 
me leverdi, mund të blejë fuqi punëtore e ta bëjë atë të punojë. 
Pronari i fuqisë punëtore është i detyruar t’ia shesë atë 
kapitalistit sipas kushteve ekzistuese të tregut, pëmdryshe do 
të vuajë nga uria. Kjo strukturë ekonomike pasqyrohet edhe 
në hierarkinë e çmimeve. Kapitali komandon fiiqinë punëtore, 
dmth, gjërat e grumbulluara stoqe- gjërat e vdekura- 
vlerësohen më shumë se puna e gjallë, se forcat e gjalla 
njerëzore. 

E tillë ka qenë në fillim stmktura bazë e kapitalizmit. Ajo 
mbetet karakteristikë edhe për stadin e tanishëm të tij, por 
disa faktorë kanë pësuar ndryshim, gjë që i ka dhënë 
kapitalizmit të sotëm disa veçori specifike e ka ndikuar thellë 
në strukturën e karakterit të njeriut bashkëkohor. Ne po bëhemi 
dëshmitarë të përqendrimit gjithmonë në rritje të kapitalit si 
rezultat i zhvillimit të kapitalizmit. Ndërmarrjet e mëdha po 
rriten gjithmonë e më shumë duke mbytur më të voglat. 
Zotërimi i kapitalit të investuar në këto ndërmarrje po 
shkëputet gjithmonë e më shumë nga drejtimi i tyre. 
Ndërmarrjet i “zotërojnë” qindra mijëra aksionarë, ndërsa i 
drejton burokracia e paguar mirë, por që nuk është pronare e 
ndërmanjeve. Kjo burokraci është më shumë e interesuar për 
zgjerimin e ndërmarrjeve e për përhapjen e përhapjen e 
pushtetit të vet sesa për rritjen e të ardhurave. Krahas rritjes 
së përqendrimit të kapitalit dhe rritjes së fuqisë së burokracisë 
drejtuese, zhvillohet edhe lëvizja punëtore. Si pasojë e 
bashkimit të fuqisë punëtore me bashkime profesionale, 
punëtori i veçantë nuk ka nevojë të bëjë marrëveshje të veçantë 

e të hyjë në tregun e punës. Ai hyn në bashkimin e madh të 
punëtorëve që gjithashtu udhëhiqet nga një burokraci e 
fuqishme, e cila e përfaqëson atë para kolosëve të industrisë. 
Mirë apo keq, por iniciativa kalon nga individi te burokracia 
si në fushën e kapitalit, ashtu edhe në fushën e fiiqisë punëtore. 
Një numër gjithmonë e më i madh njerëzish nuk janë më të 
pavarur nga ata që drejtojnë perandoritë ekonomike gjigande. 

Një tipar tjetër thelbësor i kapitalizmit të sotëm është 
mënyra e veçantë e organizimit të punës e shkaktuar nga 
përqendrimi i kapitalit. Shkalla e lartë e përqendrimit, sistemi 
i përsosur i ndarjes së punës në ndërmarrje të çojnë në atë 
organizim të prodhimit, në të cilin individi e humbet 
individualitetin e tij dhe bëhet një detal që konsumohet e mund 
të zëvendësohet me lehtësi. Problemin e njeriut në shoqërinë 
modeme kapitaliste mund ta formulojmë kështu: kapitalizmi 
modern ka nevojë për njerëz që mund të punojnë lehtë e pa 
ndërprerje së bashku e madje ka nevojë për njerëz që të mund 
të punojnë me lehtësi e pa ndërprerje së bashku e madje ka 
nevojë për një sasi të madhe njerëzish të tillë. Ka nevojë për 
njerëz që kanë prirje të konsumojnë gjithmonë e më shumë, 
për njerëz, shijet e të cilëve janë niveluara, që ndikohen lehtë 
e që ndryshojnë lehtë. Ai ka nevojë për njerëz që e quajnë 
veten të lirë e të pavarur, që nuk i nënshtrohen asnjë pushteti 
apo parimi të ndërgjegjes, por që kanë nevojë për udhëzime 
për të bërë atë që pritet prej tyre. Për njerëz që janë përshtatur 
mirë me makinën sociale, të cilët mund t’i drejtosh lehtë, të 
cilët mund t’i udhëheqësh pa udhëheqës, t’i nxitësh të veprojnë 
pa u treguar asnjë qëllim përveç njërit: të prodhojnë diçka, të 
jenë në lëvizje, të funksionojnë, të shkojnë diku. 

Po cilat janë pasojat? Njeriu modem është tjetërsuar nga 
vetvetja, nga i afërmi i tij, nga natyra. Ai është shndërruar në 

mall dhe i kupton forcat e tij jetësore si kapital që duhet t’i 
sjellin atij të ardhura maksimale të mundshme në kushtet 
ekzistuese të tregut të punës. Marrëdhëniet njerëzore bëhen, 
në thelb, marrëdhënie midis automatëve që janë të huaj për 
njëri-tjetrin, çdonjëri prej të cilëve e arrin sigurinë e tij duke 
u përpjekur të mos dallohet nga turma, të mos dallohet nga të 
tjerët për mendime, ndjenja e veprime të veçanta. Duke u 
përpjekur të dallohet sa më pak nga ata që e rrethojnë, secili 
prej tyre mbetet përfundimisht i vetmuar; ai është i druajtur 
dhe ndihet i pasigurt, i alamiuar e fajtor, ndjenja që shfaqen 
gjithmonë kur njeriu nuk mund të kapërcejë vetminë e tij. 
Qytetërimi ynë ofron shumë variante që i japin njeriut 
mundësinë të mos e ndiejnë vetminë e tij. Para së gjithash 
është ritmi monoton i punës mekanike të burokratizuar që i 
ndihmon njerëzit të mos i kuptojnë dot prirjet e tyre njerëzore: 
dëshirën pasionante për të kapërcyer vështirësitë e për t’u 
bashkuar. E meqë vetëm kjo punë monotone e shabllone nuk 
mjafton, njeriu e kapërcen gjendjen e tij të vetëdijshme të 
dëshpëruar me anën e ca dëfrimeve po aq shabllone e 
monotone duke dëgjuar në mënyrë pasive tinguj e ritme, si 
dhe duke parë shfaqje që iu vë në dispozicion industria e 
dëfrimeve. Përveç kësaj, mund të kënaqesh edhe duke blerë 
gjithmonë e më shumë gjëra të reja duke i zëvendësuar ato 
shpejt me të tjera. Në thelb figura e njeriut modem është shumë 
e afert me atë që ka përshkruar Hakslli në librin e tij “Bota e 
re e mrekullueshme”: I ngopur, i veshur mirë, seksualisht i 
kënaqur, por i privuar nga “Uni” i tij, i privuar nga kontaktet, 
ndoshta, përveç kontakteve sipërfaqësore me të afërmit e tij, 
i udhëhequr nga parulla që Hakslli i formulon shkurt kështu: 
“Po qe se ti fiilon të ndiesh-me këtë do të marrësh më qafe 
shoqërinë”, ose: “Mos e lër për nesër kënaqësinë që mund ta 

provosh sot” ose (formula kryesore): “Në kohën tonë të gjithë 
janë të lumtur”. Në ditët tona lumturia e njeriut qëndron në 
“marrjen e kënaqësisë”. Kënaqësia është të kënaqesh nga 
konsumi dhe gëlltitja e mallrave, kënaqësive pamore, 
ushqimit, pijeve, cigareve, njerëzve, leksioneve, iibrave, 
filmave. Të gjitha këto konsumohen, gëlltiten. Bota është një 
objekt i madh për të kënaqur oreksin tonë, një mollë gjigande, 
një shishe gjigande, një gjoks gjigand nëne. Të gjithë ne 
thithim, të gjithë presim vazhdimisht diçka, shpresojmë 
vazhdimisht,-dhe zhgënjehemi përjetësisht. Personaliteti ynë 
është përshtatur që të shkëmbejë e të marrë, të konsumojë e 
të tregtojë. Të gjitha gjërat, si ato shpirtërore, edhe ato 
materiale, bëhen objekt i shkëmbimit dhe i konsumit. 

Ky karakter social i njeriut modem nuk mund të mos 
shfaqet edhe kur bëhet fjalë për dashurinë. Automatët nuk 
mund të dashurojnë: ata mund të shkëmbejnë “cilësitë” e tyre 
dhe të shpresojnë se kanë bërë një biznes të mirë. Një karakter 
i tillë i tjetërsuar i dashurisë e sidomos i martesës shfaqet më 
qartë se kudo në idenë e “skuadrës”. Në shumë artikuj për 
martesat e lumtura ideafi i kësaj martesë përfytyrohet si një 
skuadër e stërvitur dhe e kompaktësuar mirë. Një përshkrim 
i tillë nuk dallohet edhe aq shumë nga figura e një nëpunësi 
që shërben e punon pa ndërprerje. Ai duhet të jetë “i pavarur 
brenda kufijve të arsyes” dhe i aftë për të bashkëpunuar, i 
durueshëm e në të njëjtën kohë ambicioz e agresiv. Kështu, 
pra, “specialistët e martesave” na thonë se burri duhet ta 
kuptojë të shoqen e duhet të jetë i gatshëm për ta ndihmuar 
atë. Ai duhet të flasë me dashamirësi për fiistanin e ri që ka 
blerë gruaja dhe për gjellët e shijshme që ajo gatuan. Nga ana 
e saj, edhe gruaja duhet të shfaqë mirëkuptim kur ai vjen në 
shtëpi nga puna i iodhur e i mërzitur, të dëgjojë me vëmendje 

tregimet e tij për hallet e punës, të mos zemërohet, por ta 
kuptojë atë, po qe se ndodh që ai e harron ditëlindjen e saj. 
Çdo gjë që përfshin marrëdhëniet e këtij tipi janë marrëdhënie 
të bëra zakon midis dy njerëzve që mbeten gjithë jetën të 
huaj për njëri-tjetrin e që nuk arrijnë dot “një lidhje të thellë”, 
por që ruajnë mirë sjelljen reciproke dhe përpiqen t’ia 
lehtësojnë barrën e t’i bëjnë qejfln njëri-tjetrit. 

Në këtë lloj koncepti të dashurisë e të martesës theksi 
kryesor bie në atë që të shmanget ndjenja e vetmisë, e cila 
pëmdryshe do të bëhej e padurueshme. Në “dashuri” njeriu 
gjen më në fund strehë nga vetmia. Ai hyn në lidhje dyshe 
kundër të gjithë botës dhe ky egoizëm “a deux” merret 
gabimisht si dashuri e afërsi. 

Ky theks në frymën e “skuadrës”, të durimit reciprok e të 
tjera është dukuri relativisht e re. Në vitet pas Luftës së Parë 
Botërore mbizotëronte koncepti për dashurinë, sipas të cilit 
si bazë e marrëdhënieve normale dashurore e në veçanti të 
një martese të lumtur shërbente të kënaqurit reciprok në 
marrëdhëniet seksuale. Mendohej se arsyet e martesave të 
pasuksesshme duheshin kërkuar te fakti se palët në martesë 
nuk arrinin “f ’ i përshtateshin njëri-tjetrit” në marrëdhëniet 
seksuale; shkaqet e dështimit e shihnim në mungesën e 
informacionit lidhur me sjelljen “e rregullt” seksuale, 
domethënë në teknikën jo të rregullt seksuale të njërit apo që 
të dy partnerëve. Atëherë që të “korrigjonin” këtë të metë dhe 
që të ndihmonin çiftet fatkeqe që nuk dinin ta donin njëri- 
tjetrin, dolën shumë libra me këshilia dhe receta të sjelljes së 
rregullt seksuale. Këto këshilla shoqëroheshin me premtime 
të hapura apo të maskuara se po të plotësoheshin ato këshilla, 
lumturia dhe dashuria do të vinin patjetër. Në themel të kësaj 
qëndronte ideja se dashuria është fryt i kënaqësisë seksuale 








ERICHFROMM 


dhe po qe se ata të dy do të mësonin t’i sillnin njëri-tjetrit 
kënaqësi seksuale, atëherë do ta donin njëri-tjetrin. Kjo i 
përgjigjej iluzionit të përgjithshëm të epokës se me marifete 
të drejta teknike mund të zgjidhen jo vetëm problemet e 
prodhimit industrial, por edhe të gjitha problemet njerëzore 
në përgjithësi. Në të vërtetë është krejt e kundërta. 

Dashuria nuk lind si rezultat i një sjelljeje seksuale 
adekuate. Përkundrazi lumturia në marrëdhëniet seksuale dhe 
madje edhe zotërimi i së ashtuquajturës teknikë seksuale, lind 
si rezultat i dashurisë. Po qe se kjo tezë ka nevojë për këto 
apo ato prova përmes vrojtimeve të përditshme, atëherë ato 
prova mund t’i gjejmë në të dhënat e shumta të psikoanalizës. 
Studimi i problemeve seksuale që hasen shpesh -i frigjiditetit 
të grave, si edhe i formave të lehta apo edhe të rënda të 
impotencës psikike të burrave-tregon se shkaku nuk qëndron 
në mungesën e njohjes së teknikës, por në frenimin që e bën 
dashurinë të pamundur. Në themelin e këtyre vështirësive që 
e pengojnë njeriun të veprojë i shpenguar, t’i besojë partnerit 
seksual në afërsi të drejtpërdrejtë fizike qëndron frika para 
seksit të kundërt ose urrejtja për të. Në qoftë se personi i 
frenuar seksualisht arrin të çlirohet nga frika ose nga urrejtja 
e në këtë mënyrë të fitojë aftësinë për të dashuruar, atëherë 
problemet e tij seksuale janë të zgjidhura. Po qe se jo, atëherë 
nuk mund të ndihmojë asnjë Iloj zotërimi i teknikës seksuale. 

Por ndërsa të dhënat e kurimit psikoanalitik tregojnë 
pasaktësinë e përfytyrimit se zotërimi i teknikës seksuale të 
rregullt siguron iumturinë në marrëdhëniet seksuale dhe 
dashurinë, sidoqoftë mendimi i pohuar se dashuria është 
bashkudhëtare e kënaqurit seksual reciprok, është formuar 
nën ndikimin e fortë të teorisë së Frojdit. Për Frojdin dashuria 
ishte në bazën e saj dukuri seksuale. Zbulimi se dashuria 

seksuale (gjenitale) i sjell njeriut kënaqësinë më të madhe 
dhe i jep atij në thelb modelin e çdo lloj lumturie, duhet ta 
detyrojë atë që edhe më tej ta kërkojë lumturinë dhe 
kënaqësinë në sferën e marrëdhënieve seksuale e të vërë në 
qendër të jetës së tij erotikën gjenitale. Përjetimi i dashurisë 
vëllazërore është, sipas Frojdit, pasojë e tërheqjes seksuale, 
por instinkti seksual këtu shndërrohet në “impuls me objektiv 
të shtypur”. “Dashuria me objektiv të shtypur (zielgehemmte 
Liebe) në fillim ishte padyshim një dashuri plotësisht e ndjerë 
(vollsinnliche) dhe mbetet e tillë në nënvetëdijen njerëzore”. 
Ndjenjën e hutimit, të unitetit (“ndjenja oqeanike”), e cila në 
thelbin e saj është përjetim mistik dhe qëndron në bazën e 
ndjenjës më të fortë, Frojdi e quante një dukuri patologjike, 
një regres në gjendjen e narcizmit të këndshëm. 

Duke bërë edhe një hap tjetër, Frojdi mendon se edhe vetë 
dashuria është një dukuri irracionale. Për të nuk ekziston 
ndonjë ndryshim midis dashurisë irracionale dhe dashurisë 
si shfaqje e një personi të pjekur. Në artikullin për dashurinë 
e bartur 1 , ai theksonte se bartja e dashurisë në thelb nuk 
dallohet nga shfaqja normale e dashurisë. Rënia në dashuri 
kufizon gjithmonë me gjendjen jo normale, gjithmonë 
shoqërohet me verbëri ndaj realitetit e përfaqëson në vetvete 
bartjen e objekteve fëminore të dashurisë. Dashuria si dukuri 
e vetëdijes, si arritje më e lartë e pjekurisë nuk i dukej Frojdit 
si temë e denjë për f u studiuar meqë për të ajo nuk kishte 
ekzistencë reale. 

Por do të kishte qenë gabim të mbivlerësohej ndikimi i 
ideve të Frojdit mbi konceptin e dashurisë si rezultat i tërheqjes 
seksuale-ose më saktë, si dukuri identike me kënaqësinë 


1) Freud S. Gesannmmelte Werke, 1940-1952. Bd.x. 

seksuale të pasqyruar në një ndjenjë të vetëdijshme. Këtu 
lidhja kryesore skajore është tjetër. Idetë e Frojdit u formuan 
pjesërisht nën ndikimin e frymës së përgjithshme të shekullit 
XIX; kurse popullariteti i tyrc shpjegohet pjesërisht me 
gjendjen shpirtërore që sundonte pas Luftës së Parë Botërore. 
Një prej faktorëve që kanë ndikuar si në konceptin e pranuar 
nga të gjithë, ashtu edhe mbi atë Frojdit, ishte reagimi kundër 
rregullave të rrepta të epokës viktoriane. Faktori i dytë që ka 
ndikuar në teorinë e Frojdit, qëndron në përhapjen e gjerë të 
përfytyrimit për njeriun, të bazuar në strukturën e shoqërisë 
kapitaliste. Për të vërtetuar se kapitalizmi u përgjigjet 
kërkesave të natyrshme të njeriut duhej të tregohej se njeriu 
nga natyra e tij është i prirur drejt rivalitetit dhe armiqësisë. 
Në një kohë që ekonomistët e “kishin provuar” këtë, duke 
folur për prirjen e pangopur për leverdi ekonomike, ndërsa 
darvinistët për ligjin biologjik të mbijetesës së individëve që 
përshtaten më lehtë, Frojdi arriti në po atë përfundim duke 
pranuar se burrin e vë në lëvizje dëshira e pamposhtur për të 
bërë të tijat të gjitha femrat dhe vetëm presioni i shoqërisë e 
pengon atë të veprojë sipas dëshirave të tij. E prandaj njerëzit 
nuk mund të mos jenë xhelozë për njëri-tjetrin dhe kjo xhelozi 
dhe rivalitet reciprok do të vazhdojnë edhe sikur të zhduken 
të gjitha justifikimet e tyre sociale dhe ekonomike. 

Në fund të fundit mënyra e të menduarit të Frojdit u formua 
në një shkallë të konsiderueshme nën ndikimin e atij tipi 
materializmi që ishte i përhapur në shekullin XIX. Atëherë 
mendohej se për të gjitha dukuritë psikike mund të gjesh 
burimin e tyre në dukuritë fiziologjike. Në përputhje me këtë 
dashurinë, urrejtjen, ambicien, xhelozinë Frojdi i shpjegonte 
si shfaqje dhe forma të larmishme të instinktit seksual. Ai 
nuk e kuptonte se bazën reale duhet ta kërkojmë në gjithë 

jetën njerëzore në përgjithësi e në radhë të parë në atë që 
është karakteristike për të gjithë njerëzit e pastaj në mënyrën 
e jetesës të kushtëzuar nga struktura e shoqërisë konkrete. 
(Një hap vendimtar për të dalë nga komizat e materializmit e 
bëri Marksi në konceptin e tij mbi “materializmin historik”, 
sipas të cilit si çelës për të kuptuar njeriun nuk shërbejnë as 
tmpi e as instinktet, të tilla si nevoja për ushqim ose për të 
pasur pronë, por e gjithë jeta e njeriut, praktika e tij jetësore). 
Sipas konceptit të Frojdit, kënaqja e plotë dhe e papenguar e 
të gjithë kërkesave instinktive duhet të sigurojë shëndetin 
shpirtëror dhe lumturinë. Por faktet e dukshme klinike 
provojnë se burrat dhe gratë që ia kanë kushtuar jetën e tyre 
kënaqësisë së pakufizuar seksuale, nuk bëhen të lumtur dhe 
vuajnë shumë shpesh nga konflikte ose nga simptoma të 
theksuara neurotike. Kënaqësia e plotë e të gjitha kërkesave 
instinktive jo vetëm që nuk shërben si bazë për të arritur 
lumturinë, por madje as garanton shëndetin shpirtëror. Por 
kjo ide e Frojdit arriti të bëhet popullore vetëm pas Luftës së 
Parë Botërore, kur fryma e kapitalizmit pësoi ndryshime: 
theksi që vihej në ekonomi, u zëvendësua nga theksi për 
konsumin, theksi për vetëkufizimin si mjet për të pasur sukses 
në ekonomi u zëvendësua me theksin për të konsumuar si 
bazë e zgjerimit të vazhdueshëm të tregut e si burimi kryesor 
i të kënaqurit të individit të shndërruar në automat. Të kënaqet 
medoemos çdo Iloj dëshirë u bë prirja mbizotëmese si në 
sferën seksuale, ashtu edhe në sferën e çdo kërkese materiale. 

Është interesante ta krahasosh konceptin e Frojdit që i 
përgjigjet frymës së kapitalizmitnë atë pamjen e tij fillestare 
të padeformuar ende, siç ishte në fillim të shekullit XX, me 
koncepfin e prej psikoanalisti të Salivenit Në sistemin 
psikoanalitik të Salivenit, në dallim nga sistemi i Frojdit, 







ERICH FROMM 


gjejmë një ndarje të qartë midis seksualitetit dhe dashurisë. 

Cila është rëndësia e dashurisë dhe e afërsisë në 
konceptimin e Salivenit? “Afërsia është ajo situatë e jetës, në 
të cilën mund të shfaqen të gjitha vlerat që ka personaliteti. 
Shfaqja e një vlere personale kërkon marrëdhënie reciproke, 
të cilat unë po i quaj bashkëpunim; me këtë unë kuptoj një 
përshtatje qartësisht të vetëdijshme të sjelljes sime ndaj 
nevojave të shprehura të një tjetri, për arritjen e një kënaqjeje 
identike -dmth, që i afrohet gjithnjë e më tepër kënaqjes së 
ndërsjellë,-e për sigurimin e një ngjashmërie gjithnjë e më të 
madhe të veprimeve që synojnë arritjen e sigurisë” 1 . Po ta 
çlirojmë thënien e Salivanit nga gjuha e tij pak si e ngatërmar, 
thelbe dashurie do të dalin marrëdhëniet e bashkëpunimit, 
gjatë të cilave njerëzit ndiejnë se po luajnë “sipas rregullave 
të lojës” që të ruajnë prestigjin e tyre, ndjenjën e epërsisë e të 
dinjitetitpersonal”. 

Ashtu si koncepti i Frojdit për dashurinë karakterizon 
përjetimin e kreut të një familje patriarkale që i përgjigjet 
frymës së shekullit XIX, edhe përcaktimi i Salivenit ka të 
bëjë me përjetimet e një personi të shekullit XX të tjetërsuar 
nga “tregu”. Ky është përshkrimi i “egotizmit të “dy njerëzve” 
që ndjekin qëllimet e tyre të përgjithshme e që i kundërvihen 
së bashku një bote armiqësore e të huaj. Në fakt përkufizimi 
i tij për afërsinë vlen parimisht për ndjenjat e anëtarëve të 


1) Suilivan H.S The i.nterpersonal Theory of Psychiatry. N.Y. 1953. r 246. 
Duhet të vëmë në dukje megjithëse se Saiivani jep këtë përcaktim në lidhje më 
dëshirat dhe prirjet qëjanë karakteristike për moshën e rinisë së hershme, ai flet 
për to si prirje që shfaqen për herë të parë në këtë moshë “ e që, kur zhvillohen 
plotësisht, ne i quajmë dashuri” dhe thotë se kjo dashuri në moshën që thamë 
më lart “shërben si fiiiim i diçkaje që i ngjan shumë dashurisë së iulëzuar 
piotësisht, siç e përcakton atë psikiatria” 

çdo lloj skuadre, në të cilën secili “e përshtat sjelljen e tij me 
kërkesat e shprehura të një njeriu tjetër për hir të amtjes së 
qëllimeve të përbashkëta”. (Duhet vënë në dukje se këtu 
Saliveni flet për kërkesat e shprehura në një kohë që dashuria 
nënkupton gjithmonë reagimin për kërkesat e shprehura Iidhur 
me dy njerëz). 

Dashuria si një kënaqësi seksuale reciproke dhe dashuria 
si “punë në përbërje të një skuadre” dhe si strehë nga vetmia 
janë dy format “normale” të degjenerimit të dashurisë në 
shoqërinë moderne perëndimore, patologjia e dashurisë që u 
përshtatet figurave shoqërisht të kushtëzuara. 

Ekzistojnë gjithashtu shumë forma më pak standarde të 
patologjisë së dashurisë që të çojnë në vuajtje të 
ndërgjegjshme. Psikiatrit dhe amatorët që tani po bëhen 
gjithnjë e më të shumë, i shohin ato si neuroza. Disa nga këto 
forma që takohen më shpesh, po i përshkruajnë tani 
shkurtimisht me anë të shembujve. 

Kushti bazë për të pasur dashuri neurotike qëndron në 
faktin që njëri ose të dy “të dashuruarif’, duke qenë të rritur, 
mbeten të lidhur me figurën e njërit prej prindërve dhe kalojnë 
tek njeriu i dashur ndjenjat, shpresat dhe frikën e tyre që kanë 
pasur për të atin ose për të ëmën. Duke u bërë të rritur, ata 
nuk arrijnë të largohen dot nga zakonet fëminore dhe përpiqen 
t’i imitojnë ato zakone. Në këto raste njeriu mbetet në 
pikëpamjen emocionale fëmije dy, pesë apo dymbë- 
dhjetëvjeçar, ndonëse në pikëpamjen intelektuale e shoqërore 
ai siliet sipas moshës që ka aktualisht. Në rastet më serioze 
kjo papjekuri shoqërore shkakton çrregullime në veprimtarinë 
shoqërore, kurse në ato pak serioze konflikti kufizohet në 
sferën e marrëdhënieve personale me të afermit. 

Po të kujtojmë se ç’kemi folur më lart për personin e 

orientuar nga kujtimi i nënës ose të atit, nuk është e vështirë 
të kuptojmë se edhe një shembull tjetër të kësaj lloj dashurie 
neurotike na e jep-tipi i burrit i përhapur në kohën tonë që, 
përsa i përket zhvilhmit të ndjenjave të tij, ka mbetur në nivelin 
e lidhjes feminore me të ëmën-i njeriut, i cili në thelb ka 
mbetur ende i pashkëputur nga gjiri i nënës. Të tillë burra 
vazhdojnë ta ndiejnë veten sikur janë fëmijë. Ata kanë nevojë 
për mbrojtjen e nënës, për dashuri, për ngrohtësi, kujdes e 
për. t’u mahnitur; ata kanë nevojë për dashuri amtare të 
pakushtëzuar, të'cilën do ta mermin vetëm po të ishin fëmijë 
të mamit sepse ishin të pambrojtur. Të tillë burra shpesh janë 
mjaft tërheqës e të këndshëm kur përpiqen të bëjnë për vete 
një grua e madje edhe mbasi arrijnë sukses. Por qëndrimi i 
tyre ndaj femrës (si edhe ndaj njerëzve të tjerë) mbetet 
sipërfaqësor dhe i papërgjegjshëm. Ata duan që t’i duan, po 
pa u dashumar vetë. Të tillë burra janë zakonisht shumë të 
lëvizshëm, plot “ide të mëdha” që herë i fshehin e herë i 
nxjerrin në pah. Po qe se ata gjejnë një femër që u duhet, ata 
e ndiejnë veten të sigurt, janë gjithë qejf e mund të jenë 
jashtëzakonisht tërheqës e të këndshëm e pikërisht për këtë 
arsye shpesh duken jo ashtu si janë në të vërtetë. Por pas 
njëfarë kohe, kur ajo femër s’u përshtatet më shpresave të 
tyre fantastike, vjen zhgënjimi dhe fillojnë grindjet. Po qe se 
femra nuk mahnitet vazhdimisht prej tyre, po qe se ajo 
pretendon të bëjë jetë të pavarur, në qoftë se do që ta duan e 
ta mbrojnë, kurse në rastet më të rënda- në qoftë se nuk 
dëshiron që ta bëjë sikur s’i sheh aventurat e tij dashurore me 
gra të tjera (apo edhe të mahnitet me to),- atëherë burri e 
ndien veten të ofenduar rëndë e të zhgënjyer dhe zakonisht i 
racionaiizon këto ndjenja, duke menduar se ajo “është 
egoiste”. Çdo ndjenjë e m mungesës së asaj dashurie, me të 

cilën nëna do fëmijën e saj të dashur, merret prej tij si provë 
se nuk e duan. Të tillë burra e marrin zakonisht sjeiljen e tyre 
afektive, dëshirën e tyre për t’u pëlqyer të tjerëve si dashuri 
të vërtetë e prandaj mendojnë se me ta sillen shumë padrejtë- 
sisht; atyre u duket sikur vetë ata dashurojnë shumë fort dhe 
ankohen gjithë pikëllim për mosmirënjohje të partneres. 

Në raste tepër të rralla një njeri i tillë i orientuar drejt së 
ëmës mund të zhvillohet pa ndonjë çrregullim serioz. Në qoftë 
se “nëna e dashur” e ka përkëdhelur vërtet shumë (ndoshta 
ka qenë shumë autoritare, por jo aq sa ta dëmtonte të birin) 
dhe në qoftë se ai arrin të gjejë një grua të tipit të së ëmës, në 
qoftë se talenti i tij në ndonjë fushë e lejon të përdorë sharmin 
e vet e të shkaktojë mahnitje (siç ndodh ndonjëherë me 
politikanë të suksesshëm), atë mund ta quajmë si “të përshtatur 
mirë” në kuptimin shoqëror, ndonëse ai nuk e ka arritur 
shkallën e lartë të pjekurisë. Por në kushte më pak të 
favorshme-dhe sigurisht që kjo gjë ndodh më shpesh,- atë e 
pret një zhgënjim serioz në dashuri e ndoshta edhe në jetën e 
tij në pergjithësi; kur një person i tillë mbetet vetëm, lindin 
konflikte e shpesh edhe një ndjenjë e fortë alarmi dhe 
depresioni. 

Në forma më serioze të patologjisë, lidhja me të ëmën 
është edhe e thellë e më e pavetëdijshme. Në këtë nivel lind 
dëshira për t’u kthyer, po të shprehemi në mënyrë figurative, 
tashmë jo në duart e nënës që e ruajnë nga fatkeqësia e jo te 
gjiri i saj që të ushqen, por në barkun e nënës që pranon e 
gëlltit gjithçka. Nëse natyra e shëndetit psikik qëndron në 
faktin që të rritet e të lëvizë nga barku i nënës në botën e 
jashtme, natyra e çrregullimeve serioze mendore qëndron në 
faktin që njeriun e tërheq barku i nënës, dëshira që ajo ta fusë 
atë mbrapsht-që ta ndajë nga jeta. Një tip i tillë zakonisht 

ndeshet nëse nënat sillen me fëmijët e tyre me egërsi e pa 
dhembshuri. Ndonjëherë në emër të dashurisë, ndonjëherë 
në emër të detyrës ato përpiqen të mbajnë fëmijën, 
adoleshentin, burrin brenda vetes; ai duhet të marrë frymë 
sipas udhëzimeve të saj, duhet të dashurojë në mënyrë 
sipërfaqësore duke i ofenduar e mos respektuar të gjitha gratë 
e tjera; ai nuk duhet të dijë të jetë i lirë e i pavarur, pëmdryshe 
ai ose do të mbetet një sakat i përjetshëm ose do të bëhet 
kriminel. 

Ky tipar-mungesa e dhembshurisë, dashuria përpirëse- 
është ana negative e figurës së nënës. Nëna të jep jetën, por 
ajo edhe mund të ta marrë atë. Ajo mund të gjallërojë, por 
edhe të të marrë në qafë. Ajo është e aftë të tregojë mrekulli 
dashurie- por askush nuk mund të shkaktojë një dëm si ajo. 
Këto dy tipare të kundërta të nënës mund të shihen në shumë 
figura fetare(si perëndesha Kali) dhe në simbolikën e ëndrrave. 

Forma tjetër e patologjisë neurotike është lidhja e veçantë 
me babanë. Në këto raste bëhet fjalë për burrat që kanë pasur 
nënë të ftohtë e indiferente, ndërkohë që babai (pjesërisht edhe 
nga ftohtësia e së shoqes), e ka përqendruar të gjithë 
vëmendjen dhe preokupimin e tij për të birin. Ai është “baba 
i mirë”, por njëkohësisht edhe baba autoritar. Po qe se ai është 
i kënaqur me sjelljen e të birit, e lëvdon atë, i bën dhurata, e 
trajton mirë, por në qoftë se i biri nuk e kënaq e nuk ia bën 
qejfin, e mban larg ose e shan. Djali, për të cilin dashuria e të 
atit është e vetmja dashuri që i bie në pjesë, bëhet skllavërisht 
i lidhur pas të atit. Qëllimki tij nëjetë është që t’ia bëjë qejfm 
të atit; dhe kur e arrin këtë qëllim, e ndien veten të lumtur, të 
kënaqur e të sigurt. Por në qoftë se ai gabohet, pëson disfatë 
apo nuk arrin t’ia bëjë qejfin të atit, ai e ndien veten të 
braktisur, të përbuzur e të poshtëruar. Në jetën e mëpasme 

një bun'ë i tillë do të kërkonte një shëmbëlltyrë të tillë të babait, 
tek i cili ai do të ndiejë veten të Iidhur. E gjithë jeta e tij bëhet 
një zinxhir ngjitjesh e rrëzimesh që varen nga fakti nëse ai ia 
ka arritur të fitojë lëvdatat e të atit. Një burrë i tillë bën jo 
rrallë karrierë e madje të suksesshme. Ai është i zellshëm, 
energjik, te ai mund të kesh besim, po qe se “i ati” e kupton 
se si duhet ta manipulojë atë. Por në marrëdhëniet me gratë ai 
mbetet indiferent e i tërhequr. Për të gruaja nuk paraqet interes; 
zakonisht ai i trajton ato pak si me përbuzje, siç bën i ati me 
vajzën e tij të vogël, shpesh pa e treguar këtë në pamjen e 
jashtme. Në fillim ai edhe t’i bëjë përshtypje mund një femre 
me pamjen e tij, por kur femra, me të cilën ai është martuar, e 
kupton se ajo duhet të luajë një rol të dorës së dytë në krahasim 
me burrin, i cili i përmend vazhdimisht cilësitë e të atit, do të 
fillojë të zhgënjehet gjithmonë e më shumë vetëm po doli që 
edhe ajo është shumë e lidhur me të atin e saj e prandaj ndihet 
e lumtur me burrin që e trajton si femijë tekanjoz. 

Më i ngatërruar është tipi i dashurisë neurotike, i bazuar 
në një situatë tjetër familjare, kur prindërit nuk e duan njëri- 
tjetrin, por bëjnë përpjekje të mëdha që të mos grinden e të 
mos tregojnë hapur ndonjë shenjë pakënaqësie. Në të njëjtën 
kohë ngaqë janë të largët për njëri-tjetrin, qëndrimi i tyre 
ndaj fëmijëve e humbet natyrshmërinë. Dhe vajza e vogël e 
ndien rreth vetes atmosferën “korrekte” që në të njëjtën kohë 
i përjashton marrëdhëniet e afërta me të atin ose me të ëmën 
e prandaj kjo e çudit dhe e tremb. Ajo nuk e di asnjëherë 
çfarë ndiejnë e çfarë mendojnë prindërit e saj; në këtë 
atmosferë vazhdimisht është e pranishme diçka e panjohur 
dhe misterioze. Si rrjedhim vajza e vogël mbyllet në botën 
e saj të brendshme, fantazon, largohet në mendjen e saj nga 
prindërit dhe në të ardhmen ruan po këtë sjellje edhe në 

dashuri. 

Përveç kësaj një tjetërsim i tillë shkakton rritjen e një 
shqetësimi të madh dhe ndjesinë e mungesës së mbështetjes j 
nën këmbë dhe shpesh kjo çon ne qëndrime mazokiste që 
bëhen i vetmi burim i ndjesive të forta. Të tilla gra shpesh 
preferojnë që burri të zihet me të e të bëjë skandale dhe të 
mos sillet normalisht e me mend sepse në këtë rast të paktën I 
largohet pesha e tensionimit dhe e frikës; jo rrallë ndodh që j 
të tilla gra e provokojnë burrin në mënyrë të pavetëdijshme 
vetëm e vetëm që t’i japin fund gjendjes torturuese e të 
papërcaktuar të neutralitetit. • j 

Më poshtë do të përshkruajmë fbnna të tjera që ndeshen 
shpesh të dashurisë irracionale, pa analizuar faktorët specifikë 
të zhvillimit në fëmini, faktorë që në fakt janë themeli dhe 1 
shkaku i këtyre formave. 

Një nga format e pseudodashurisë që është mjaft e 
përhapur e që shpesh merret (e që edhe më shpesh përshkruhet 
në filma e romane) si “dashuri e madhe” është dashuria ku j 
adhurohen si idhuj . Po qe se në zhvillimin e tq njeriu nuk e 
ka arritur atë nivel kur ai nuk e kupton veten, individualitetin 
e tij, që i ka rrënjët në zhvillimin e frytshëm të fuqive të tij, 
atëherë ai është i prirur të”hyjnizojë” të dashurin, ta bëjë atë 
perëndinë e vet. Ai largohet nga fbrcat e tij dhe i trajton ato te 
njeriu i dashur, të cilit i përulet si surnmum bonum 1 , si lartësi 

■ 'x 

e çdo Iloj dashurie, çdo Uoj drite e lumturie. Në këtë mënyrë 
ai e privon veten nga të ndjerit e forcave të veta, e humbet 
veten tek i dashuri i tij në vend që të vetafirmohet. Meqë 
askush nuk mund t’i kënaqë për një kohë të gjatë nevojat e 
atij që i përulet, herët apo vonë vjen zhgënjimi dhe që të 


1) E mira dhe e bukura më e iartë (lat). 

qetësohet, njeriu kërkon një idhull të ri e kështu vazhdon 
pafundësisht. Për një dashuri të tillë idhulltarie është 
veçanërisht karakteristik fillimi i vrullshëm e i stuhishëm i 
përjetimit të dashurisë. Dashuria idhullore shpesh përshkruhet 
si dashuri e vërtetë dhe e madhe, por “fuqia” dhe “thellësia” 
e saj dëshmojnë vetëm për një uri emocionale dhe për 
dëshpërimin e njeriut që e provon. Është e tepërt të themi se 
jo rrallë ndodh që edhe dy veta e gjejnë njëri-tjetrin në adhurim 
reciprok dhe atëherë në rastet ekstreme dashuria e tyre është 
folie a deux 1 . 

Një formë tjetër e pseudodashurisë është “dashuria” që mund 
të quhet “sentimentale”. Thelbi i saj qëndron në faktin që 
pëijetimi i dashurisë bëhet në ëndërrime dhe jo në marrëdhëniet 
e ndërsjella të përditshme me një njeri real. Shfaqja më e 
përhapur e kësaj lloj dashurie është kënaqësia dashurore 
surrogate që provon konsumatori që sheh histori dashurie në 
ekran e në revista apo kur dëgjon këngë dashurie. Duke 
konsumuar të tilla prodhime, ai kënaq të gjitha dëshirat e tij 
dashurore të parealizuara. 

Burri ose gruaja që në marrëdhëniet me bashkëshortin e tyre 
nuk janë të aftë të kapërcejnë murin e ftohtësisë, përloten duke 
parë e dëgjuar një histori të lumtur apo fatkeqe në ekran. Për 
shumë çifte kjo pjesëmarrje në të tilia histori dashurie që 
ndodhin në ekran, është mundësia e vetme për të ndier dashuri 
jo për njëri-tjetrin, por së bashku, si spektatorë, si vrojtues të 
një “dashurie” së huaj. Sa kohë që dashuria mbetet fantazi, ata 
mund ta përjetojnë atë, por sapo vjen puna te marrëdhëniet 
reciproke reale midis tyre, kjo dashuri “ngrin”. 

Tjetër lloj i dashurisë sentimentale është zhvendosja e 
dashurisë në kohë. Çiftin bashkëshortor mund ta emocionojnë 


1) Pasion i dyfishtë (çmenduri reciproke) (fr) 













ERICH FROMM 


shpesh thellë kujtimet e dashurisë së tyre të shkuar, pavarësisht 
se kur ajo e kaluar ishte e tashme, dashuri nuk ka pasur, ose t’i 
emocionojnë ëndrrat për lumturinë e ardhshme. Sa çifte ka që 
pas fejesës ose pas martesës ëndërrojnë për mrekullinë e 
dashurisë që do vijë në të ardhmen në një kohë që në të tashmen 
në kohën që ata jetojnë ata tashmë kanë filluar f i mërziten 
njëri-tjetrit! Kjo prirje është në përputhje me rregullin e 
përgjithshëm që është karakteristik për njeriun modem. Ai jeton 
në të shkuarën ose në të ardhmen, por jo në të tashmen. Ai 
kujton i mrekulluar femininë dhe nënën e tij apo thur plane të 
lumtura për të ardhmen. Përjetimi i dashurisë zëvendësohet 
me pjesëmarrjen në përjetimet e të tjerëve apo ajo zhvendoset 
nga e tashmja në të shkuarën ose në të ardhmen, sidoqoftë kjo 
dashuri e idealizuar shërben si narkotik që lehtëson vuajtjen e 
realitetit, vetminë dhe tjetërsimin e individit. 

Edhe një formë tjetër e dashurisë neurotike është përdorimi 
i mekanizmaveprojektues për t’iu larguar problemeve të tyre 
personale dhe në vend të tyre të merren me të metat dhe 
“dobësitë” e njeriut të “dashur”. Në këtë drejtim disa njerëz 
siilen si kur të jenë grupe, kombe ose fe. Ato dallojnë edhe të 
metat më të vogla të tjetrit dhe nuk e shohin e vënë re aspak të 
metat e tyre duke u përpjekur gjithmonë që të akuzojnë apo të 
korrigjojnë njeriun tjetër. Po qe se këtë e bëjnë të dy (dhe më 
shpesh kështu ndodh), atëherë marrëdhëniet e tyre reciproke 
në dashuri shndërrohen në marrëdhënie të projektimit të fajeve 
të tjetrit. Në qoftë se unë jam autoritar, i pavendosur ose 
lakmitar, për këtë akuzoj “të dashurin” tim dhe në varësi nga 
karakteri im dua ta korrigjoj apo ta ndëshkoj atë. Tjetri bën të 
njëjtën gjë dhe në këtë mënyrë të dy arrijnë f u largohen 
problemeve të tyre e prandaj ata nuk mimd të ndërmamn ndonjë 
lloj hapi për zhvillimin e personalitetit të tyre. 

Tjetër fomië e projektimit është projektimi i problemeve 
të te fëmijët. Para së gjithash kjo shfaqet jo rrallë në faktin që 
njeriu dëshiron diçka për fëmijët e vet. Në raste të tilla kjo 
dëshirë është e kushtëzuar në radhë të parë me projektimin e 
problemeve të tua jetësore në jetën e fëmijës. Kur njeriu e 
ndien se nuk mund ta gjejë kuptimin e jetës së vet, ai përpiqet 
ta fusë këtë kuptim në jetën e fëmijëve të tij. Por këtu ai është 
i dënuar me dështim si për vete ashtu edhe për fëmijët. Për 
vete sepse problemin e ekzistencës secili duhet ta zgjidhë vetë 
dhe të mos ua besojë të tjerëve; për fëmijët sepse një njeriu të 
tillë nuk i mjaftojnë cilësitë e domosdoshme për ta orientuar 
fëmijën në kërkim të përgjigjes. Fëmijët shërbejnë për qëllime 
projektimi edhe kur te bashkëshortët fatkeqë shtrohet problemi 
i divorcit. Në një situatë të tillë si argument rezervë për 
prindërit shërben fakti se ata nuk mund të ndahen që të mos 
privojnë fëmijët nga lumturia që të jetojnë në një shtëpi së 
bashku. Por në secilin rast të tillë, një analizë e hollësishme 
ka treguar se atmosfera e tensionuar dhe fatkeqe në një familje 
të tillë “unike” u sjell fëmijëve më shumë dëm se ndarja e 
hapur, e cila, të paktën, mund t’u tregojë atyre se njeriu është 
i aftë t’i japë fund gjendjes së paduruar duke marrë një vendim 
të guximshëm. 

Duhet të tregojmë edhe për një ngatërresë të përhapur. E 
kemi fjalën për iluzionin se dashuria i përjashton detyrimisht 
konfliktet. Kjo gjë ngjan me atë njerëzit janë mësuar të 
mendojnë se në çfarëdo Iloj rrethanash duhet t’u shmangen 
dhembjeve e pikëllimeve, edhe këtu ata kujtojnë se dashuria 
presupozon mungesën e çdo Iloj konflikti. Dhe se argumente 
bindëse për këtë ide gjejnë në faktin se konfliktet që ndodhin 
rreth e rrotull tyre, janë përplasje që sjellin vetëm të këqija 
për të dy pjesëmarrësit. Por shkaku i këtij arsyetimi qëndron 

në faktin se “konfliktet” te shumica e njerëzve janë në të 
vërtetë vetëm përpjekje për të shmangur konfliktet e vërteta. 
Ato janë thjesht mosmarrëveshje për probleme të parëndë- 
sishme e jo të thella që për vetë natyrën e tyre nuk mund të 
sqarohen apo të zgjidhen. Konfliktet e vërteta midis dy 
njerëzve, konflikte që nuk shërbejnë si mjet për t’u fshehur 
apo për të “projektuar”, që përjetohen në nivel të thellë të një 
realiteti të brendshëm, të cilit edhe i përkasin, nuk kanë pasoja 
shkatërruese. Ato të çojnë drejt qartësimit, lindin katarsis, duke 
i pasuruar njerëzit me dije dhe forcë. Kjo provon edhe njëherë 
ato që thamë më lart. 

Dashuria është e mundur vetëm kur dy veta shoqërohen 
në nivelin më të thellë të ekzistencës, e pastaj secili prej tyre 
e përjeton veten në këtë nivel. Vetëm këtu, në këtë përjetim 
“të thellë” ndodhet realiteti njerëzor dhe themeli i dashurisë. 
Dashuria e përjetuar në këtë mënyrë është një sfidë e vërtetë. 
Ajo nuk është vendpushimi, por lëvizje, zhvillim, një punë e 
përbashkët. Dhe madje edhe pyetja nëse te ta mbretëron 
harmonia apo konflikti, gëzimi apo hidhërimi, ka rëndësi të 
dorës të dytë në krahasim me kryesoren që ata të dy pëijetojnë 
në thellësinë më të madhe të ekzistencës së tyre, se ata janë 
njësh me njëri-tjetrin për hir të faktit që rrinë bashkë e nuk ia 
arratisen nga vetvetja. Ekziston vetëm një provë e pranisë së 
dashurisë. Ajo është thellësia e marrëdhënieve reciproke, 
gëzimi jetësor dhe fuqia e secilit prej tyre. Ja ky është fryti, 
me anë të të cilit njihet dashuria. Ashtu si robotët nuk mund 
ta duan njëri-tjetrin, ata nuk mund të duan as Zotin. 
Degjenerimi i dashurisë për Zotin ka arritur një nivel të tillë 
si edhe degjenerimi i dashurisë për njeriun. Ky fakt i 
kundërvihet qartë thënies se gjoja ne në epokën tonë jemi 
dëshmitarë (megjithëse ka edhe disa përjashtime) të rilindjes 

fetare. Asgjë nuk mund të jetë më iarg nga e vërteta se sa kjo 
thënie. Ajo gjë, për të cilën jemi dëshmitarë (megjithëse ka 
edhë përjashtime), është regresi, kthimi në kuptimin idhujtar 
të Zotit dhe së bashku me këtë shndërrimi i dashurisë për 
Zotin në një marrëdhënie që përkon me strukturën e personit 
të tjetërsuar e të vetmuar. Nuk është e vështirë ta vrojtojmë 
këtë kthim te idhujtari. Njerëzit shqetësohen se nuk kanë as 
parime, se nuk shohin para vetes asnjë qëllim përveç lëvizjes 
së thjeshtë përpara, domethënë ata vazhdojnë të mbeten 
fëmijë, vazhdojnë të shpresojnë se babai ose nëna do t’u vijë 
në ndihmë nëse do të kenë nevojë. 

Është e vërtetë se në kulturat fetare të tipit mesjetar njeriu 
i zakonshëm i drejtohet edhe ai Zotit si atë ose nënë që mund 
t’i vijë gjithmonë në ndihmë. Por në të njëjtën kohë ai e 
perceptonte Zotin edhe seriozisht në kuptimin që qëllimi më 
i lartë i jetës së tij është të jetonte sipas porosive të Zotit dhe 
kujdesi i tij kryesor është “shpëtimi”, në krahasim me të cilin 
të gjitha llojet e tjera të veprimtarisë kalonin në plan të dytë. 
Në ditët tona nuk ka mbetur asgjë nga këto qëllime. Jeta e 
përditshme është larg vlerave fetare të çfarëdo lloji qofshin 
ato. Ajo i është kushtuar luftës për të mirat materiale e për të 
arritur sukses në tregun e personaliteteve. Parimet, në të cilat 
bazohen hallet tona të përditshme, janë parimet e indiferencës 
e të egoizmit. Këtë të fundit shpesh e quajmë “individua- 
lizëm” ose iniciativë private. Njeriun që bën pjesë në një 
kulturë të vërtetë fetare, mund ta krahasosh me një fëmijë 
tetëvjeçar, i cili ka nevojë për ndihmën e të atit, por në të 
njëjtën kohë fillon të zbatojë parimet dhe porositë e tij. Njeriu 
modem i ngjan më shumë një fëmije trevjeçar që qan e kërkon 
të atin kur i nevojitet dhe që kur s’ka nevojë për të, mund të 
luajë fare mirë edhe vetëm. 

Në këtë kuptim ne që varemi si fëmijë nga figura 
antropomorfe e Zotit e që nuk përpiqemi ta ndryshojmë jetën 
e tyre sipas porosive të tij, qëndrojmë më afër fisit të lashtë 
që u përulej idhujve sesa kuiturës fetare të Mesjetës. Nga ana 
tjetër në situatën tonë fetare po zbulohen cilësi të reja që janë 
karakteristike vetëm për botën e sotme kapitaliste perën- 
dimore. Mund t’u referohemi atyre që janë thënë në pjesën 
paraardhëse të këtij libri. Njeriu modem e ka shndëmiar veten 
në mall. Ai e percepton energjinë e tij jetësore si kapitai, nga 
i cili duhen vjelë të ardhura maksimale, duke mbajtur parasysh 
pozitën e vet dhe konjunkturat në tregun e personaliteteve. 
Ai është tjetërsuar nga vetvetja, nga i afërmi i vet dhe nga 
natyra. Qëllimi i tij kryesor është të këmbejë me leverdi 
mjeshtërinë e vet, dijen dhe vetveten, me kusht që edhe 
partnerët të jenë të interesuar për një këmbim të drejtë e të 
leverdishëm. Në jetë nuk ka qëllime të tjera përveç iëvizjes, 
nuk ka të tjera parime përveç parimit të këmbimit të drejtë, 
asnjë kënaqësi përveç kënaqësisë të konsumit. 

Në këto kushte çfarë kuptimi duhet të këtë nocioni i Zotit? 
Përmbajtja e tij fillestare fetare ndryshon në pëiputhje me 
kërkesat e kulturës së tjetërsuar që orientohet nga suksesi. 
Hdhe gjaliërimi i fesë që vihet re këto kohët e fundit, qëndron 
në thelb në faktin që besimi te Zoti shndërrohet në një 
mekanizëm psikologjik që të ndihmon të përshtatesh në 
mënyrën më të mirë në luftën e konkurrencës. 

Feja së bashku me autosugjestionin dhe psikoterapinë e 
ndihmon njeriun në biznes. Në vitet 20 njerëzit ende nuk i 
drejtoheshin Zotit për të “përsosur personin”. Në bestsellerin 
e vitit 1938, në librin “Si të kesh miq e të fitosh ndikim mbi 
ta” (“How to win friends and influence pople”) të Dejll 
Kamegit (Dale Carnegie) problemi i suksesit shqyrtohej në 

planin thjesht inondan. Tani atë rol që atëherë e luajti libri i 
Karrnegit e luajti bestselleri shumë popullor i ditëve tona 
“Forca e mendimit të kundërt” (“The Power of Positive 
Thinking”) i hirësi N.V Pillit (N.V. Peal). Në këtë libër fetar 
as që shtrohet pyetja nëse përputhet me frymën e fesë 
monoteiste kujdesi ynë për të pasur sukses me çdo kusht. 
Përkundrazi, ky qëilim fmal as që vihet në dyshim, ndërsa 
besimi te Zoti dhe lutjet rekomandohen si mjete që të 
ndihmojnë për të rritur aftësinë e njeriut për të arritur sukses. 
Tamam ashtu siç veprojnë psikiatrit modernë, duke i 
rekomanduar nëpunësit që të tregohen të lumtur që f i tërheqin 
më mirë klientët, disa priftërinj rekomandojnë që ta duash 
Zotin që të arrish më shumë sukses. “Bëje Zotin shokun tënd” 
do të thotë: “Bëje Zotin ortak në biznes” dhe jo “bashkohu 
me të në dashuri, drejtësi e në të vërtetë”. Ashtu siç ndodhi 
që dashuria vëllazërore të zëvendësohej nga ndershmëria e 
shpëlarë tregtare, Zoti u shndëmia në një drejtor të firmës 
“Gjithësia, Incorporated”. Ju e dini se ai është regjisor i 
spektakiit (megjithëse me hamendje mund t’ia dilnim edhe 
pa të), ju nuk e shihni kurrë atë, por e pranoni udhëheqjen e 
tij kur “luani rolin tuaj”. 

IV. PRAKTIKA E DASHURISË 


Pasi shqyrtuam aspektin teorik të artit të dashurisë, 
ndodhemi përpara një problemi shumë më të ndërlikuar, 
problemit të praktikës. A mund të mësojmë vallë ndonjë gjë 
për anën praktike të ndonjë 'lloj arti përveçse duke “u 
praktikuar” me të? 

Ky problem u vështirësua më tepër nga fakti se në ditët 
tona shumica e njerëzve (dhe kjo do të thotë shumë nga 
lexuesit e këtij libri) presin që t’u vihet në dorë ndonjë 
instmksion “se si ta bësh këtë gjë vetë” dhe në rastin tonë kjo 
do të thotë që t’i mësojnë si të bëjnë dashuri. Kam frikë se 
çdokush që do të filiojë të Iexojë këtë kapitull të fundit me 
një shpresë të tillë, do zhgënjehet thellë. Dashuria është një 
përvojë vetjake që njeriu e përjeton yetëm vetë dhe për vete; 
dhe vërtet, zor se mund të gjendet njeri që nuk e ka provuar 
dashurinë qoftë edhe në niveiin embrional, duke qenë fëmijë, 
adoieshent apo i rritur. Gjithçka që mund të bëjmë duke folur 
për anën praktike të dashurisë është të tregojmë për premisat 
e artit të dashurisë, për mënyrat e përdodmeve të këtij lloj 
arti, si dhe mbi përdorimm praktik të këtyre premisave e 
mënyrave. Rrugën drejt këtij qëllimi mund ta bësh vetëm dhe 
biseda do të ndërpritet para se të bëhet hapi vendimtar. 
Sidoqoftë, unë shpresoj se shqyrtimi i mënyrave për artin e 
dashurisë do të jetë i dobishëm për ta zotëruar atë-të paktën 
sepse nuk do të presim më “instruksione”. 

Praktika e çdo lloj arti u nënshtrohet kërkesave të 
përgjithshme të caktuara, pavarësisht nëse kemi të bëjmë me 
artin e marangozit apo të mjekut apo me artin e të dashuruarit. 
Para së gjithash praktika e çdo arti kërkon disiplinë. Unë nuk 
kam sukses në asnjë lloj pune po qe se në veprimet e mia nuk 
jam i disiplinuar; çdo.gjë që mund të bëj vetëm” sipas qejfit” 
mund të jetë e këndshme ose zbavitëse, por me këto nuk do 
të arrij kurrë përsosmërinë. Por gjatë zotërimit të ndonjë Iloj 
arti konkret puna nuk është vetëm te disiplina (bie Çala, që 
çdo ditë të punoj një numër të caktuar orësh), por në disiplinën 
e gjithë jetës së njeriut. Mund të duket sikur për një njeri 
bashkëkohor nuk ka gjë më të thjeshtë se disiplina. Mos vallë 
nuk kalon ai çdo ditë tetë orë duke iu nënshtmar një disipline 
të rreptë e një regjimi të caktuar pune? Por në të vërtetë njeriu 
bashkëkohor ka një vetëdisiplinë shumë të ulët në çdo gjë që 
lidhet me punën e tij. Kur nuk punon, ai ka qejf të dembeloset, 
të jetë moskokëçarës ose po të shprehemi më bukur”ta lëshojë 
veten”. Kjo prirje për përtaci është në një shkallë të madhe 
reagim negativ për ritmin monoton e të imponuar të jetës. 
Pikërisht nga fakti që njeriun e detyrojnë që tetë orë në ditë të 
harxhojë energjitë e tij për ca qëllime që janë të huaja për të e 
jo me ato mënyra që ai është mësuar, por me ato që ia dikton 
ritmi i punës, ai rebelohet dhe revolta e tij merr formën e 
tekave fëminore. Përveç kësaj, duke u rebeluar kundër 
autoritarizmit, ai pushon së besuari te çfarëdo lloj disipline- 
si asaj të paarsyeshme, që i diktohet nga lart, ashtu edhe 
disiplinës së arsyeshme që e vendos 'ai vetë. Por pa një 
disiplinë të tillë jeta bëhet e hallakatur, e parregullt, e 
papërqendmar. Nuk besoj se është nevoja të provojmë se 
përqendrimi është krejtësisht i domosdoshëm. 

Nuk besoj se është nevoja të provojmë se përqendrimi 

është krejtësisht i domosdoshëm për zotërimin e çdo lloj arti. 
Këtë e di kushdo që është përpjekur ndonjëherë të mësojë 
ndonjë lloj arti. Por te ne përqendrimi takohet akoma më rrallë 
se vetë disiplina. Përkundrazi, kultura jonë të çon në një 
mënyrë jetese të papërqendruar e të hallakatur që si zor të 
ketë qenë ndonjëherë më parë. Ju bëni njëkohësisht shumë 
punë-si lexoni, dëgjoni radion, bisedoni, pini duhan, hani, 
pini. Ju jeni konsumator me gojë të hapur, i etur e i gatshëm 
të kapërdini ç’të jetë si piktura, pije, njohuri. Kjo mungesë 
përqendrimi shfaqet qartë në faktin që e kemi të vështirë të 
mbetemi vetëm me veten tonë. Shumica e njerëzve nuk janë 
absolutisht në gjendje të rrinë të qetë e të mos bisedojnë, të 
mos pinë duhan, të mos lexojnë, të mos pinë. Ata bëhen 
nervozë, përpiqen të bëjnë shumë gjëra, ata duan të bëjnë 
diçka me gojë e me duar. (Pirja e duhanit është një nga 
simptomat e kësaj paaftësie për t’u përqendruar. Ajo të pushton 
duart, gojën, sytë dhe hundën). 

Kërkesa e tretë është durimi. Po themi prapë se ata që 
janë përpjekur të zotërojnë ndonjë Iloj arti e dinë se po deshe 
të arrish diçka duhet të kesh durim. Duke dashur të arrish 
rezultate sa më të shpejta, ju nuk do ta mësoni kurrë një art. 
Por njeriu bashkëkohës e ka po kaq të vështirë të jetë i dumar 
e sa e ka të vështirë të jetë i disiplinuar dhe i përqendmar. I 
gjithë sistemi ynë i prodhimit ndihmon në zhvillimin e 
kundërt, pra, te të nxituarit. Të gjitha makinat tona bëhen për 
të punuar më shpejt. Automobili dhe aeroplani na çojnë shpejt 
atje ku jemi nisur dhe sa më shpejt aq më mirë. Makina që 
mund të prodhojë të njëjtën sasi prodhimi dy herë më shpejt, 
quhet dy herë më e mirë se ajo e vjetra që punonte më ngadalë. 
Kuptohet që për këtë ekzistojnë shkaqe të rëndësishme 
ekonomike, por këtu, si edhe në shumë fusha të tjera, vlerat 

njerëzore përcaktohen si vlera ekonomike, domethënë ç’është 
e mirë për makinën duhet të jetë e mirë edhe për njeriun, kjo 
është logjika. Njeriu bashkëkohor mendon se kur nuk e bën 
diçka shpejt, humbet diçka e pikërisht kohën; por ai nuk di si 
ta përdorë kohën që ka kursyer vetëm se ta shkojë atë dëm. 

Më në fund ka edhe një kusht tjetër për të zotëruar çdo 
lioj arti që është interesimi maksimal për ta zotëruar atë me 
përsosmëri. Po qe se arti nuk quhet punë e një rëndësie të 
shkallës së parë, nxënësi nuk do ta përvetësojë kurrë atë. Në 
rastin më të mirë ai do të mbetet një diletant i mirë, por nuk 
do të bëhet kurrë mjeshtër. Ky kusht është aq i domosdoshëm 
për artin e dashurisë, si edhe për çdo lloj arti tjetër. Sidoqoftë, 
mendojmë se në artin e të dashuruarit pjesa e diletantëve është 
më e madhe se në artet e tjera. 

Duhet të vëmë në dukje edhe një moment tjetër duke 
mbajtur parasysh në kushtet e përgjithshme të zotërimit të 
çdo lloj arti. Artin fillojmë ta studiojmë jo direkt, por, si të 
thuash, shkarazi. Para se të merresh me vetë artin duhen 
studiuar shumë gjëra të tjera që shpesh të duket sikur nuk 
lidhen me të. Çiraku i marangozit mëson në fillim të zdrugojë 
dërrasën, ai që mëson të luajë në piano në fillim mëson gamat; 
ai që mëson artin japonez të të qëlluarit me shigjetë e fillon 
punën duke bërë stërvitje të frymëmarrjes 1 . Ai që dëshiron të 
zotërojë me përsosmëri ndonjë lloj arti, duhet t’i kushtojë 
atij të gjithë jetën ose të paktën të lidhë me të të gjithë jetën. 
Personaliteti i njeriut bëhet mjet i veprimit në art dhe duhet 
të gjendet gjithmonë në harmoni me funksionet specifike, të 
cilat ai duhet të realizojë. Po të flasim për artin e të dashuruarit 


1) Lexuesi duhet të marrë me mend se përqendrimi, të qenit i disiplinuar, 
durimi e interesimi janë të domosdoshme për të zotëruar këtë apo atë art. Për 
këtë Iexoni Iibrin e E. Herigelit “Xen në artin e të qëiiuarit me hark”. 

do të thotë që secili që shpreson ta zotërojë me përsosmëri 
këtë art, duhet të fillojë nga ajo që të jetë i disiplinuar dhe i 
durueshëm në çdo çast të jetës së tij. 

Si të jesh i disiplinuar? Gjyshërit tanë e kanë pasur më të 
lehtë f i përgjigjeshin kësaj pyetjeje. Ata të këshillonin të 
çoheshe herët, të mos përdorje lukse të tepruara e të punoje 
në këmbëngulje, por një disipline e tillë kishte mungesa të 
dukshme. Ajo ishte e ashpër dhe autoritare, ishte e përqendruar 
rreth virtyteve të tilla si maturia dhe kursimi dhe në shumë 
drejtime ishte armike e jetës. Si reagim ndaj një disipline të 
tillë ishte priija për të parë me dyshim çdo lloj disipline dhe 
për të kompensuar mënyrën rutinë të jetesës, që ne e quajmë 
tetorëshin e punës së imponuar, të mos i lejonin vetes lehtësi 
të tjera, të dembeloseshin e të ishin të padisiplinuar në pjesën 
tjetër tëjetës. Të çohesh në të njëjtën orë, të rrish e të mendosh 
një numër të caktuar orësh, të lexosh, të dëgjosh muzikë, të 
shëtisësh, të mos merresh me zbavitje që ta prishin këtë rregull, 
si, bie fjala, të iexosh tregime policore e të shohësh filma të 
tillë, të mos hash e të mos pish me tepricë, këto rregulla janë 
të thjeshta e të qarta. Por rëndësi ka që disiplinimi nuk duhet 
tëjetë bindje ndaj rregullave që të imponohen nga jashtë, por 
duhet të jetë shprehja e vullnetit tënd vetjak. Ky disipiinim 
duhet të ndihet si diçka e këndshme e kështu graduaiisht njeriu 
mësohet aq shumë me një sjellje të tiilë saqë me kalimin e 
kohës, po t’i ndryshojë këto rregulia, do të ndiejë sikur i 
mungon diçka. Një nga aspektet e gabuara të kuptimit tonë 
perëndimor për disipiinën (si edhe për çdo Iloj tjetër virtyti) 
qëndron në atë se bindja ndaj disiplinës na duket si diçka e 
vështirë dhe vetëm të jetë e vështirë, mund të quhet “e mirë”. 
Në Lindje e kanë kuptuar me kohë se ajo që është e mirë për 
njeriun, për trupin e shpirtin e tij, duhet të jete njëkohësisht 

edhe e këndshme, edhe po qe se në fillim duhen kapërcyer ca 
vështirësi e pengesa. 

Edhe më e vështirë është në kulturën tonë që të 
përqendrohesh: në të çdo gjë të duket së është e drejtuar kundër 
përqendrimit. Hapi më i rëndësishëm në zotërimin e aftësive 
për f u përqendruar është që të mësohesh të rish vetëm e 
ndërkohë të mos lexosh, të mos dëgjosh radion, të mos pish 
duhan e pije alkoolike. Dhe vërtet, që të mësosh të përqen- 
drohesh do të thotë të dish të rrish vetëm me veten tënde dhe 
pikërisht pa këtë nuk mund të mësosh të dashurosh. Po qe se 
unë jam i lidhur me njeri tjetër vetëm sepse nuk jam i zoti të 
mbështetem fort në veten time, ai ose ajo mund të më 
shpëtojnë, por marrëdhëniet tona nuk do të jenë marrëdhënie 
dashurie. Sado e çuditshme që të duket, por aftësia për të 
qëndruar vetëm është kusht i aftësisë për të dashuruar. Çdo 
njeri që do të provojë të rrijë vetëm me veten e tij do ta shikojë 
sa të vështirë do ta ketë. Ai do të fillojë të provojë një lloj 
padurimi, shqetësimi e madje ta kapë alarmi. Ai do të filiojë 
ta shpjegojë mungesën e dëshirës për të vazhduar të qëndrOjë 
vetëm duke thënë se kjo gjë s’ka kuptim, se kjo është një 
marrëzi, se kjo të ha shumë kohë etj. Ai do të thotë gjithashtu 
se i vijnë në kokë mendime të ndryshme që.e pushtojnë të . 
tërin. Ai të do zbulojë se ç’mendon për planet e mëtejshme 
për ditën e sotme, apo për disa vështirësi në punë ose se ku të 
shkojë në mbrëmje e për shumë gjëra të tjera që i vijnë në 
mendje në vend që ta çlirojë trurin nga të gjitha këto. Do të 
kishte qenë e dobishme të bënte një numër ushtrimesh shumë 
të thjeshta, për shembull, të rinte ulur i çliruar (jo shumë i 
qullët, por edhe jo i tensionuar), të mbyllte sytë duke u 
përpjekur të përfytyronte një ekran të bardhë dhe f i largonte 
të gjitha mendimet pamjet e mërzitshme; pastaj të përpiqej të 

vëzhgonte frymëmarrjen e tij, të mos mendonte për asgjë e 
në këtë mënyrë të përpiqej të ndiente “Unin”e tij; “Uni” (unë 
vetë) është bërthama e forcave të mia, është krijuesi i botës 
sime. Të tilla ushtrime përqendrimi duhet të bëhen çdo 
mëngjes, të paktën njëzet minuta (dhe po qe e mundur edhe 
më gjatë) si dhe çdo mbrëmje para gjumit’. 

Përveç ushtrimeve të tilla duhet të mësohemi të 
përqendroheni te çdo veprim që bëni: a jeni duke dëgjuar 
muzikë, po lexoni ndonjë libër, po bisedoni me ndokënd apo 
shikoni diçka, ajo që ju po bëni në atë çast dhe vetëm ajo 
duhet të jetë e rëndësishme për ju dhe ju duhet të jepeni i tëri 
pas atij veprimi. Po qe se jeni të përqendmar, nuk ka shumë 
rëndësi se çfarë po bëni; gjërat e rëndësishme, si edhe ato të 
parëndësishmet, përbëjnë një përmasë të re të realitetit sepse 
pushtojnë gjithë vëmendjen tuaj. Që të mësohesh të 
përqendrohesh duhet që sipas mundësive të shmangësh bisedat 
boshe, e kemi fjalën për bisedat “jo të vërteta”. Po qe se dy 
veta bisedojnë për temën se si rritet një pemë, të cilën e njohim 
që të dy ose për shijen e bukës që sapo e kanë ngrënë së bashku, 
apo për punën e përbashkët, kjo bisedë mund të jetë e 
rëndësishme vetëm ngaqë ata e përjetojnë atë, për të cilën 
flasin e nuk flasin kutum; nga ana tjetër, biseda mund të sillet 
rrotull politikës apo fesë e prapë se prapë të jetë bisedë boshe. 
Kjo ndodh kur flasim me fraza shabllone, kur tema e bisedës 
as të prek e as të emocionon. Gjithashtu duhet të shtojmë se 
sa e rëndësishme është që të shmangim biseda boshe pa fryt 


1) Kësaj i kushtohet vëmendje e madhe si në planin teorik, ashtu edhe në 
atë praktik në kulturat iindore sidomosnë Indi. Kohët e fundit edhe në Perëndim 
janë shfaqur rryma që ndjekin të njëjtat qëllime. Për mendimin tim është e 
rëndësishme shkolla e Gimierit, e cila ka si qëilim të mësojë se si të ndiesh 
trupin tënd. 

dhe kjo ështe po aq e rëndësishme, sa edhe ajo që t’i 
shmangemi shoqërisë së keqe. Me shprehjen “shoqëri e keqe” 
unë nuk kuptoj vetëm njerëzit me vese-shoqërinë e tyre duhet 
ta shmangim sepse ndikimi i tyre është i keq dhe i dëmshëm. 
E kam, fjalën për një shoqëri të tillë “zombi”'-ve, shpirti i së 
cilës është i vdekur, megjithëse trupin e kanë të gjallë; njerëz 
me mendime e fjalë boshe, njerëz që nuk bisedojnë, por vetëm 
flasim gjepura, nuk mendojnë, po përsërisin flalët e të tjerëve. 
Por shoqërinë me të tillë njerëz nuk është e mundur ta shmangim 
gjithmonë e madje kjo nuk është gjithmonë e domosdoshme. 
Po të mos u përgjigjesh ashtu siç e presin, pra, me faza të 
përgjithshme dhe boshe, kur direkt dhe me sinqeritet, jo rrallë 
mund të shohësh se si ndodh që njerëz të tillë e ndiyshojnë 
sjelljen e tyre; këtë gjë e ndihmon çudia dhe e papritura. 

Në marrëdhënie me të tjerët të dish të përqendrohesh dhe 
të thotë para së gjithash të dish të dëgjosh. Në shumicën e rasteve 
njerëzit i dëgjojnë të tjerët e madje u japin edhe këshilla, në 
fakt pa dëgjuar gjë. Ata nuk i marrin seriozisht fjalët e tjetrit e 
po ashtu nuk i japin me seriozitet përgjigjet e tyre, e prandaj 
biseda i lodh. Atyre u duket se do të lodhen më shumë po qe se 
do të dëgjojnë të përqendruar. Por është e vërtetë pikërisht e 
kundërta. Çdo Iloj veprimtarie, po të merresh me të i 
përqendruar, e nxit njeriun (megjithëse pastaj vjen një lodhje e 
natyrshme), në një kohë që çdo mungesë përqendrimi të vë në 
gjumë dhe njëkohësisht të lë pa gjumë natën. 

Të përqendrohesh do të thotë të bësh një jetë të plotë në 
kohën e tashme, dhe duke bërë diçka, të mendosh se ç’do të 
bësh më vonë. Është e tepërt të themi se njerëzit që e duan 


1) Tregojnë se priftërinjtë e kuitit enduist në Haiti mundën të shndërrojnë 
njerëzit në “të vdekur të gjallë” që e humbasin krejtësisht vuiinetin e mendimet 
e tyre. Të tiilë njerëz quhen “zombi” (sh. i përkth.) 

njëri-tjetrin duhet të dinë më mirë se çdokush tjetër të 
përqendrohen. Ata duhet të mësojnë të jenë të afërt pa përdorur 
për këtë asnjë nga mënyrat që përdoren në raste të tilia. Në 
fillim të mësohesh të jesh i përqendruar është e vështirë; madje 
të duket se nuk ia arrin qëllimit. S’besoj se duhet ta themi se 
për këtë duhet të kesh durim. Po qe se nuk e dini se çdo gjë ka 
kohën e vet dhe doni t’i shpejtoni ngjaijet, atëherë ju me të 
vërtetë nuk do ta mësoni dot artin e të dashuruarit. Që të kuptoni 
se ç’është durimi, mjafton të vrojtoni një fëmijë që po mëson 
të ecë. Ai bie, bie prapë e prapë se prapë vazhdon përpjekjet e 
tij çdo herë e më mirë deri sa të arrijë të ecë.pa u rrëzuar. E 
çfarë nuk do të kishte arritur i rrituri po të kishte pasur atë 
durim e aftësi për t’u përqendruar kur merret me diçka që është 
e rëndësishme për të! 

Nuk mund të mësohesh të përqendrohesh po nuk mësove 
më parë të ndiesh vetën tënde. Ç’do të thotë kjo? Mbase duhet 
që gjithë kohës të mendohesh për veten tënde, të “analizosh” 
veten apo diçka ë tilië? Po të kishim pasur nevojë të shpjegonim 
se çdo të thotë të ndjesh një makinë kjo nuk do kishte qenë aq 
e vështirë. Për shembull çdo kush që nget një automobil e ndjen 
atë. Ai vë re edhe zhurmat më të vogla jo të zakonshme të 
shkaktuara nga ndonjë defekt i vogël i motorit. Njëkohësisht 
shoferi ndjen ndryshimin e sipërfaqes së irugës, lëvizjen e 
makinave para e mbas tij dhe ndërkohë ai nuk mendon për të 
gjitha këto. Trupi i tij ndodhët në gjendjen e “vigjilencës dhe të 
ç’tensionimit”, i hapur ndaj gjithë ndryshimeve të rëndësishme 
të situatës me të cilën ai është i përqendruar, të situatës të sigurisë 
së udhëtimit me makinë. Lidhur me ndjeshmërinë ndaj një qenie 
tjetër njerëzore, shembuili më i qartë është ndjeshmëria dhe 
reagimi i nënës për fëmijën ë saj. 

Ajo vë në çdo lioj ndryshimi në trupin e tij, kërkesat e 

shqetësimet e tij para se ato të shfaqen. Ajo zgjohet nga të qarat 
e fëmijës së saj në një kohë që tinguj të tjerë më të fortë nuk ia 
prishin gjumin. Të gjithë këto duan të thonë se ajo është e 
ndjeshme për çdo gjë që lidhet me jetën e fëmijës. Ajo nuk 
është e dërmuar e as e shqetësuar por ndodhet në një baraspeshë 
vigjilente dhe është e ndjeshme ndaj çdo sinjali të rëndësishëm 
edhe ndaj vetvetes. Për shembull Ju ndiheni i lodhur e i mërzitur 
e në vend që t’u dorëzohemi këtyre ndjenjave e mendimeve të 
zymta, pyesni veten: “Ç’ka ndodhur”? E njëjta gjë ndodh kur 
vini re se jeni i acamar, i zëmëmar apo i primr të fantazoni të 
tjera ndjenja që të largojnë nga realiteti. Gjëja më e rëndësishme 
në momente të tilla është të kuptosh atë që po ndodh e jo të 
supozosh mijëra variante të mundshme. Përveç kësaj, ka rëndësi 
t’ia vesh veshin zërit të brendshëm, i cili do t’ju thotë-e shpesh 
mjaft shpejt-sejeni i alarmuar, i mërzitur e i acamar. 

Njeriu mesatar është i ndjeshëm ndaj proceseve të tij 
fiziologjike. Ai i dallon ndryshimet në organizmin e tij, madjee 
edhe dhembjet, sado të vogla qofshin ato. Të kesh një 
ndjeshmëri të tillë për organizmin tënd është një gjë relativisht 
e lehtë sepse shumica e njerëzve e kanë idenë se si duhet ta 
ndiejnë veten kur janë mirë. Një ndjeshmëri e tillë ndaj 
proceseve të tyre shpirtërore është një gjë shumë më e ndërlikuar 
sepse shumë veta nuk kanë parë asnjëherë ndonjë njeri që.t’i 
ecë çdo gjë në rregull. Ata marrin si normë gjendjen psikike të 
prindërve e të kushërinjve të tyre ose psikikën e gmpit shoqëror, 
në të cilin jetojnë, dhe sa kohë që nuk dallohen prej tyre, ata e 
ndiejnë veten normalisht e nuk janë të interesuar që të merren 
me vrojtime. Për shembull, ka shumë njerëz që nuk kanë takuar 
kurrë ndonjë njeri të dashumar apo ndonjë person që ka karakter 
burrëror. Është fare e qartë se për të qenë i ndjeshëm ndaj 
vetvetes duhet ta kesh idenë se ç’është veprimtaria e shëndoshë 

njerëzore ,-po ku ta gjejë një përvojë të tillë një njeri që s’e ka I 
takuar këtë gjë as në femini e as në jetën e tij të mëvonshme? ! 

Sigurisht që për këtë pyetje nuk ka ndonjë përgjigje të ! 
thjeshtë; por kjo pyetje e vë gishtin në plagën e sistemit tonë të j 
edukimit. =j 

Ne u japim njerëzve dituri, por harrojmë llojin më të 
rëndësishëm të diturive që i duhet njeriut. E kam fjalën për atë j 
13oj diturie e mësimi që mund të bëhet vetëm kur sigurojmë 
praninë e thjeshtë të një personi të pjekur e që të do. Në epokat 
më të hershme të kulturës sonë, në kulturat e Kinës e të Indisë 
çmohej më shumë se çdo tjetër njeriu që zotëronte cilësi të 
shquara shpirtërore dhe mësuesi nuk ishte vetëm burim 
infbnnacioni. Detyra e tij ishte që të kumtonte rregulla të 
caktuara njerëzore. Në shoqërinë modeme kapitaliste (dhe kjo I 

vlen edhe për sistemin komunist rus) njerëzit, me të cilët 
mrekullohen e të cilët i imitojnë, mund të jenë çfarë të duash, 

P°r vetëmjo baitës të cilësive të shquara shpirtërore. Vëmendjen 
e opinionit publik e tërheqin kryesisht ata që i sigurojnë njeriut 
të mesëm ndjenjën e surrogato të kënaqësisë. Yjet e kinemasë, 
autorët e emisioneve kulturore, komentatorët e shtypit e 
gazetarët, burrat e mëdhenj të shtetit e biznesmenët, ja këta . 
janë figurat që imitohen. Gjëja kryesore që i bën ata të tillë, 
shpesh qëndron në faktin se ata dinë të thonë gjëra të reja e 
sensacionale. Por prapë se prapë situata nuk duket e pa shpresë. 

P° të kujtojmë se një njëri i tillë si Albert Shvajceri u bë i ] 
famshëm në Shtetet e Bashkuara, po të mendohemi për 
mundësitë e mëdha për të njohur rininë tonë me personalitetet 
historike që jetojnë edhe sot, të cilët kanë treguar së njeriu mund 
të arrijë diçka të rëndësishme si njeri e jo si organizator 
zbavitjesh (në kuptimin e gjerë të fjalës), po të kujtojmë veprat 
e mëdha të letërsisë e artit të të gjitha kohërave bëhet e qartë se 

mund të krijohet një ide se si duhet të jetë veprimtaria e njeriut 
e, rrjedhimisht, të mësohemi të dallojmë veprimtarinë normale 
nga ajo patologjike. Po qe se nuk arrini të kuptoni se si duhet të 
jetë jeta e pjekur, atëherë ndodhemi pëipara rrezikut real të 
ndërprerjes së plotë të traditës sonë kulturore. Kjo traditë e 
bazuar para së gjithash në përcjelljen brez pas brezi jo të këtyre 
apo atyre dijenive, por të cilësive të caktuara njerëzore. Po qe 
se brezat që vijnë nuk do t’i shohin më këto cilësi, atëherë 
kultura pesëmijëvjeçare do të vdesë, edhe po qe se dituritë do 
të vazhdojnë të përcilien e të shtohen. 

Deri tani kam folur se çfarë është e domosdoshme për të 
zotëmar çdo lloj arti. Tani le të shohim cilësitë që janë të 
rëndësishme pikërisht që të jesh i aftë të dashurosh. Në përputhje 
me atë që kam thënë mbi natyrën e dashurisë, kusht kryesor 
për ta arritur atë është kapërcimi i narcizmit te vetvetja. Gjatë 
orientimit narcist njeriu pëijeton si reale vetëm ato që ekzistojnë 
brenda tij, në një kohë që dukuritë e botës së jashtme për të 
nuk janë reale dhe përjetohen vetëm në këndvështrimin se sa 
të dobishme apo të rrezikshme janë për këtë njeri. Narcizmit i 
kundërvihet objektiviteti; kjo aftësi për t’i parë njerëzit dhe 
gjërat ashtu siç janë , objektivisht dhe për të ditur ta ndash këtë 
pamje objektive nga ajo që formohet nën ndikimin e frikërave 
e dëshirave të tua. Në të gjitha llojet e psikozave shfaqet në 
shkallën më të lartë paaftësia për të qenë objektiv. Për një të 
sëmurë mendor realiteti i vetëm ekzistues është ai që ndodhet 
brenda tij, që përcaktohet nga frikërat dhe dëshirat e tij. Ai e 
përfytyron botën e jashtme si pasqyrim të botës së tij të 
brendshme, si krijim të tijin. Të njëjtën gjë bëjmë të gjithë në 
ëndrrat që shohim. Në ëndërr ne krijojmë ngjarje, luajmë drama 
që pasqyrojnë dëshirat dhe frikërat tona (po ndonjëherë edhe 
pikëpamjet e pandehura) dhe në ëndërr jemi të bindur se ajo 

që ëndërrojmë, është po aq reale, sa dhe realiteti që shohim e 
që perceptojmë kur jemi zgjuar. 

I sëmuri mendor dhe ai që është në gjumë nuk arrin kurrë 
që ta përfytyrojë botën e jashtme në mënyrë objektive, por të 
' gjithë nejemi në një shkallë ose në një shkalië tjetër të sëmurë 
mendorë ose të ijetur. Të gjithë ne kemi përfytyrim jo objektiv 
për botën, përfytyrim të shtrembëruar nga premisa jonë narciste. 
A ka nevojë të sjell shembuj për këtë? Secili mund t’i gjejë 
vetë duke vrojtuar veten dhe fqinjët, duke lexuar gazetat. 
Thellësia e patologjisë mund të jetë e ndryshme në varësi të 
shkallës së shtrembërimit narcist të realitetit. Për shembull, një 
grua i telefonon mjekut dhe i thotë se dëshiron të shkojë të ai 
për t’u vizituar sot. Doktori i përgjigjet se atë ditë ai është i 
zënë, por mund ta presë të nesërmen. Dhe si përgjigje 
dëgjon:”Por doktor, po unë banoj vetëm dy hapa larg zyrës 
suaj të pritjes”. Ajo nuk mund ta kuptojë shpjegimin e tij se kjo 
distancë e shkurtër nuk ia kursen kohën Ajo e përjeton këtë 
situatë në mënyrë narciste: meqenëse ajo kursen kohë, edhe ai 
mund ta kursejë atë kohë. Realiteti i vetëm ekzistues për të 
është vetëm ajo. 

Një rast më pak i skajshëm apo ndoshta vetëm që bie më 
pak në sy, janë çrregullimet që janë të zakonshme në 
marrëdhëniet midis njerëzve. Sa prindër ka që e pëijetojnë 
sjelljen e fëmijës duke u nisur nga fakti nëse ai është i bindur e 
i dëgjueshëm, i kënaq ata, a mund të mburren me të e të tjera si 
këto, në vend që të interesohen se çfarë dëshiron fëmija i tyre 
dhe ç ndien ai. Sa burra ka që i quajnë gratë e tyre despotike 
ngaqë lidhja e tyre me nënat i bën ata që në çdo kërkesë të tyre 
të shohin kufizim të lirisë së tyre? Sa gra ka që i quajnë burrat 
e tyre të pazotët e hutaqë sepse ata nuk i përgjigjen asaj mënyre 
jetese fantastike e kalorësiake që ato kanë imagjinuar që në 

fëmini? 

Dihet botërisht se sa jo objektivisht gjykojmë për popujt e 
tjerë. Çdo ditë e më tepër një komb tjetër përpiqen ta paraqesin 
si komb të keq, plot vese e mizor në të njëjtën kohë që kombi 
i tyre na qenka mëshirimi i çdo gjëje të mirë e fisnike. Çdo 
veprim të aimikut e matim me një kut, kurse çdo veprim të 
vetin me një kut tjetër. Edhe veprimet e mira të armikut quhen 
shenjë e një dinakërie djallëzore që është bërë për të na 
mashtruar ne e gjithë botën në një kohë që veprimet tona të 
këqija del se na qenkan bërë nga halli dhe se ato përligjen nga 
qëllimet fisnike, të cilave gjoja u shërbejnë. Në thelb po të 
vëzhgojmë marrëdhëniet midis shteteve dhe ato midis 
individëve, mund të arrijmë në përfundimin se objektiviteti 
është një pëijashtim, ndërsa shtrembërimet narciste në këtë apo 
atë shkallë janë rregull. 

Aftësia për të gjykuar objektivisht është logjike. Ana 
emocionale që qëndron pas logjikës tënde, bëhet e mundur 
vetëm në qoftë se arrin të tregohesh modest, po qe se shkëputesh 
nga ëndërrimet fëminore se i di të gjitha e se arrin t’i bësh të 
gjitha. 

Nga pikëpamja praktike arti i të dashumarit do të thotë si 
më poshtë: meqë da^huria varet nga mungesa relative e 
narcizmit, ajo kërkon zhvillimin e modestisë, të objektivitetit 
e të energjisë dhe gjithë jetën duhet f ia kushtosh këtij qëllimi. 
Modestia dhe objektiviteti janë aq të pandashme si edhe 
dashuria. Unë nuk mund të jem me të vërtetë objektiv kundrejt 
familjes sime po nuk qesh i zoti të jem objektiv në lidhje me 
një të huaj dhe anasjelltas. Po qe se dua të zotëroj artin e të 
dashuruarit, duhet të prirem drejt objektivitetit në çdo situatë 
dhe të mësoj të dalloj situatat ku nuk jam treguar objektiv. Duhet 
të përpiqem të shoh ndryshimin midis përfytyrimit tim të 

shtrembëruar narcist për njeriun dhe sjelljen e tij dhe realitetit 
të këtij njeriu, i cili ekziston pavarësisht nga interesat, kërkesat 
dhe frikërat e mia. Të kesh aftësinë për të qenë objektiv dhe i. 
logjikshëm do të thotë të kesh bërë gjysmën e rrugës për 
zotërimin e artit të dashurisë. Por kjo duhet bërë duke pasur 
parasysh çdo njeri, me të cilin shoqërohemi. Po qe se ndokush 
do që ta ruajë objektivitetin e tij që ta përdorë vetëm për njeriun 
e tij të dashur, duke menduar se në iidhje me të tjerët ai do t’i 
shkonte dëm, ky njeri shpejt do të zbulojë se ka pësuar disfatë 
edhe këtu edhe atje. 

Aftësia për të dashuruar varet nga aftësia juaj për t’u 
distancuar nga narcizmi dhe nga lidhja gjinore me nënën dhe 
babanë e me fisin e tyre; ajo varet nga aftësia juaj për të rritur, 
për të mbajtur një qëndrim të pjekur e frytdhënës ndaj botës e 
ndaj vetvetes. Ky proces i daljes në jetë e i njohjes me realitetin 
kërkon nga personi edhe një kusht tjetër: të kesh besim. 

Ç’është besimi? Ai duhet të jetë patjetër besimi besim te 
Zoti apo doktrina fetare? A i kundërvihet medoemos besimi te 
Zoti logjikës dhe mendimit racional apo qëndron veçmas tyre? 
Që të orientohemi në probiemin e besimit duhet që në fillim 
fare të vendosim kufirin midis besimit racional e atij irracional 
Me besim irracional unë kuptoj të besuarit (te njeriu te ideja), 
të bazuara në bindjen ndaj një autoriteti irracional. Përkundrazi, 
besimi irracional është një bindje, rrënjët e të ciiit ndodhen në 
përjetimin tonë personal të mendimit ose ndjenjës. Besimi 
racional është, para së gjithash, jo vetëm besim në diçka, por 
edhe një bindje dhe forcë karakteristike për bindjet tona. Besimi, 
në daliim nga besimi te diçka konkrete, është tipar i veçantë 
karakteri që e pushton individin të tërë. 

Rrënjët e besimit racional qëndrojnë në veprimtarinë 
mendore frytdhënëse e emocionaie. Për mendimin racionai ku 

me sa duket se s’ka vend për besimin, besimi racional është 
një komponent i rëndësishëm. Si arrin, për shembull, 
shkencëtari te një zbulim i ri? Mos vallë ai fillon të bëjë 
eksperiment pas eksperimenti, mbledh fakt pas fakti pa e pasur 
idenë se çfarë ka ndërmend të sqarojë? E vërteta është se 
zbuiimet e rëndësishme të çfarëdo lloj fushe qofshin, rrallë 
kryhen kështu siç thamë. Por njerëzit nuk arrijnë në përfundime 
të rëndësishme edhe kur thjesht fantazojnë. Procesi i mendimit 
krijues të çdo fushe të veprimtarisë njerëzore fillon shpesh nga 
ajo që nuind ta quajmë “zbulim racional”, i cili është në vetvete 
rezultat i asaj që njeriu deri në atë çast ka studiuar, menduar e 
vrojtuar shumë. Kur shkencëtari arrin të mbledhë mjaft të dhëna 
ose ta përshkruajë zbulimin e tij me formula matematike në 
mënyrë që ta bëjë vegimin fillestar më adekuat, atëherë mund 
të themi se ai ka mbërritur në hipotezën paraprake. Analiza e 
kujdesshme e kësaj hipoteze që të lejojë të shohësh më thellë 
kuptimin e saj dhe grumbuliimi i të dhënave që flasin në favor 
të saj, të çojnë në një hipotezë më adekuate e ndoshta në 
përfimdimin se kjo hipotezë do të bëhet pjesa e fimdit përbërëse 
e një teorie të përgjithshme. 

Historia e shkencës është e mbushur me shembuj të besimit 
në arsyen dhe në parashikimin e së vërtetës. Kopemiku, Kepleri, 
Galileu dhe Njutoni ishin plot besim tek intelekti. Për këtë u 
dogj në zjarr Xh. Bmno, për këtë u shkishëma Spinoza. Në 
çdo shkallë, -duke filluar nga mendimi racional e deri te krijimi 
i teorisë,- është i domosdoshëm besimi : besimi në një 
parashikim si një qëllim të ndjekur me vetëdije e me bindje, 
besimi te një hipotezë si një supozim i mundshëm dhe besimi 
në një teori përfimdimtare, të paktën, deri sa kjo teori të pranohet 
nga të gjithë. Burimi i këtij besimi është përvoja jonë, bindja 
në fuqinë e mendimeve, të vrojtimeve e arsyetimeve tona. Në 

qoftë se besimi racional është ai kur diçka merret si e drejtë 
vetëm sepse kështu mendojnë autoritetet ose shumica, 
atëherë rrënjët e besimit racional ndodhen në bindjen vetjake 
të bazuar në vëzhgimet personale dhe në përsiatjet në 
kundërshtim me opinionin e shumicës. 

Mendimi dhe arsyetimi nuk janë fushat e vetme ku 
shfaqet besimi racional. Në sferën e marrëdhënieve njerëzore 
besimi është një veçori e pandarë e çdo miqësie apo dashurie 
të vërtetë. “Të besosh te një njeri tjetër do të thotë të jesh i 
bindur në sigurinë e tij në pandryshueshmërinë e rregullave 
e parimeve të tij kryesore, në pandryshueshmërinë e thelbit 
të personit të tij dhe të dashurisë së tij. Më këtë nuk dua të 
them se njeriu nuk duhet të ndryshojë pikëpamjet e tij por 
motivet e tij kryesore ngelin të pa ndryshuara. Të tilla parime 
si, për shembull, respekti për jetën dhe dinjitetin e njeriut 
përbëjnë një pjesë të atij vetë dhe nuk duhet të ndryshojnë. 

Po në këtë kuptim ne besojmë edhe në veten tonë. Ne e 
kuptojmë ekzistencën e “UniF tonë, të thelbit të pandry- 
shueshëm të personalitetit tonë që mbetet me ne gjatë gjithë 
jetës, pavarësisht nga rrethanat që ndryshojnë, si dhe nga 
disa ndryshime në opinione dhe ndjenja. Pikërisht ky thelb 
që përbën një realitet që qëndron pas fjalës te i cili 
bazohet besimi në individualitetin tonë. Po qe se nuk 
besojmë në pandryshueshmërinë e “Unit “tonë, ndjenja jonë 
e individualitetit ndodhet e kërcënuar dhe ne biem në varësi 
të njerëzve të tjerë, miratimi i të cilëve bëhet bazë e ndjenjës 
sonë të individualitetit. Vetëm ai që beson te vetvetja, është 
i aftë të jetë mik besnik edhe ndaj të tjerëve sepse vetëm një 
njeri i tillë mund të jetë i sigurt edhe në të ardhmen do të 
jetë siç është edhe tani, e prandaj ai do të ndiejë e do të 
veprojë si tani. Besimi te vetja është kusht i mundësisë sonë 

për të premtuar, dhe sa kohë që, siç ka thënë Niçja, njeriu 
përcaktohet nga aftësia për të premtuar, besimi është një 
nga kushtet e ekzistencës së njerëzimit. Për sa i përket 
dashurisë, këtu e rëndësishme është të besosh në dashurinë 
tënde, në mundësinë që ka ajo për të shkaktuar dashuri te të 
tjerët, të kesh bindje në qëndrueshmërinë e saj. 

Ana tjetër e besimit te njeriu është besimi ynë në 
mundësinë e të tjerëve. Forma më primitive, në të cilën 
ekziston besimi, është ajo se si nëna beson në fëmijën e 
porsalindur: beson se ai do të jetojë, do të rritet, do të ecë e 
do të flasë. Por zhvillimi i fëmijës në këtë kuptim bëhet kaq 
i programuar saqë pritja e këtyre gjërave duket se nuk kërkon 
asnjë lloj besimi. Është tjetër gjë nëse bëhet fjalë për të 
dhënat që mund të zhvillohen, pra, aftësia për të dashumar, 
për të qenë i lumtur, për të menduar si dhe aftësi e talente të 
veçanta. Këto janë farëra që rriten e shfaqen vetëm kur ka 
kushte të përshtatshme dhe nëse të tilla kushte mungojnë, 
ato mund të mbeten të pazhvilluara-zëre se s’ishin fare. 

Nga të gjitha këto, kushti më i rëndësishëm për fëmijën 
qëndron në atë që njeriu që do të thotë shumë për fëmijën, 
të ketë besim në mundësitë e fëmijës. Prania e një besimi të 
tillë përbën ndryshimin midis të mësuarit dhe manipulimit. 
Të mësosh do të thotë ta ndihmosh njeriun të kuptojë 
mundësitë e veta. Të mësuarit 1 i kundërvihet manipulimi që 
bazohet në mungesën e besimit në atë që të dhënat e fëmijës 
do të zhvillohen dhe në bindjen se fëmija do të ecë në rrugën 
e drejtë vetëm kur të rriturit do të fusin tek ai atë që duhet 
dhe do të shtypin çdo gjë që e quajnë të padëshirueshme e 


1) Fjaia education (edukim, të mësuarit) rrjedh nga e-ducare që fjaië për 
fjalë do të thotë “ta çosh përpara,, ose ta nxjerrësh në pah atë që ekziston 
potencialisht, 

të mirë. E pse të besojmë të roboti, ai nuk është i gjallë. 

Shfaqja më e lartë e besimit te të tjerët është besimi te 
njerëzimi. Në botën perëndimore ky besim ka gjetur 
shprehjen e tij në fenë judaisto-krishtere, dhe përveç fesë ai 
është shfaqur qartë edhe në idetë humaniste, politike dhe 
sociale të këtyre njëqind e pesëdhjetë vjetëve të fundit. 
Tamam si besimi te femija, në themel të këtij besimi qëndron 
mendimi se mundësitë potenciale të njeriut e lejojnë atë që 
në praninë e disa kushteve të caktuara të krijojë një rend 
shoqëror të udhëhequr nga parimet e barazisë, drejtësisë dhe 
dashurisë. Deri tani njeriu nuk ka mundur ta krijojë një rend 
të tillë e prandaj, që të jetë i bindur se do të arrijë ta krijojë 
atë, duhet besim. Por si çdo besim racional ai nuk është 
thjesht një dëshirë e mirë. Në themel të këtij besimi 
qëndrojnë arritjet e njeriut në të shkuarën dhe përvoja e 
brendshme e çdo individi, ndjesia e tij vetjake e logjikës 
dhe e dashurisë së tij. 

Rrënjët e besimet irracional qëndrojnë në faktin se njeriu 
i nënshtrohet pushtetit, i cili perceptohet si i fortë, që di çdo 
gjë e që është i gjithëfuqishëm, dhe kështu njeriu heq dorë 
nga fuqia e tij vetjake. Ne besojmë në mundësitë e të tjerëve, 
në mundësitë tona dhe në mundësitë e njerëzimit për arsye 
e deri në atë shkallë sa e kemi ndier rritjen e mundësive 
tona vetjake, realitetin e rritjes sonë, fuqinë e logjikës e të 
dashurisë sonë. Baza e besimit racional ështëpjelloria. Të 
jetosh me besim do të thotë të jetosh me fryt. Prej këtij njedh 
se besimi te pushteti dhe përdorimi i pushtetit janë në 
antagonizëm me besimin. Të besosh në pushtetin ekzistues 
është njësoj sikur të mos besosh në zhvillimin e mundësive 
ende të parealizuara. Kjo është një profeci e së ardhmes e 
bazuar vetëm në të tashmen “e dukshme”; por del se ky 

është një gabim serioz, shumë irracional për shkak të 
nënvlerësimit të gabuar të zhvillimit të njeriut e të mundësive 
të tij. Nuk ka besim racional të pushteti. Pushtetit mund t’i 
bindesh ose-për ata që kanë këtë pushtet - t’i binden synimit 
për ta ruajtur. Megjithëse rritja dhe forcimi i pushtetit duken 
si gjëja më reale e të gjithave realiteteve, historia tregon se 
ajo është arritja më e pasigurt nga të gjitha arritjet e njeriut. 
Meqë besimi dhe pushteti përjashtojnë njëri-tjetrin, të gjitha 
fetë dhe sistemet politike që në fillim ishin themeluar mbi 
besimin racional, vijnë duke u dobësuar dhe gradualisht e 
humbasin fiiqinë e tyre nëse mbështeten te pushteti apo hyjnë 
në aleancë me të. 

Besimi kërkon bnrrëri , aftësi për të rrezikuar, gati- 
shmërinë për të duruar edhe dhembje e zhgënjime. Ai që 
është i bindur se kushtet kryesore të jetës janë mirëqenia 
dhe siguria, nuk mund të besojë; ai që mbyllet në një sistem 
mbrojtjeje, ku siguria arrihet me anë të heqjes mënjanë e 
me anë të pronës, e shndërron veten në një të burgosur. Që 
të të duan e që të duash nevojitet burrëri, burrëri që t’u japësh 
disa vlerave një rëndësi të veçantë që i kalon të gjitha të 
tjerat dhe t’i vësh këto vlera para çdo gjëje. 

Kjo burrëri nuk është aspak ajo, për të cilën fliste 
mburraveci i famshëm Musolini që shpallte parullën “Të 
jetosh në mes të rreziqeve”. Burrëria e tij është burrëria e 
nihilizmit. Rrënjët e saj janë te parimi shkatërrues i jetës, 
në të cilin njeriu është i gatshëm të heqë dorë nga jeta sepse 
nuk është i aftë ta dojë atë. Burrëria e dëshpërimit i 
kundërvihet burrërisë së dashurisë ashtu si besimi te pushteti 
i kundërvihet besimit te jeta. 

A është e mundur që të gjejmë zbatim të besimit në 
ndonjë lloj veprimtarie? Sigurisht që po. Besimin mund ta 

shfaqësh në çdo çast të jetës. Besimi duhet që të rritësh 
fëmijën, që të mund të flesh. Besimi duhet për të filluar 
çfarëdo lloj pune. Por të gjithë ne jemi mësuar se e kemi 
këtë Iloj besimi. Ai, të cilit i mungon ky besim, vuan nga 
shqetësimet e tepërta për fëmijën e vet, ose vuan nga 
pagjumësia ose nga mendimi se ai është i paaftë për çdo lloj 
veprimtarie të frytshme. Ai është i pavendosur dhe ka frikë 
të vendosë me këdo qoftë marrëdhënie të ngushta, ose 
ndodhet në një gjendje shpirtërore të shtypur apo nuk është 
i zoti të thurë plane afatgjata. Të ruash besnikërinë e të mos 
ndryshosh mendim për një njeri, edhe sikur opinioni publik 
apo disa rrethana të paparashikuara të krijojnë përshtypjen 
se është e kundërta dhe të ruash mendimin tënd edhe kur ai 
nuk pranohet nga të tjerët, të gjitha këto që thashë kërkojnë 
besim e burrëri. Të pranosh vështirësi, dështime e hidhërime 
në jetë si sfidë, duke iu kundërvënë, me bindjen se do të 
bëhesh më i fortë, e të mos i marrësh si ndëshkim i padrejtë, 
që nuk e meritojmë, të gjitha këto kërkojnë gjithashtu besim 
e burrëri. 

Shfaqjet e besimit e të burrërisë fillojnë nga vogëlsitë e 
përditshme. Para së gjithash duhet të vëmë re se ku e kur 
humbet besimi, të analizojmë si i kuptojmë këto humbje, të 
dallojmë veprimin prej frikacaku dhe faktin se si e shpjegoni, 
duke ia fshehur vetes natyrën e tij të vërtetë. Duhet kuptuar 
se duke tradhtuar besimin tuaj, ju çdo herë dobësoni shpirtin 
tuaj dhe se dobësia në rritje të çon në një tradhti të re e 
kështu më tej arrijmë në një rreth vicioz. Pastaj ju do të 
kuptoni gjithashtu se ndërsa në nivelin e vetëdijes ju keni 
frikë se nuk ju duan, në të vërtetë ju keni frikë të dashuroni, 
ndonëse zakonisht ju nuk e kuptoni e nuk e ndieni këtë. Të 
dashurosh do të thotë ta ngarkosh veten me detyrime pa 

kërkuar garanci, t’i japësh pa rezerva shpresën se dashuria 
juaj do të lindë e do të shkaktojë edhe ajo si përgjigje dashuri 
te njeriu i dashur. Dashuria është një akt besimi, dhe kush 
beson pak, dashuron pak. A mund të thuhet më shumë për 
praktikën e besimit? Mbase ndonjë tjetër edhe mund të 
thoshte. Po të kisha qenë poet ose predikues fetar, edhe mund 
të isha përpjekur të thosha më shumë. E meqë nuk jam, nuk 
do të përpiqem të them më shumë, por jam i bindur se çdo 
njeri që është me të vërtetë i interesuar për këtë, do të mund 
të mësojë të besojë-ashtu si mëson të ecë fëmija. 

Një shqyrtim të hollësishëm kërkon edhe një kusht i 
domosdoshëm për të zotëruar artin e të dashuruarit, meqë 
ai është baza e praktikës së dashurisë që deri tani e kemi 
përmendur vetëm shkarazi. E kam fjalën për veprimtarinë. 
Më lart e kam thënë se me “veprimtari” kuptojmë jo vetëm 
të bëjmë diçka, por edhe aktivitetin e brendshëm, vënien në 
punë me rendiment të forcave të tua. Dashuria është 
veprimtari. Duke dashuruar, unë shfaq vazhdimisht ndaj 
njeriut të dashur një interes aktiv dhe jo vetëm ndaj tij ose 
asaj. Unë nuk mund të mbaj ndaj njeriut të dashur një 
qëndrim “veprues” po qe se jam përtac, po të mos jem 
vazhdimisht i ndjeshëm, vigjiient e aktiv. E vetmja gjendje, 
për të cilën është karakteristik mosveprimi, është gjumi. Për 
njeriun që nuk po fle, nuk duhet të bëhet ijalë për përtaci. 
Situata paradokse, në të cilën ndodhen shumë njerëz në 
kohën tonë, është se ata janë gjysmë të fjetur gjysmë të 
zgjuar. Gjendja e plotë e të qenit zgjuar krijon kushte që ju 
të mos mërziteni vetë e të mos bëheni të mërzitshëm për të 
tjerët. Dhe vërtet, të mos mërzitësh të tjerët përbën kushtin 
kryesor për të dashuruar. Të shfaqësh aktivitet të mendimit, 
ndjenjave e gjatë gjithë ditës të shohësh e të dëgjosh gjithçka 

me kujdes, f i shmangesh limontisë së brendshme- qoftë 
kur shfaqet në qëndrimin pasiv apo humbjen e hapur të kohës 
-është kushti kryesor i domosdoshëm për të zotëruar artin e 
të dashuruarit. Do të kishte qenë iluzion po të besonim se 
jetën tonë mund ta ndajmë në atë mënyrë që të jetonim në 
mënyrë produktive në dashuri dhe në mënyrë joproduktive 
në sferat e tjera të jetës. Frytshmëria nuk lejon një ndarje 
pune”të tillë. Aftësia për të dashuruar kërkon energji, gjendje 
aktive e aftësi të lartë jetike që mund të lindin vetëm si 
rrjedhim i një orientimi aktiv të personalitetit në shumë sfera 
të tjera të jetës. Nëse njeriu nuk është person frytdhënës në 
sferat e tjera, ai nuk mund të jetë i tillë as në dashuri. 

Biseda mbi artin e të dashuruarit nuk mund të kufizohet 
në kornizat e sferës së formimit e të zhvillimit nga 
personaliteti i tipareve e cilësive të karakterit të përshkruara 
në këtë kapitull. Sfera personale është e lidhur në mënyrë të 
përgjithshme me sferën shoqërore. Nëse të dashurosh do të 
thotë t’i shikosh të gjithë me dashuri, nëse dashuria është 
tipar i karakterit, atëherë ajo duhet të jetë patjetër e 
pranishme në marrëdhëniet e njeriut jo vetëm me familjen e 
miqtë e tij, por edhe me shokët e shoqet e punës, në rrethin 
e njerëzve të profesionit tuaj. Ndërmjet dashurisë për njerëzit 
e tu dhe dashurisë për të tjerët nuk ka “ndarje pune 
Përkundrazi, prania e dashurisë për të të tjerët është kusht 
për ekzistencën e së parës. Të pranosh këtë pikëpamje me 
të gjithë seriozitetin e duhur do të thotë në thelb të ndryshosh 
rrënjësisht marrëdhëniet e zakonshme shoqërore. Për idealin 
fetar të dashurisë për të afërmin thuhen shumë fjalë të mëdha, 
por faktikisht marrëdhëniet tona reciproke në rastin më të 
mirë përcaktohen nga parimi i drejtësisë (fairness). Të 
sillemi me njëri-tjetrin me drejtësi do të thotë të hedhim 

poshtë dinakërinë dhe mashtrimin, kur bëjmë shkëmbimin 
e mallrave ose shërbimeve e ndjenjave. Parimi: “Unë po të 
jap aq sa po më jep edhe ti” si në të mirat materiale, ashtu 
edhe në dashuri është parim zotërues etik në shoqërinë 
kapitaliste. Madje mund të themi se zhvillimi i etikës së 
drejtësisë është meritë e shoqërisë kapitaliste. 

Kjo situatë shpjegohet me vetë natyrën e shoqërisë 
kapitaliste. Në shoqëritë parakapitaliste shkëmbimi i 
mallrave përcaktohej ose thjesht me anë të forcës ose sipas 
traditës, ose nga lidhjet personale të dashurisë e të miqësisë. 
Në kapitalizëm çdo gjë përcaktohet nga shkëmbimi në treg. 
Nuk ka rëndësi nëse bëhet fjalë për tregun e mallrave, të 
fuqisë punëtore apo për shërbimet e ndërsjella, secili 
shkëmben atë që do të shesë me atë që ka nevojë ta ketë 
sipas kushteve të tregut, pa përdorur as forcë e as dinakëri. 

Etika e së drejtës mund të ngatërrohet lehtë me etikën e 
rregullit të artë. Parimi që thotë: “Silluni me njerëzit siç do 
të donit që edhe ata të silleshin me ju” mund të interpretohet 
si:”Ji i ndershëm në shkëmbimin me të tjerët”. Në të vërtetë 
ky parim në fillim fare ishte formuluar si një variant më i 
kuptueshëm i thënies së Dhiatës së Vjetër “Duaje të afërmin 
tënd siç do veten tënde”. Në të vërtetë normat çifuto- 
krishtere të dashurisë vëllazërore dallohen rrënjësisht nga 
etika e drejtësisë. Të duash të afërmin do të thotë të ndiesh 
përgjegjësi për të e ta ndiesh veten një me të, ndërkohë që 
etiketa e së drejtës nuk ka kuptimin e ndjenjës së 
përgjegjësisë e të unitetit, por marrëdhënie të largëta, të 
tjetërsuara. Ajo presupozon respektimin të drejtave të të 
afërmit, por jo që ta duash atë. Nuk është e rastit që në kohët 
tona rregulli i artë është bërë aforizmi më i përhapur fetar 
dhe kjo për arsye se gjatë interpretimit në kuptimin etikës 

së të drejtës ajo është e kuptueshme për të gjithë dhe atë e 
zbatojnë të gjithë me dëshirë. Por praktika e dashurisë duhet 
të fillojë me të kuptuarit e ndryshimit midis së drejtës dhe 
dashurisë. 

Por këtu lind një pyetje e rëndësishme. Në qoftë se 
gjithë struktura e shoqërisë dhe e ekonomisë sonë janë të 
bazuara në faktin që secili shikon ieverdinë e vet, në qoftë 
se parimi udhëheqës i saj është egocentrizmi që zbutet pak 
vetëm nga parimi etik i së drejtës, atëherë si mund të punojë 
të jetojë.e të veprojë njeriu në kuadrin e rendit ekzistues 
shoqëror dhe në të njëjtën kohë të dashurojë me të vërtetë? 

A nuk është e vërtetë se që të dashurosh duhet të heqësh 
dorë nga një lloj interesi e të bësh jetën e varfanjakëve? 
Murgjërit e krishterë dhe njerëz të tillë si Leon Tolstoi, Albert 
Shvajcer dhe Simonë Vej e kanë ngritur këtë pyetje dhe i 
janë përgjigjur asaj me vendosmëri. Ka edhe të tjerë që 
pajtohen me mendimin mbi mospërputhjen parimore midis 
dashurisë dhe jetës së zakonshme në shoqërinë tonë. Ata 
arrijnë në përfundim se të flasësh sot për dashurinë do të 
thotë vetëm të marrësh pjesë në mashtrimin e përgjithshëm. 
Ata deklarojnë se në botën e sotme mund të dashurojë vetëm 
një martir ose ndonjë i çmendur që do të thotë se e gjithë 
biseda për dashurinë nuk është më tepër se një predikim si 
gjithë të tjerat. Kjo pikëpamje plotësisht e pranueshme e që 
meriton respekt, i jep për bukuri një shpjegim racional 
cinizmit. Dhe vërtet atë e pranon pa kushte njeriu i mesëm 
që mendonr“Nuk jam kundër që të jem një i krishterë i 
mirë, por isha i dënuar të vuaja nga uria”. Edhe “radikalët’ 
edhe njerëzit e mesëm janë vërtet automatë, të paaftë të 
dashurojnë dhe ndryshimi midis tyre është vetëm sepse 
njerëzit e mesëm nuk e kuptojnë këtë gjë, në një kohë që të 

138 













ARTIITË DASHURUARIT 


parët e dinë këtë dhe e quajnë “domosdoshmëri histerike”. 

Jam i bindur se pranimi i mospërputhjes absolute midis 
dashurisë dhe jetës “normale” është i drejtë vetëm në 
kuptimin teorik abstrakt. Parimi, mbi të cilin është e ndërtuar 
shoqëria kapitaliste, dhe parimi i dashurisë janë të 
papajtueshëm. Por shoqëria bashkëkohore e marrë 
konkretisht përfaqëson në vetvete një dukuri shumëplanëshe. 
Për shembull, shitësi i një maili të panevojshëm nuk mund 
të mbijetojë pa gënjyer, ndërsa punëtori me përvojë, kimisti 
ose mjeku munden. Po kështu fermeri, punëtori, mësuesi 
dhe shumë biznesmenë mund të përpiqen të dashurojnë pa 
pushuar së ekzistuari nga pikëpamja ekonomike. Edhe duke 
e pranuar se parimi i kapitalizmit është i papajtueshëm me 
parimin e dashurisë, duhet pranuar se “kapitalizmi” 
përfaqëson në thelb një strukturë të vështirë e që ndryshon 
vazhdimisht, por që sidoqoftë iejon mjaft “jokonformizëm” 
dhe liri të njeriut. 

Me këtë nuk dua të them se rendi ekzistues duhet të 
vazhdojë pafundësisht dhe se në të njëjtën kohë duhet të 
shpresojmë në realizimin e idealit të dashurisë ndaj të 
afërmit. Njerëzit që janë të aftë të dashurojnë në rendin 
shoqëror ekzistues, janë gjithmonë një përjashtim. Si rregull, 
në shoqërinë bashkëkohore perëndimore dashuria renditet 
në vend të fundit. Dhe kjo ndodh jo aq ngaqë shfaqjen e 
dashurisë e pengojnë punë të tjera të shumta sesa ngaqë 
fryma e shoqërisë së përqendruar rreth prodhimit e që synon 
vetëm konsumin, është e tilië që vetëm një “jokonformist” 
mund t’i kundërvihet kësaj fryme. Ai që mban një qëndrim 
serioz ndaj dashurisë, duke e quajtur si zgjidhjen e një 
problemi të ekzistencës së njerëzimit, duhet të arrijë në 
përfundimin se që dashuria të bëhet një dukuri shoqërore e 

jo thjesht individualizuese që shtyhet nga shoqëria në bisht 
të gjërave, janë të domosdoshme ndryshime të rëndësishme 
në strukturën tonë shoqërore. Në kuadrin e këtij libri mund 
të tregojmë vetëm drejtimet kryesore të këtyre ndryshimeve. 
Në krye të shoqërisë tonë qëndron një burokraci admini- 
strative, politikanë profesionistë; njerëzit veprojnë nën 
ndikimin e hipnotizmit masiv dhe qëllimi i tyre i vetëm 
është-të prodhojnë më shumë e të konsumojnë më shumë. 
Çdo veprimtari u nënshtrohet qëllimeve ekonomike e mjetet 
janë bërë qëllime; njeriu është bërë një automat i ngopur e i 
veshur, por që s’ka asnjë interesim për funksionet dhe cilësitë 
e tij specifike si njeri. 

Nëse njeriu është i aftë të dashurojë, ai duhet të zërë 
vendin e tij të lartë. Nuk duhet që ai t’i shërbejë makinës 
ekonomike, por ajo atij. Ai duhet të ketë aftësinë të dallojë 
përjetimin dhe punën nga fitimet. Shoqëria duhet të jetë e 
ndërtuar në mënyrë të tilië që thelbi “dashurues” social i 
njeriut të jetë i pandarë nga jeta e tij në shoqëri e ato të 
formojnë një të vetme. Nëse është e vërtetë që dashuria, siç 
edhe jam përpjekur të provoj, është zgjedhja e vetme e 
shëndoshë adekuate e problemit të ekzistencës së njeriut, 
atëherë çdo shoqëri që në një mënyrë apo tjetër kufizon 
zhvillimin e dashurisë, shpejt ose vonë në mënyrë të 
pashmangshme do të vdesë duke rënë në antagonizëm me 
kërkesat bazë të natyrës njerëzore. Biseda për dashurinë nuk 
është vetëm predikim për arsyen e thjeshtë se ajo është bisedë 
për kërkesën më të lartë e reale që është në natyrën e çdo 
njeriu. Dhe fakti që kjo bisedë është fshehur nuk do të thotë 
aspak që ajo nuk ekziston. Analiza e natyrës së dashurisë 
tregon se dashuria si rregull mungon. Kushtet shoqërore që . 
bëhen shkak për të, duhen dënuar. Besimi te dashuria është 

i mundur jo vetëm si dukuri thjesht individuale, por edhe si 
dukuri gjithë shoqërore, është besim i arsyeshëm, në themel 
të të cilit qëndron pasqyrimi i thelbit më të çmuar të njeriut. 

